ShweMinThar: April 2018\nဂရန် ဆိုတာ ဘာလဲ…မသိတဲ့အပြင် ကြေးတိုင်နဲ့ မြေစာရင်း က ဂရန် ပေးတယ်လို့ ထင်နေသူတွေအများကြီး တွေ့နေရပါတယ်။ မြေစာရင်း က ဂရန် ပေးခွင့် မ၇ှိပါ။ တည်ဆဲဥပဒေများတွင် အာဏာ အပ်မထားပါ။ အကြောင်းတစ် ရပ်အတွက် သက်သေခံအဖြစ် ကူးပေးရတဲ့ သက်သေခံ မြေပုံ ၁၀၅ ကိုတောင် ဂရန်မှတ်နေတဲ့ သူက ရှိသေးပါတယ်။ ဂရန် အ ကြောင်း သိချင် ရင် ဖတ်ပါ…….\n၁။ မြို့မြေများမှာလူနေထိုင်ရန် (Residential Purposes) အတွက်ဖြစ်စေ၊ စီးပွါးရေး၊ လူမှုရေး၊ ပညာရေး၊ ကျန်းမာရေး၊ မြို့ပြဖွံ့ဖြိုးရေး၊ စည်ပင် သာယာရေး စတဲ့ ကိစ္စရပ်များအတွက် ဖြစ်စေ၊ မြို့မြေ ကို တနည်းနည်း အသုံး ပြုလိုရင် အစိုးရ ထံက မြေငှား စာချုပ် နဲ့ မြေငှါးရမ်း သုံးစွဲခွင့် လျှောက်ထားရပါတယ်။ မြေငှား စာချုပ် ကို ဂရန် (Lease) လို့ ခေါ်ပါတယ်။ အပိုင် သ ဘောမျိုး ချထားတာကတော့ Grant လို့ ခေါ်ပါတယ်။ အခုတော့ Grant ရော၊ Lease ရောကို ဂရန်လို့ဘဲ ခေါ်ကြပါတယ်။\nအစိုးရမြေကို (ငှါးရမ်း)အသုံးပြုလိုတဲ့ ပုဂ္ဂလိက များ၊ ဌာနဆိုင်ရာ အဖွဲ့အစည်းများ၊ အသင်းများအနေနဲ့သက်ဆိုင်ရာ ခရိုင် အ ထွေထွေအုပ်ချုပ်ရေးဦးစီးဌာန၊ ကော်လိပ်တော်အရာရှိထံ လိပ်မူပြီး ဂရန်လျှောက်ထားကြရ ပါတယ်။ (ရန်ကုန် မန္တလေးမှာတော့ မြို့တော်စည်ပင်)။ အဲဒီအခါမှာ သက်ဆိုင် ရာ ခရိုင်/မြို့နယ်များရှိ အ ထွေထွေအုပ်ချုပ်ရေးဦးစီးဌာနများက လျှောက်လွှာကို လက်ခံပြီး အမှုတွဲ ဖွင့်လှစ်ဆောင်ရွက်ရမှာ ဖြစ်ပါတယ်။ထိုနောက် အမှုတွဲကို ကြေးတိုင်နှင့်မြေစာရင်းဦးစီးဌာနရဲ့ မြို့နယ်မြေစာရင်းဦးစီးဌာန ရုံးများထံသို့ အစိုးရမှ ချထားပေးနိုင်သော မြေ ဟုတ်-မဟုတ် နှင့် မြေရာဇဝင်ကို စီစစ် မှတ်ချက်ပြု ပြန်ကြားပေးရန် လွှဲပြောင်း ပေးပို့လေ့ရှိပါတယ်။\nအဲဒီလို ပေးပို့တဲ့ မြို့/မြေ ဂရန်အမှုတွဲတွေကို မြို့နယ် မြေစာရင်းဦးစီးဌာနက မိမိဌာနမှာ ရှိတဲ့ မြို့ကွက်မြေပုံ(Block Maps)၊ မြေရာဇဝင်မှတ်တမ်း (1-A Register) တွေနဲ့ တိုက်ဆိုင်စိစစ်ပြီး လျှောက်ထားတဲ့ မြေနေရာအတွက် မြေရာဇဝင် မှတ်တမ်း ဖေါ်ပြပေးခြင်း၊ ယင်းမြေနေရာသည် အစိုးရ မြေလွတ်မြေလပ် ဟုတ်/မဟုတ် နှင့် အစိုးရမှ ချထားပေးနိုင်သောမြေ Disposal Land ဟုတ်/မဟုတ် မှတ် ချက်ပြုခြင်း၊ မြို့မြေဧရိယာအတွင်း ကျရောက်ခြင်း ရှိ မရှိ နဲ့ အစိုးရ အဆောက်အဦးနှင့်အခြားကိစ္စများ အသုံးပြု ရန် လျာထားမြေများအတွင်း ကျရောက်ခြင်း ရှိ/မရှိ တို့ကို စီစစ်ပေးခြင်း၊ မြေတန်ဘိုးနဲ့ မြေငှားခများ တွက်ချက်ပေး ခြင်း၊ စတဲ့ကိစ္စရပ်တွေကို ဆောင်ရွက်ပေးရပါတယ်။\nဂရန် ထုတ်ပေးတာက ထွေ/အုပ် ဖြစ်ပြီး မြေကို စိစစ်ပေးတာ က မြေစာရင်းဌာန ဖြစ်ပါတယ်။ ဂရန်ချထားပေးမှုအတွက် ထွေ/အုပ်(G.A)ကသာ အဓိကတာဝန်ခံ ဆောင်ရွက်ပိုင် ခွင့်ရှိပြီး မြေစာရင်းဌာနက မြေပုံ(မြေစာရင်း-၁၀၅)၊ မြေရာဇဝင် (မြေစာရင်း-၁၀၆)နဲ့ မြေပေါ်လက်ရှိဖြစ်မှု အခြေ အနေကိုသာ စိစစ်ပြန်ကြားရန် တာဝန်ခံရတာဖြစ်ပါတယ်။ ဒါပေမဲ့ မြေဆိုရင် မြေစာရင်းက လုပ်တာဘဲဆိုတဲ့ အစွဲရှိလေတော့ ဂရန်ကိစ္စဆိုရင် မြေစာရင်းဌာနကိုချည်း ဦးတည်ပြီး မြေစာရင်းက မတရား ဂရန်ထုတ်ပေးထားပါတယ် ဆိုတဲ့ အကြောင်းပြချက်နဲ့ တိုင် တိုင်နေတာ တွေ့ရပါတယ်။\nဂရန် ချထားခြင်း လုပ်ငန်း အတွက် အောက်မြန်မာပြည်မြေနှင့်အခွန်တော် လက်စွဲဥပဒေ၊အထက်မြန်မာပြည် မြေနှင့်အခွန်တော် စည်းမျဉ်း ဥပဒေ၊ အောက်မြန်မာပြည်မြို့ နှင့်ကျေးရွာမြေများဥပဒေတို့က ပြဌာန်းထားရှိတဲ့ လုပ်ထုံးလုပ်နည်းတွေနဲ့ ဌာန ၂ ခုရဲ့ သမားစဉ် လုပ်ငန်း တွေကို သတ်မှတ်ထားပြီးသား ဖြစ်တာကို တိုင်တန်းတဲ့သူတွေ သေသေချာချာ သဘော မပေါက်ကြပါဘူး။ ဒါကြောင့် ဂရန် ဆို မြေစာရင်းက ထုတ်ပေးနေတယ် ထင်ကြလို့ ဖြစ်ပါတယ်။ ဂရန်ကိစ္စမှာ မြေစာရင်းတာဝန်ကမြေပုံရေးကူးပေးခြင်းနဲ့ မြေရာဇဝင် ပြန်ကြားခြင်းသာဖြစ်ပြီး အဓိက တာဝန်ယူဆောင်ရွက်ရတာ GAD က ကော်လိပ်တော်တွေဆောင်ရွက်ရတယ်ဆိုတာ မသိတဲ့ လူ အများကြီးပါ။\nဂရန် လုပ်င န်း၌ ကြေး/မြေ၏ အခန်း ကဏ္ဍ\nအမှန်ကတော့ ဂရန် အမှုတွဲ ကို တာဝန်ခံဆောင်ရွက်တာ အထွေထွေအုပ်ချုပ်ရေးဦးစီးဌာန ကော်လိပ်တော် အရာရှိရုံး က ဖြစ်ပေမဲ့ ဂရန် လျှောက်မဲ့မြေကို မြေပုံ ရေးဆွဲပေးရတာ၊ မြေရာဇဝင် ထုတ်ပြန်ပေးရတာအပြင် ဂရန် ပေး နိုင်တဲ့ မြေ ဟုတ်-မဟုတ်ကို ဌာနရှိ မြေပုံ၊ မြေရာဇဝင်၊ မှတ်တမ်း၊ အထောက်အထား များ နဲ့ တိုက်ဆိုင်စိစစ်မှတ်ချက်ပြုရတာက မြေစာရင်း ဌာနဖြစ်လေတော့ ဂရန် ထုတ်ပေးနိုင်ဘို့ မြေစာရင်း က တာဝန်ယူထားရတဲ့ ကဏ္ဍ ကလည်း မသေးပါဘူး။ ဂရန် ပေးသင့်တဲ့မြေ မဟုတ်ရင် မဟုတ်ကြောင်း မြေစာရင်း ဌာန အနေနဲ့ ထောက်ပြရမဲ့ တာဝန် ရှိပါတယ်။\nဒါပေမဲ့ ပေါင်းစားရင် အရိုးတောင်နူးတယ် ဆိုတဲ့ ခေတ်ကြီးမှာ သမားစဉ်တွေလည်း ပျက်သွား တယ်ထင်ပါတယ်။ ဒါ့အပြင် စစ်အုပ်ချုပ်ရေးဆိုတဲ့ တသွေး တသံ တမိန့်နဲ့ အာဏာရှင် ဆန်ဆန် တာဝန်ပေးအပ်မှု ကို စိတ်ပါသည်ဖြစ်စေမပါသည်ဖြစ်စေ အောင့်အည်း ဆောင်ရွက်ပေးခဲ့ရတဲ့ ကာလတွေကလည်း တမေ့တမော ဆိုတော့ အာဏာပိုင်တွေအကြိုက် လိုက်လုပ်ပေးရာကစာအုပ်ကြီးတွေ၊ လုပ်ထုံး လုပ်နည်းတွေကို အလေးမထား အဖတ်အရှု အလေ့အလာ မရှိတော့ဘဲ ကြုံသလို ဖြစ်သလို လုပ်ပေးတတ်သွားတဲ့ အကျင့်ဆိုး စွဲသွားကြတာ ဌာန တိုင်းလိုလို ဖြစ်တော့ကာ ထွေအုပ်နဲ့ မြေစာရင်းလည်း မိုးခါးရေသောက်တဲ့အထဲရောယောင်ပါသွားတာ မဆန်းပါ။\nအခုခေတ် ဂရန် တချို့ဥပဒေ နဲ့ ညီရဲ့လား\nလုပ်ထုံးလုပ်နည်းကို အလေးမထားခဲ့တဲ့ ကာလတွေရဲ့ အကျိုးဆက်အဖြစ် ယခုအခါမှာတော့ ဂရန် အမှုတွဲ တွေ မြေစာရင်းဌာန ကိုပေးပို့လာတဲ့အခါမြို့နယ်မြေစာရင်းဦးစီးဌာနရုံးတွေဟာ မြို့နဲ့ကျေးရွာမြေများ လက်စွဲ ဥပဒေ မှာ ပြဌာန်းထားတဲ့ လုပ်ငန်းစဉ်များအတိုင်း မိမိတို့ဆောင်ရွက်ပေးရမဲ့ ကိစ္စတွေကို ဥပဒေပြဌာန်းချက်နဲ့အညီ နည်းလမ်းတကျ၊ စနစ်ကျနစွာ ဆောင်ရွက်ပေးမှု မရှိတော့တာတွေ၊ ပြည့်စုံစွာ စီစစ် မှတ်ချက်မပြုတော့တာတွေကို တွေ့ရှိ လာရပါတယ်။\nမြေစာရင်း ဌာနအနေနဲ့ ပဲခူးဆားလို နေရာတကာ ပါနေရတော့ တခြားအလုပ်တွေ ပိလွန်းတဲ့ အခါ မြို့မြေကိစ္စတွေကို လှည့်မကြည့်နိုင်တာလဲ ပါပါတယ်။ စနစ်တကျ မစိစစ်တော့ဘဲ အလွယ်တကူ ဆောင်ရွက် လိုက်တဲ့အခါ အားနည်းချက်တွေ ရှိသွားပြီး အစိုးရမြေလွတ်မြေလပ် မဟုတ်တဲ့ အခြားမြေများ (ဥပမာ- သစ်တော ကြိုးဝိုင်းမြေ၊မီးရထားမြေ၊ လမ်းမြေ၊ ဆည်မြောင်းမြေ၊ စည်ပင်သာယာပိုင်မြေ၊ အစိုးရ ဌာန/ပုဂ္ဂလိကသို့ ချထား ပြီးမြေ) စတာတွေကို အစိုးရက ချထားပေးနိုင်သည့် မြေ Land at the disposal by Government လို့ မှားယွင်း မှတ်ချက်ပြုခြင်း၊ ယင်းမြေများကို ဂရန်ချထားပေးရန်ထောက်ခံခြင်း၊ စတဲ့ လွဲမှားတဲ့ မှတ်ချက်ပြု ပြန်ကြားမှုတွေ ဖြစ်လာရပြီး အခြား မသက်ဆိုင်သူတွေအတွက်၊ ချထား မပေးသင့်တဲ့ အစိုးရဌာနပိုင်မြေများ၊ အစိုးရ သီးသန့်ထား တဲ့ မြေများပေါ်မှာ ပုဂ္ဂလိကများကို ဂရန်ထုတ်ပေးရန်အထိ ထောက်ခံပေးခဲ့ခြင်းများ ရှိသွားကြပါတယ်။\nမြေစာရင်း ဌာနရဲ့ မြေရာဇဝင်ကို လွဲမှားစွာ မှတ်ချက်ပြု ထောက်ခံပေးချက်အပေါ် မူတည်ပြီး မချထားသင့်တဲ့ မြေများ/ဂရန်ချ ထား မပေးနိုင်တဲ့မြေများကို မြေငှါးဂရန် ထုတ်ပေးမိခဲ့လို့ ပြဿနာ ဖြစ်ပွါးရတဲ့ ကိစ္စရပ်တွေ၊ အရှုပ်အရှင်း ဖြစ်ရတာ တွေ အများကြီး ပေါ်ပေါက်လာပါတယ်။ မနေ့ တနေ့ကထိ မြေစာရင်းနဲ့ အထွေထွေအုပ်ချုပ်ရေးဦးစီးဌာနမှာ ဂရန်မြေ အရှုပ်အရှင်းအတွက် အရေးယူခဲ့ရ သူတွေ ရှိနေဆဲ ဖြစ်ပါတယ်။ မြေစာရင်းဝန်ထမ်းတွေကို မြေရာဇဝင် မှတ်တမ်း မှားယွင်းထုတ်ပေးမှု အတွက်နဲ့ မြေပုံအမှား ထုတ်ပေးမှုအတွက် အရေးယူခံရတဲ့ ဖြစ်စဉ်တွေလည်း နားမဆန့်အောင် ကြားဘူးကြမှာပါ။\nG.A နဲ့ အခြားဌာနက ဆရာတွေလည်း ထိတာပါဘဲ၊ စစ်ကိုင်းတိုင်းက ဂရန်မှား ပေးမိတဲ့ ခရိုင်အုပ်ချုပ်ရေးမှူးတို့၊ မော်လမြိုင်ရဲတပ်ဖွဲ့မြေ အငှါးချတဲ့ကိစ္စအတွက် သက်ဆိုင်ရာ တိုင်းအဆင့် တာဝန် ရှိသူတို့ စသည်ဖြင့် မြေကိုင်သွားတာတွေ အများကြီးပါ။ မြေဆိုတာ ဒီဖက်ခေတ်မှာ တန်ဘိုးမြင့် ပစ္စည်းတစ်ရပ် ဖြစ်လာနေတော့ အကိုင်အတွယ်မှားခဲ့ရင် တစ်ချိန်မှာ အရိုးတွန်တတ်ပါတယ်။ အဲဒါကြောင့်မို့ဌာနက လူငယ် သွေး သစ်တွေအတွက်ရော ပြင်ပက ဗဟုသုတအဖြစ် သိမှတ်ချင်တဲ့ ပုဂ္ဂိုလ်များအတွက်ပါ ဂရန်ချထားမှုနဲ့ ပတ်သက်တဲ့ သိသင့်တဲ့ အချက်လေးတွေ၊ သမားစဉ် လုပ်ထုံး လုပ်နည်းလေးတွေကို တင်ပြ ပေးလိုက်ပါတယ်။\nဂရန်အကြောင်း ပြောကြတဲ့အခါ မြို့မြေဆိုတာ ဘာလဲ၊ အစိုးရ မှ စီမံချထားနိုင်သော မြေဆိုတာ ဘာလဲဆိုတာကို အစပြု ပြောရပါတယ်။ မြို့မြေ အဝန်းအဝိုင်းအတွင်း ကျရောက်ပြီး အစိုးရ မှ ချထားနိုင်သောမြေ ဖြစ်မှ သာလျှင် ဂရန်ပေးလို့ ရပါတယ်။ ဒါကြောင့်မို့ မြို့မြေနဲ့ ပတ်သက်တဲ့ တည်ဆဲဥပဒေ ညွှန်ကြားချက်၊ လုပ်ထုံး လုပ်နည်း လမ်းညွှန်ချက်အချို့နဲ့ ဝေါဟာရ ရှင်းလင်းချက်တွေကို အောက်ပါအတိုင်း အကျဉ်းချုပ် ဖေါ်ပြလိုပါတယ်။\n(က) အစိုးရစီမံချထားပိုင်ခွင့်ရှိသောမြေ ( LAND AT THE DISPOSAL OF GOVERNMENT)အစိုးရမှစီမံချထားပိုင်ခွင့်ရှိသောမြေ (Land atthe disposal of Government) ဆိုတာကတော့ မြို့မြေမှာ အသုံးများတဲ့ ဝေါဟာရတစ်ခုပါ။ Disposal Land လို့ ဖေါ်ကြပါတယ်။\nအောက်မြန်မာပြည်မြို့နှင့်ကျေးရွာမြေများအက်ဥပဒေ ပုဒ်မ (၂)၊ ပုဒ်မ (၃)၊ ပုဒ်မ (၄)တို့မှာ ဖေါ်ပြထားချက်အရ မြို့မြေ ရွာမြေအဖြစ် သတ်မှတ်ထားတဲ့ ဧရိယာအတွင်း ကျရောက်ပြီး မည်သူ တစ်ဦးတစ်ယောက်ကိုမျှ အစိုးရ အနေဖြင့် အပိုင်ဖြစ်စေ၊ အငှားဖြစ်စေ ပေးအပ်ချထားခြင်း၊ မြေပိုင်ဆိုင်ခွင့် (သို့) မြေရှင် ဆိုင်ရာဆိုင်ခွင့် အတွက် မည်သူ့ကိုမျှ ပေးအပ်ထားခြင်း မရှိသေးတဲ့ မြေများ၊ လက်ရှိ ဦးပိုင်ပေါက် ပိုင်ဆိုင်ထားခြင်း မရှိတဲ့ မြေများ၊ မည်သူမျှ လက်ဝယ်ထားရှိပိုင်ခွင့် မရရှိသေးတဲ့ မြေများကို ခေါ်တာဖြစ်ပါတယ်။\nအဲဒီ အစိုးရမှ ချထားပိုင်ခွင့်ရှိတယ်ဆိုတဲ့ မြေထဲမှာ လူနေထိုင်ရန်အတွက်လည်းကောင်း၊ စိုက်ပျိုး ရေးအတွက်လည်းကောင်း၊ အသုံးပြုခွင့် ရရှိထားတဲ့၊ သုံးနေတဲ့ မြေတွေ မပါရပါဘူး။ ထို့အတူ ရုံး၊ စက်ရုံ အလုပ်ရုံ၊ တပ်ရင်းတပ်ဖွဲ့၊မီးရထား၊ သစ်တော၊ ဆည်မြောင်း၊ လမ်း တံတားစတဲ့ အစိုးရဌာနများမှအသုံး ပြုရန် သတ်မှတ်ထားပြီးတဲ့ မြေများလည်း မပါဝင်ပါဘူး။ ထို့အတူ သာသနာ၊ သုဿန်၊ အင်းအိုင် စတဲ့ သီးခြား သတ်မှတ် ချထားပေးပြီး မြေများလည်း မပါဝင်ပါဘူး။ ယခင်က Disposal Land ဖြစ်ခဲ့လို့ မြေငှား ဂရန် ထုတ်ပေးထားတဲ့ မြေသည်ပင် နိုင်ငံတော်ပိုင် မြေဖြစ်သော်လည်းအဆိုပါ ထုတ်ပေးထားတဲ့ မြေငှား ဂရန် သက်တမ်းကုန်ဆုံးခြင်း မရှိသေးသမျှ အစိုးရမှ ချထားပေးနိုင်မြေအဖြစ် ချထားပေးလို့ မရနိုင်သေးပါ ဘူး။\nဂရန်သက်တမ်းအရ သုံးစွဲခွင့် ကျန်ရှိနေသေးတဲ့မြေကို (Land at the disposal of Government) အစိုးရမှ ချထားနိုင်သောမြေလို့ မသတ်မှတ်နိုင်ပါဘူး။ တစ်ဦးတစ်ယောက်ကို ချပေးပြီးဖြစ်နေတဲ့ သက် တမ်းအတွင်း သက်တမ်းမကုန်မချင်း ယင်းမြေကွက်ကို အခြားတစ်ယောက်သို့ ပြောင်းလဲချထား၍မရပါ ဘူး။ ချထားလိုရင်တော့မူလအမှုတွဲကို ပြန်လည် ဖျက်သိမ်းပေးရပါမယ်။ (မူလချထားပေးမှုကို ပြန်ဖျက်မှ အစိုးရမြေလွတ် ပြန်ဖြစ်၊ ဒါမှသာ နောက် တစ်ယောက်ကို ချနိုင်ပါတယ်)။ သက်တန်းမကုန်သေးတဲ့မြေကို ချထားမိရင် Law of Contract ပဋိဉာဉ်ဥပဒေကို ဖေါက်ဖျက်ရာ ကျပါတယ်။မြေတစ်ကွက်ကို ဂရန် ချထားပေးနိုင်ရန်မှာ အစိုးရမှ ချထားပေးပိုင်ခွင့် ရှိသောမြေ ဖြစ်မှသာလျှင် ချထားပေးနှိုင်တာဖြစ်တဲ့အတွက် အစိုးရမှ ချထားပေးပိုင်ခွင့်ရှိသောမြေ ဟုတ်/မဟုတ်အတွက် မြေယာ မှတ်တမ်း ထိန်းသိမ်းကိုင်တွယ်တဲ့ မြေစာရင်းဌာနရဲ့မှတ်ချက်ဟာ အလွန် အရေးပါတယ်ဆိုတာ သတိပြု ရပါမယ်။\nအစိုးရမှ ချထားပေးပိုင်ခွင့်ရှိသောမြေ မဟုတ်ရင် မဟုတ်ကြောင်းကိုမြေစာရင်းရဲ့ ပြန်ကြားချက် မှာ တိတိကျကျ ဖေါ်ပြရန် လိုပါတယ်။ (မြို့မြေမှူးကိုယ်တိုင်က Disposal Land ဆိုတာ ဘာလဲဆိုတာ မသိရင်တော့ မှတ်ချက်အမှားအယွင်းတွေကို ကော်လိပ်တော်အကြိုက် လိုက်လို့ဘဲဖြစ်ဖြစ်၊ မိမိကိုယ်တိုင် အဂတိတရား မကင်းလို့ဖြစ်ဖြစ် မှတ်ချက်ပြုမိနိုင်ပါတယ်)။ အစိုးရ ဌာနပိုင်မြေ၊ အခြား ပုဂ္ဂလိကမှ တရား ဝင်ဂရန် ရရှိ၍ လက်ရှိထားသောမြေ၊ သာသနာမြေ၊ လမ်းမြေ၊ မီးရထားမြေ၊ သစ်တောမြေ၊ မြို့မြေ မဟုတ်တဲ့ လ/န (၃၉) မရရှိသေးတဲ့ လယ်ယာမြေ၊ စသည်တို့ကို အစိုးရမှချထားပေးပိုင်ခွင့်ရှိ သောမြေ ဆိုပြီး မြေစာရင်းဌာန တာဝန်ရှိသူများ အနေနဲ့ လုံးဝမှတ်ချက် မပြုဘို့ သတိချပ်စေလိုပါတယ်။\n( ခ ) မြို့မြေနေထိုင်ပိုင်ဆိုင်ခွင့်( Right of Land)မြို့များအတွင်းမှာ ရှိတဲ့မြေတွေကိုအစိုးရက ချထားသတ်မှတ်ပေးတဲ့ မြေပိုင်ဆိုင်ခွင့်နဲ့ပတ်သက်လို့ ၁၈၉၈ခုနှစ် အောက်မြန်မာပြည်မြို့နှင့်ကျေးရွာ မြေများ အက်ဥပဒေ အခန်း-၂၊ ပုဒ်မ-၇ နှင့် ၈ တို့မှာ အောက်ပါအတိုင်းဖေါ်ပြထားပါတယ်။ အဲဒီအချက်များနှင့် ညီညွတ်မှသာ မြေပေါ် နေထိုင် ပိုင်ဆိုင်ခွင့်ရှိပါတယ်။\nပုဒ်မ ၇ ။ အောက်ပါ မြေပိုင်ဆိုင်ခွင့် အခွင့်အရေးများမှအပ အခြားမည်သည့် ဆိုင်ရာဆိုင်ခွင့်ကိုမျှ မြို့နှင့် ကျေးရွာမြေများတွင် မရှိစေရ။\n(က) အစိုးရမှ ချထားသည့် အပိုင်ဂရန်၊ အငှါးဂရန်အရ ရှိသည့် ပိုင်ဆိုင်ခွင့်၊\n(ခ) ကာလစည်းကမ်းသတ်ဥပဒေ (Limitition Act) အရ ပိုင်ဆိုင်သောအခွင့်အရေး။\n(ဂ) ပုဒ်မ ၈၊ ပုဒ်မ ၉၊ ပုဒ်မ ၁၀ တို့တွင် သတ်မှတ် ဖေါ်ပြထားသော ပိုင်ဆိုင်ခွင့်၊\n(ဃ) အထက် ပုဒ်မ ၇၊ ပုဒ်မခွဲ (က)၊ (ခ)၊ (ဂ)၊ တို့ပါ အခွင့်အရေးကို မူလပိုင်ဆိုင်သူထံမှ တရားဥပဒေနှင့်အညီ လွှဲပြောင်းရယူခံစားခွင့်၊\nပုဒ်မ ၈ ။ စာရင်းဝင်မြို့များ (Scheduled Town)နှင့် အစိုးရမှ အမိန့်ထုတ်ပြန် ကင်းလွတ်ခွင့် ပေးထား သော မြေများမှအပ အောက်ပါအချက်များနှင့် ညီညွတ်သူ မည်သူမဆို (Landholder’s right) မြေရှင် ဆိုင်ရာ အခွင့်အရေးကို ရရှိစေရမည်။\n(က) မြို့နှင့်ကျေးရွာမြေများ ပြဌာန်းအတည်မဖြစ်မီ လွန်ခဲ့သော ၁၂ နှစ်မှ ၁၈၉၉ ခုနှစ်၊ စက်တင် ဘာလ၉ ရက်နေ့ထိ မြေကို တဆက်တည်း ပိုင်ဆိုင် လက်ရှိထားလာသူ၊\n(ခ) သို့မဟုတ် ၁၈၉၉ ခုနှစ် စက်တင်ဘာလ-၉ ရက်နေ့ မတိုင်မီ အချို့သောကာလနှင့် ယင်းနေ့ နောက်ပိုင်း လက်ရှိဖြစ်နေသောကာလ ၂ ရပ်ပေါင်း ၁၂ နှစ်ကာလပြည့်အောင် မြေကို လက်ရှိ ထား ပိုင်ဆိုင်လာသောသူ၊\n(ဂ) သို့မဟုတ် ၁၈၉၉ ခုနှစ်၊ စက်တင်ဘာလ-၉ ရက်နေ့မှစ၍ နောက်ပိုင်း ၁၂ နှစ်ကာလတိုင် တဆက်တည်း မြေကို ပိုင်ဆိုင်လက်ရှိထားလာပြီး ယင်းကာလများ၌ ၎င်းမြေနှင့်သက်ဆိုင်သည့် အရပ်ရပ်မြေခွန်တော်များ၊ အစိုးရသို့ ပေးသွင်းရမည့် အခွန်အခများ public demands ကို ထမ်း ဆောင်လာသူ၊မည်သူမဆို မြေပိုင်အခွင့်အရေး ရရှိစေရမည်။\nပုဒ်မ ၉ ။ စစ်တွေ၊ ပုသိမ်နှင့် ပြည်မြို့များအတွက်\n(က) စစ်တွေမြေများအတွက် ၁၈၅၂ ဧပြီလ ၁ ရက်မှစ၍ ယခုအက်ဥပဒေ အတည်ဖြစ်သည့် ၁၈၉၉ ခုနှစ်၊ စက်တင်ဘာလ-၉ ရက်နေ့ထိ အဆက်မပြတ် လက်ရှိ ဖြစ်နေပါက၊\n(ခ) ပုသိမ်မြို့တွင်၁၈၇၆ ဇန်နဝါရီလ ၁ ရက်မှ စ၍ ယခုအက်ဥပဒေ အတည်ဖြစ်သည့် ၁၈၉၉ ခုနှစ်၊ စက်တင်ဘာလ-၉ ရက်နေ့ထိ အဆက်မပြတ် လက်ရှိ ဖြစ်နေပါက၊\n(ဂ) ပြည်မြို့တွင် ၁၈၇၀ ဇန်နဝါရီလ ၁ ရက်မှ အစပြု၍ ယခုအက်ဥပဒေ အတည်ဖြစ်သည့် ၁၈၉၉ ခုနှစ်၊ စက်တင်ဘာလ-၉ ရက်နေ့ထိ အဆက်မပြတ် လက်ရှိ ဖြစ်နေပါက၊\nမည်သူမဆို မြေပိုင်အခွင့်အရေး ရရှိစေရမည်။ဆိုပြီး မြို့မြေပေါ်မှာ ပိုင်ဆိုင်ရမဲ့ အခွင့်အရေးတွေ သတ်မှတ်ပေးခဲ့တာတွေ့ရပါတယ်။\nရေးသားသူ – ဇော်မင်း(နတ်မောက်) အား Credit ပေးပါသည် ။\nPosted by Alex Aung at 5:15 AM No comments:\nLabels: News and Info, စီးပွားရေး, အလုပ်အကိုင်\n✔ MWD: ဆရာရှင့်..ပတ်ဝန်းကျင်လေထုညစ်ညမ်းမှုဟာ ကင်ဆာရောဂါနဲ့ ဆပ်စပ်မှုရှိနေတယ်လို့ အခုတစ်လော နိုင်ငံတကာကျန်းမာရေးသတင်းတွေမှာ ထုတ်လွှင့်တာတွေ တွေ့နေရပါတယ်ဆရာ..အဲ့ဒါဘယ်လိုများ ဆက်စပ်တယ်ဆိုတာ အရင်ဆုံးရှင်းပြပေးပါ..\nDr. KML: မှန်ပါတယ်.. မကြာသေးခင် ၂၀၁၇ ခုနှစ် မတ်လမှာ ကမ္ဘာ့ကျန်းမာရေးအဖွဲ့ရဲ့ ထုတ်ပြန်ချက်အရ ကမ္ဘာပေါ်မှာ ကင်ဆာဖြစ်ပွားတဲ့နှုန်းဟာ နိုင်ငံတိုင်းမှာမြင့်တက်နေပြီး ဖြစ်ပွားရတဲ့အကြောင်းရင်း များစွာအနက် အရေးအပါဆုံးအကြောင်းအရာကတော့ လေထုညစ်ညမ်းမှုဖြစ်တယ်လို့ ဆိုပါတယ်.. ''Air Pollution isaleading cause of cancer'' လို့ ပြောပါတယ်..ကျွန်တော်တို့ လူသားတွေဟာ မွေးတဲ့အချိန်ကနေစပြီး သေဆုံးချိန်အထိ ခန္ဓာကိုယ်ကြီး အမြဲတမ်း လှုပ်ရှားသွားလာနိုင်ဖို့အတွက် input အုပ်စု(၃)ခု သွင်းပေးဖို့လိုပါတယ်..\n၁။ နှာခေါင်းကနေတဆင့် လေကိုရှူရတယ်။\n၂။ ပါးစပ်ကနေတဆင့် ရေသောက်ရတယ်။\nဒီလိုရယူရာမှာ အားလုံးသိတဲ့အတိုင်းပဲ အစားအစာမစားရရင် တစ်ပတ် ၁၀ ရက်ဆက်ပြီး ရှင်သန်နိုင် သေးတယ်.. ရေမသောက်ရရင်လဲ တစ်ရက်နှစ်ရက် နေနိုင်သေးတယ်..ဒါပေမယ့် လေမရှူရရင်တော့ မိနစ်ပိုင်းအတွင်းမှာ သေဆုံးရမှာ ဖြစ်ပါတယ်.. ဆိုလိုတာက ဒီသုံးမျိုးထဲမှာ လေကိုရှူသွင်းခြင်းဟာ အသက်ရှင်ရပ်တည်ဖို့အတွက် အရေးအကြီးဆုံးနဲ့ အမှားအယွင်းအတိမ်းအစောင်း မခံဆုံး ဖြစ်ပါတယ်..\nကောင်းပါပြီ..လူတစ်ယောက်ကျန်းမာဖို့အတွက် သန့်ရှင်းတဲ့အစားအစာ၊ သန့်ရှင်းတဲ့ရေတွေ စားဖို့သောက်ဖို့လိုသလို သန့်ရှင်းတဲ့လေကောင်းလေသန့်ကို အမြဲရှူရှိုက်ရဖို့အတွက်လဲ အလွန်ပဲ အရေးကြီးပါတယ်.. လေကောင်းလေသန့်လို့ဆိုရာမှာ ကျွန်တော်တို့ပတ်ဝန်းကျင်မှာရှိတဲ့ လေရဲ့ဖွဲ့စည်းပုံအရ Nitrogen 78% ? Oxygen 21% ပါရှိဖို့ လိုအပ်ပြီး ကျန် 1% ကတော့ CO2, Argon တို့နဲ့ ဖွဲ့စည်းထားရပါမယ်..ပြီးတော့ ဖုန် (Dust) တွေနဲ့ အညစ်အကြေး Particle တွေလဲ ကင်းစင်ရမှာ ဖြစ်ပါတယ်..တကယ်လို့ လေထုထဲမှာရှိတဲ့ CO2 နဲ့ အခြားဓာတ်ငွေ့တွေဟာ 1% ထက်ပိုလာမယ်.. ပြီးရင် Waste products တွေ ပါဝင်လာမယ်ဆိုရင် လေထုညစ်ညမ်းမှု (Air Pollution) လို့ ခေါ်ပါတယ်.. ပါဝင်တဲ့အညစ်အကြေးတွေကိုတော့ Pollutant လို့ေ ခ်ါပါတယ်..အဲ့ဒီ Pollutant တွေထဲမှာ ကင်ဆာဖြစ်စေနိုင်တဲ့ဓာတ်ပစ္စည်းတွေ များစွာပါဝင်နေပါတယ်.. အဲ့ဒီလေကို နေ့စဉ်ရှူနေရရင် ကြာတဲ့အခါ ကင်ဆာရောဂါအမျိုးမျိုးဖြစ်စေနိုင်ကြောင်း သုတေသန စာတန်းတွေအရ သိရပါတယ်.. အဖြစ်အများဆုံးကတော့ အဆုတ်ကင်ဆာဖြစ်ပါတယ်..\n✔ MWD: ဒီ အညစ်အကြေး Pollutant တွေဟာ လေထုထဲကို ဘယ်နည်းဘယ်ပုံရောက်လာတာပါလဲ ဆရာ..\nDr. KML: လေထုထဲကို Pollutant တွေရောက်လာတဲ့ sources အဓိက (၂)ခုရှိပါတယ်..တစ်ခုက သဘာဝအလျောက်ရောက်လာခြင်းနဲ့ ဒုတိယကတော့ လူသားတွေရဲ့ မဆင်မခြင် လုပ်ဆောင်မှု များကြောင့် ဖြစ်ပါတယ်..\nပထမအမျိုးအစားဖြစ်တဲ့ Natural sources အနေနဲ့ အဓိကအကျဆုံး ကတော့ မီးတောင်တွေ ပေါက်ကွဲခြင်းကြောင့်ဖြစ်ပါတယ်.. မီးတောင်ပေါက်ရင် လေထုထဲကို ပြာမှုန့်တွေ အများအပြားလွင့်စင်လာတဲ့အပြင် လူတွေရဲ့ကျန်းမာရေးကို ဆိုးဆိုးဝါးဝါးထိခိုက်စေတဲ့ SO2 (Sulphur dioxide) နဲ့ NO (Nitrogen oxide) တွေဟာ လေထဲကို များစွာလွင့်လာတဲ့ အတွက် လူတွေသတ္တဝါတွေ သေကြေ ပျက်စီးစေနိုင်ပါတယ်.. ၁၈၈၃ ခုနှစ်က Indonesia နိုင်ငံမှာ ရှိတဲ့ Krakatoa မီးတောင်ပေါက်တုန်းက ဆိုရင် ပြာတွေဟာ အထက်အမြင့်ကို မိုင်ပေါင်း ၃၀ လောက်အထိ ပျံ့လွင့်ပြီး ဘေးကို စတုရန်းမိုင်ပေါင်း သုံးသိန်းလောက်ပျံ့လွင့်တာ (၂)နှစ်တိတိ ကောင်းကင်တစ်ခုလုံး မှောင်ကျနေခဲ့ကြောင်း သိရပါ တယ်.. နောက် တောမီးလောင်တဲ့အခါမှာ ထွက်လာတဲ့မီးခိုးနဲ့ ဓာတ်ငွေ့တွေ၊ Lightning strikes လို့ခေါ်တဲ့ လျှပ်စီးလက်ရင် ဓာတ်ငွေ့တွေ ပြိုကွဲလို့ရယ်၊ ပင်လယ်မှာရှိတဲ့ သတ္တဝါလေးတွေ သေဆုံးလို့ပျက်စီးတဲ့အခါ ထွက်လာတဲ့ ဓာတ်ငွေ့တွေကြောင့်လဲ လေထုညစ်ညမ်းမှုကို ဖြစ်စေပါတယ်.. တစ်နေ့မှာ Nitrogen oxide တန်ချိန်ပေါင်း ၅၁၀ဝ၀ လောက်အထိ ပင်လယ်ကနေ ထွက်ပါတယ်..လျှပ်စီးလက်ရင် အပူချိန် 30,000 HC လောက်အထိရှိတာကြောင့် လေထဲမှာရှိတဲ့ Nitrogen နဲ့ Oxygen တွေဟာ Atom တွေအဖြစ် ပြိုကွဲပြီး လျှပ်စီးလက်ပြီးရော Nitrogen နဲ့ Oxygen Atom တွေ ပေါင်းစပ်ရာက NO (Nitrogen oxide) တွေ ထွက်စေတာ ဖြစ်ပါတယ်..နောက် Radon ဆိုတာလဲ ရှိသေးတယ်.. သူကတော့ Radium ဓါတ်ငွေ့တွေ ပြိုကွဲပျက်စီးပြီး ထွက်လာတာ ဖြစ်ပါတယ်..သဘာဝ ကျောက်တုံးတွေ၊ Sand stone တို့ marble တို့ Granite တို့ brick and concretes တို့ကနေ ပြိုကွဲပြီး ထွက်လာတာဖြစ်ပါတယ်..မြေကြီးနဲ့ ဓာတ်ပြုပြီးမှ ထွက်လေ့ရှိတာမို့ မြေအောက်ခန်း တွေမှာ ပိုတွေ့ရတတ်ပါတယ်.. မြေအောက်ခန်းတွေမှာ ကွဲတာအက်တာရှိရင် အခန်းထဲကို ဝင်လာတတ်တဲ့ အဆိပ်ဓာတ်ငွေ့တစ်မျိုး ဖြစ်ပါတယ်..\n✔ MWD: သဘာဝကနေ ထွက်လာတဲ့ Pollutant တွေ အကြောင်းတော့ သိရပါပြီဆရာ.. လူတွေကြောင့် ဖြစ်တဲ့ Pollutant တွေအကြောင်းလဲ ဆက်ပါဦး..\nDr. KML: အဓိကကတော့ လောင်စာရရှိအောင်ပြုလုပ်မှု (Fuel combustion) ကြောင့် ဖြစ်ပါတယ်..သဘာဝထက်စာရင် လူကြောင့်ဖြစ်တဲ့ Air pollution ဟာ တစ်နေ့ထက်တစ်နေ့ ပိုများလာတာတွေ့ရပါတယ်..လူတွေဟာ Energy အတွက် မီးကိုအသုံးပြုရာမှာ မတိုးတက်ခင် တုန်းကတော့ ထင်းကိုသုံးကြတယ်.. တောင်ယာမီးရှို့ကြလို့ သစ်တောတွေ ပြုန်းတီးပြီး လေထုညစ်ညမ်းမှုကိုဖြစ်စေလို့ နောက်ပိုင်းမှာ အသုံးနည်းလာပါတယ်..သက်ဆိုင်ရာအစိုးရတွေရဲ့ တားမြစ်ကန့်သတ်မှုကလဲ အကြောင်းတစ်ခုဖြစ်ပါတယ်.. ၁၇၀၉ ခုနှစ်မှာ ထင်းနဲ့မီးသွေးနေရာကို ပိုမိုလောင်ြွကမ်းအားကောင်းတဲ့ ကျောက်မီးသွေးနဲ့ အစားထိုးခဲ့ကြပါတယ်.. ၁၇၁၂ ခုနှစ်မှာ ရေနွေးငွေ့အင်ဂျင်ကို တည်ဆောက်တဲ့အခါမှာ စက်မှုတော်လှန်ရေးစတင်ခဲ့လို့ လောင်စာ အသုံးပြုမှု ပိုများလာ ခဲ့ပါတယ်.. အကျိုးဆက်အနေနဲ့ စက်ရုံအလုပ်ရုံတွေကနေ ထွက်တဲ့မီးခိုး တွေဟာ လေထုထဲကို စတင်ညစ်ညမ်း လာစေပါတယ်..\nအရင်ခေတ်တုန်း ကတော့ စက်ရုံကြီးတွေ မီးခိုးတလူလူလွင့်နေရင် နိုင်ငံတော်တိုးတက်မှုရဲ့ ပြယုဒ်အဖြစ် ဂုဏ်ယူစွာပြောခဲ့ကြပါတယ်.. ဒါပေမယ့် အခုနောက်ပိုင်းမှာတော့ စက်ရုံတွေ ကနေ ထုတ်လွှင့်လိုက်တဲ့မီးခိုးတွေကြောင့် ပတ်ဝန်းကျင်လေထုညစ်ညမ်းပြီး ကင်ဆာရောဂါတွေ ဖြစ်လာကြလို့ ဘယ်သူမှ မလိုလား ကြတော့ပါဘူး.. ပြည်သူလူထုအကျိုးကိုကြည့်တဲ့ နိုင်ငံတွေမှာတော့ မီးခိုးထွက်တဲ့စက်ရုံ တွေကို ခွင့်မပြုတော့ပါဘူး... အဆိုးဆုံးကဏ္ဍဖြစ်တဲ့ မော်တော်ကားကိုတော့ ၁၈၈၅ ခုနှစ်မှာ စတင်တီထွင်ခဲ့ပါတယ်.. ဒီနေ့အခါမှာ တစ်ကမ္ဘာလုံး မော်တော်ကားအသုံးပြုမှုဟာ သန်း ၈၀ဝ ကျော်ရှိပါတယ်.. မော်တော်ကား Exhaust က ထွက်တဲ့မီးခိုးတွေဟာ ဒီနေမြို့ပြဒေသေတွေမှာ ကြုံတွေ့နေရတဲ့ လေထုညစ်ညမ်းမှု ရဲ့ ၉၀% ဟာ သူ့ကြောင့်ဖြစ်ကြောင်း သိရပါတယ်.. မော်တော် ဆိုင်ကယ်နဲ့ အခြားအိမ်သုံးပစ္စည်းတွေကလဲ ဒုက္ခပေးပါတယ်.. ညစ်ညမ်းနေတဲ့လေထုထဲမှာ ပါဝင်တဲ့ အမှုန်အနေနဲ့တစ်ခုချင်းက သေးငယ်လွန်းလို့ သာမန် မျက်စိနဲ့မမြင်နိုင်ပါဘူး.. ဒါပေမယ့် များလာရင် မီးခိုး (smog) အနေနဲ့တွေ့ရမှာဖြစ်ပါတယ်.. အဓိကကတော့ စက်မှုလုပ်ငန်းတွေ ကနေထွက်လာတဲ့ မီးခိုးတွေ၊ အမှုန်တွေဟာ Carbon black ဘူခေု လို့ခေါ်တဲ့ မီးသွေးမှုန်ေ တွဖြစ်ပါတယ်.. Carbon black ဆိုတာကတော့ ကျွန်တော်တို့ နေ့စဉ်သုံးနေတဲ့ မိတ္တူကူးစက် (copier machine)၊ Printer က မင်တွေ၊ သုတ်ဆေး (Paint)၊ မော်တော်ကားတာယာတို့မှာ တွေ့နိုင်ပါတယ်.. Carbon-rich fuel ဖြစ်တဲ့ petroleum တွေ မီးရှို့ရာကနေ ရရှိပါတယ်..\n✔ MWD: အခုဆိုရင် ကျွန်မတို့နိုင်ငံမှာ စက်ရုံအလုပ်ရုံတွေလည်းများလာတဲ့အပြင် စက်မှုဇုန်အသစ်တွေလည်းတိုးချဲ့လုပ်ဆောင်နေတာ တွေ့ရပါတယ်.. အဲ့ဒီစက်ရုံတွေကနေ မီးခိုးတွေမထုတ်အောင် ဘယ်လိုများလုပ်သင့်တယ်ဆိုတာ ဆရာ့ရဲ့အမြင်လေးကိုလည်း သိပါရစေ..\nDr. KML: ကျွန်တော်တို့နိုင်ငံမှာ စက်ရုံကြီးတွေတိုးလာတာကောင်းပါတယ်.. လူတွေ အလုပ်အကိုင် ရမယ်၊ ကုန်ထုတ်လုပ်မှုတိုးတက်ပြီး ဝင်ငွေတွေတိုးတက် လာလို့ ကြိုဆိုရ ပါမယ်..ဒါပေမယ့် ပတ်ဝန်းကျင်ကို ထိခိုက်ညစ်ညမ်းစေတဲ့ စက်ရုံတွေမဖြစ်ဖို့တော့ အလွန်အရေးကြီးပါတယ်.. ကင်ဆာရောဂါနဲ့ ပတ်သက်လို့ပြောရရင် မြန်မာနိုင်ငံဟာကမ္ဘာမှာ ကင်ဆာအဖြစ်များဆုံး ဒုတိယနိုင်ငံဆိုပြီး ကမ္ဘာ့ကျန်းမာရေးအဖွဲ့က ပြောပါတယ်..ကင်ဆာဖြစ်ရတဲ့ အကြောင်းအရင်များစွာရှိတဲ့အနက် လေထုညစ်ညမ်းမှုကတော့ နံပါတ် (၁) ပါလို့ဆိုပါတယ်.. ဒီလိုဖြစ်လာတဲ့ကင်ဆာတွေအတွက် ဆေးရုံကြီးတွေတိုးချဲ့၊ ကင်ဆာကုသဆေးတွေကိုသုံး၊ ကင်ဆာ ဓာတ်ရောင်ခြည်ကုသတာတွေကိုသုံးပြီး ကုနေရုံနဲ့မပြီးသေးပါဘူး.. မူရင်းရောဂါဖြစ်ပွားစေတဲ့ အကြောင်းအရာတွေကို ရှင်းလင်းဖယ်ထုတ်နိုင်မှသာ ကင်ဆာဖြစ်ပွားမှုနှုန်းက လျော့ကျလာမှာ ဖြစ်ပါတယ်..ဒါ့ကြောင့် သန့်ရှင်းကောင်းမွန်တဲ့ လေကို ရရှိဖို့အရေးကြီးပါတယ်.. ဒါကြောင့် စက်ရုံလုပ်ငန်းရှင်များအနေနဲ့ မိမိစက်ရုံကနေ ပတ်ဝန်းကျင်ထဲကို မီးခိုးတွေမထုတ်လွှင့််ဖို့ စီမံဆောင်ရွက်ကြရပါတယ်..အုပ်ချုပ်သူတွေအနေနဲ့လည်း စက်ရုံအလုပ်ရုံတွေကို ပတ်ဝန်းကျင် လေထုညစ်ညမ်းတဲ့အထိ မီးခိုးတွေထွက်နေတာမျိုးကို အမြဲစောင့်ကြည့်ပြီး ထွက်တယ်ဆိုတာနဲ့ ချက်ချင်းအရေးယူ ဆောင်ရွက်ရပါမယ်.. ချက်ချင်းစက်ရုံကို ခေတ္တပိတ်ခိုင်းပြီး မီးခိုးမထွက်အောင် အမြန်ဆုံးပြုပြင်နိုင်ရပါမယ်.. မီးခိုးမထွက်ဘူးဆိုမှ ပြန်လည်ဖွင့်လှစ် လုပ်ကိုင်ခွင့်ပေးရပါမယ်.. ဒီလိုမျိုးမလုပ်ရင်တော့ စက်ရုံကထွက်တဲ့မီးခိုးတွေကို ပတ်ဝန်းကျင်မှာရှိတဲ့ ကိုယ်ဝန်ဆောင်တွေ ရှူမိရင် အထဲကနုနယ်တဲ့ သန္ဓေသားကိုထိခိုက်စေပါမယ်.. ကလေးတွေရှူမိရင် ကင်ဆာရောဂါ အပါအဝင် အခြားရောဂါမျိုးစုံကို ရနိုင်လို့ပဲဖြစ်ပါတယ်..\n✔ MWD: လေထုညစ်ညမ်းတယ်ဆိုတာ ဘယ်လိုမျိုးပစ္စည်းတွေနဲ့ ညစ်ညမ်းနေတယ်ဆိုတာလဲ သိပါရစေ..\nDr. KML: အဓိကအုပ်စု (၂) ခုရှိပါတယ်.. ပထမအုပ်စုကတော့ အန္တရာယ်ရှိသောဓါတ်ငွေ့များပါဝင်မှု (gas pollutant) နဲ့ အမှုန်များ ညစ်ညမ်းမှု (Particulate matter pollutant) ဆိုပြီး ဖြစ်ပါတယ်.. Gas pollutants အနေနဲ့အဓိက Gas သုံးမျိုးဖြစ်ပါတယ်.. SO2 ရယ်၊ Nitrogen compound (NO, NO2 )နဲ့ Carbon compound (CO, CO2) တွေပဲ ဖြစ်ပါတယ်..SO2 ကတော့ အရောင်မရှိ ပေမယ့် အနံ့ပြင်းတဲ့ဓါတ်ငွေ့ဖြစ်ပါတယ်.. စက်မှုလုပ်ငန်းသုံးအနေနဲ့ H2SO4 ပြုလုပ်ရာမှာဖြစ်ဖြစ်၊ စက္ကူစက်တွေမှာ အရောင်ချွတ်ခြင်း (Bleaching paper)လုပ်ရာမှာဖြစ်ဖြစ် အသုံးတည့်တဲ့ Chemical ဖြစ်ပါတယ်.. နည်းရင် ပြဿနာ မဟုတ်ပေမယ့် များရင်ကျန်းမာရေးကို ထိခိုက်စေတဲ့ ဓာတ်ငွေ့ဖြစ်ပါတယ်.. ရေနဲ့ပေါင်းရင် H2SO4 အဖြစ်ပြောင်းပြီး Acid Rain အဖြစ် ပြန်ကျ လာပါတယ်.. Nitrogen compound ကတော့(၂)ခု ရှိပါတယ်.. Nitric oxide(NO) နဲ့ Nitrogen dioxide (NO2) တို့ပဲ ဖြစ်ပါတယ်.. ကျွန်တော်တို့ ခန္ဓာကိုယ်ထဲ မှာလဲ NO ရှိနေပြီး သွေးလှည့်ပတ် မှုနဲ့ Nerve signaling အတွက် အသုံးပြုတာမို့ နည်းရင်သိပ်ပြဿနာမဟုတ်ပါ.. ဒါပေမယ့် လေထုထဲမှာ ရောက်တဲ့အခါ လေထဲမှာရှိတဲ့ Exhaust fume နဲ့ ပေါင်းရင် NO2 ကို ရပါတယ်..မြို့တွေမှာ smog အဖြစ်မြင်နေရတာဟာ NO2 တွေဖြစ်ပါတယ်.. ရေနဲ့ဓာတ်ပြုရင် Nitric acid အဖြစ်ကိုပြောင်းပြီး Acid Rain ဖြစ်စေပါတယ်..Carbon compound အနေနဲ့လဲ Carbon monoxide (CO) နဲ့ Carbon dioxide (CO2) ဆိုပြီး ရှိပါတယ်.. CO ကတော့ ပိုဆိုးတာပေါ့လေ.. မော်တော်ကား Exhaust မှာ အများဆုံး ပါရှိပါတယ်.. ခန္ဓာကိုယ်အတွင်း ဝင်ရင် သွေးနီဥများ ပါတဲ့ Hemoglobin နဲ့ ပေါင်းပြီးရင် ချက်ချင်းသေဆုံးနိုင်ပါတယ်.. CO2 ကတော့ မီးရှို့ရင် ထွက်လာတဲ့ဓာတ်ငွေ့ဖြစ်ပြီး ကမ္ဘာကြီးကို ပူနွေးစေတဲ့ ဖန်လုံ အာနိသင်ကိုပေးပါတယ်.. သူ့ကြောင့်မို့ Global warming တွေဖြစ်ပြီး လေမုန်တိုင်းတွေတိုက်၊ ရေခဲတွေပျော်၊ ရေတွေကြီး မြေငလျင်လှုပ်တာတွေ အထိ ဖြစ်စေနိုင်ပါတယ်..\n✔ MWD: ခုနကဆရာပြောသွားတဲ့အထဲမှာ Acid Rain ဆိုပြီး ပြောသွားပါတယ်..အဲဒါကရောဘာပါလဲဆရာ..\nDr. KML: သာမန်မိုးရွာတဲ့အခါမှာ pH ကိုတိုင်းကြည့်ရင် ၆ လောက်ရှိပါတယ်.. Neutral pH က7ဖြစ်တော့ ပုံမှန်မိုးရေဟာ acid ဓါတ် အနည်းငယ် ရှိပါတယ်.. Air pollution ဖြစ်လို့ရှိရင် လေထုထဲမှာံH2SO4 နဲ့ H2NO3 တွေ များလာတဲ့အတွက် pH တန်ဖိုးအားဖြင့်5ရဲ့အောက်ကိုရောက်သွားတာကို Acid Rain လို့ခေါ်ပါတယ်.. Aicd Rain ဆိုတဲ့အတိုင်း မိုးရွာပြီးရင်အရာဝတ္တုအားလုံးဟာ အက်စစ်နဲ့ဖြန်းလိုက်သလို တိုက်စားခံရပါတယ်..သံတွေဆိုရင်လဲ စားသွားမယ်..ကတ္တရာလမ်းတွေ ကွဲကုန်မယ်..ပိုဆိုးတာက သစ်ပင်တွေသေဆုံးကုန်တာပါပဲ.. သစ်ပင်တွေ သေတဲ့နေရာမှာရှိတဲ့မြေကြီးဟာ acid ဖြစ်နေတော့ ဘာပင်မှဆက်စိုက်လို့မရတော့ပဲ စားနပ်ရိက္ခာရှားပါးမှုနဲ့ ကြုံတွေ့ရနိုင်ပါတယ်..နောက်ကလေးတွေ မိုးရွာထဲမှာရေချိုးတာ တကယ်လို့များ Acid Rain နဲ့တွေ့ရင် အရေပြားတွေရောင်ရမ်းတာ၊ ကွာကျတာ၊ အနာတွေပေါက်တာတွေ ဖြစ်နိုင်ပါတယ်.. မျက်စိတွေ ထိခိုက်ပြီးအမြင်အာရုံတွေ ချို့ယွင်းလာ တတ်ပါတယ်. pH တန်ဖိုးကို 1 ကနေ 14 အထိသတ်မှတ်ထားပါတယ်.. pH7ဆိုရင် ရေဆိုတာလူတိုင်း သိပါတယ်.. pH7ထက်နည်းရင် acid လို့ ခေါ်ပြီး များသွားရင် Alkali (base) လို့ခေါ်ပါတယ်.. acid ထဲမှာ မော်တော်ကား battery acid ဟာ အပြင်းဆုံးဖြစ်ပြီး pH 1 ဖြစ်ပါတယ်.. Alkali ထဲမှာ coustic soda ဟာ အပြင်းဆုံးဖြစ်ပြီး pH 14 ရှိပါတယ်..\n✔ MWD: လေထုညစ်ညမ်းမှုရှိတယ်/မရှိဘူးဆိုတာ ဘယ်လိုများ သိနိုင်ပါမလဲဆရာ..\nDr. KML: လေထုညစ်ညမ်းမှုကို တိုင်းတာရာမှာ အဓိက (၂) နေရာမှာ တိုင်းတာပါတယ်.. ပထမတစ်ခုကထွက်တဲ့ Exhaust ကို တိုင်းတာပါ..ဥပမာ မော်တော်ကား source ကနေထွက်တာကို တိုင်းတာခြင်းဖြစ်ပါတယ်..သတ်မှတ်ချက်ထက်ပိုနေရင် ဒီကားကိုလမ်းပေါ်မှာ မောင်းခွင့်မပြုပါဘူး..မောင်းရင် လူတွေရဲ့ ကျန်းမာရေးကို ထိခိုက်မှာဖြစ်ပါတယ်..အလားတူ စက်ရုံအလုပ်ရုံတွေကနေထွက်တဲ့ မီးခိုးတွေကိုလဲ တိုင်းတာပြီး ခွင့်ပြုသင့်မှခွင့်ပြုပါတယ်.. ဒုတိယကတော့ ကျွန်တော်တို့တစ်တွေ ရှူနေတဲ့လေကို တိုင်းတာခြင်းဖြစ်ပါတယ်.. ဒီလိုတိုင်းတာ ရာမှာ Ringelmann Chart ကို အသုံးပြုပြီး တိုင်းတာ ပါတယ်..ပြင်သစ်လူမျိုးပါမောက္ခ Maximilien Ringelmann ၁၈၈၈ ခုနှစ်မှာ စတင်တီထွင် အသုံးပြုခဲ့တာ ဖြစ်ပါတယ်.. သူ့မှာ Grade0ကနေ5အထိ ပေးထားပါတယ်.. Grade0က Total white (Free from Pollutant) ဖြစ်ပါတယ်.. သူကလေထုညစ်ညမ်းမှု အနည်းဆုံးဖြစ်ပြီး Grade5က အများဆုံးဖြစ်ပါတယ်..\n✔ MWD: Air Pollution ဟာ မြို့ပြနဲ့ကျေးလက်ဘယ်ဟာက ပိုဆိုးပါသလဲ..\nDr. KML: ဒါကတော့ရှင်းပါတယ်..မြို့ကြီးလေပိုဆိုးလေလို့ သာမန်အားဖြင့် ပြောလို့ရပါတယ်..ကမ္ဘာ့လေထု ညစ်ညမ်းမှုအများဆုံးနေရာတွေလို့ သတ်မှတ်ထားတဲ့ Mexico City, Los Angeles, Shanghai, Beijing, Manila, Bangkok စတာတွေဟာ လူနေထူထပ်တဲ့မြို့ကြီး တွေဖြစ်ပါတယ်..မြို့ကြီးတွေဖြစ်တဲ့အတွက် မော်တော်ကားတွေ၊ မော်တော်ဆိုင်ကယ်တွေ၊ စက်ရုံတွေ၊ Fuel အသုံးပြုမှုတွေဟာ ပိုများပါတယ်..ဒါကြောင့် ဒီမြို့မှာနေသူတွေဟာ သန့်ရှင်းလတ်ဆတ်တဲ့လေကိုရှူရဖို့ မလွယ်ကူပါဘူး. .ကျေးလက်ပိုင်းကိုရောက်လေလေ သန့်ရှင်းလတ်ဆတ်တဲ့လေကို ရလေလေ ဖြစ်ပါတယ်..ဒါပေမယ့် လေထုဆိုတာ ဘောင်ခတ်ထားလို့ရတာမဟုတ်တော့ တစ်နေရာမှာ Pollution ဖြစ်ရင်ကျန်တဲ့နေရာကိုလဲ ပျံ့နှံ့တဲ့သဘောတော့ ရှိပါတယ်..ဒါကြောင့် လေထုညစ်ညမ်းမှုကို တိုက်ဖျက်ရာမှာ မြို့ပြရော ကျေးလက်နေသူများပါ အားလုံးမှာတာဝန်ရှိပါတယ်..\n✔ MWD: မြို့ပြမှာနေသူတွေအနေနဲ့ အိမ်ထဲမှာနေတဲ့သူတွေနဲ့ အပြင်မှာထွက်တဲ့သူဆိုရင် အပြင်ထွက်လုပ်ကိုင်ရတဲ့သူက ပိုဆိုးမှာပေါ့နော်..\nDr. KML: ဒါကတော့ ပုံသေပြောလို့မရပါ.. Air pollution မှာ အဆောက်အဦတွင်း လေထုညစ်ညမ်းမှု (Indoor Air pollution) နဲ့ အဆောက်အဦး ပြင်ပလေထုညစ်ညမ်းမှု (Outdoor Air Pollution) ဆိုပြီး နှစ်မျိုးရှိရာမှာ တစ်ခါတစ်ရံမှာ အဆောက်အဦတွင်း လေထု ညစ်ညမ်းမှု ကအများကြီး ပိုဆိုးနေတာ တွေ့ရပါတယ်..ဥပမာအားဖြင့် မီးဖိုချောင်မှာ ထင်းနဲ့ချက်ရင်ပဲဖြစ်ဖြစ်၊ တစ်ဝက်တစ်ပျက် လောင်ကြွမ်းနေတဲ့လောင်စာ ကို အသုံးပြုရင်ပဲဖြစ်ဖြစ် အန္တရာယ်ပေးတဲ့ဓာတ်ငွေ့တွေ ထွက်ပါတယ်..အချို့ cleaning agent တွေကနေ ထွက်လာတဲ့ Ammonia ဓာတ်ငွေ့ဟာလဲ ဆိုးပါတယ်..ဆပ်ပြာမှုန့် တွေသုံးတဲ့အခါမှာပဲဖြစ်ဖြစ် အဆောက်အဦအတွင်း ရေကူးကန်တွေကို သေသေချာချာ မပြုလုပ်ရင်ဘဲ ဖြစ်ဖြစ် Chlorine ဓာတ်ငွေ့ထွက်ပါတယ်.. ဒါ့ထက်ပိုဆိုးတာက အိမ်ထဲမှာ ဆေးလိပ်သောက်တဲ့သူတစ်ယောက်ရှိရင် တစ်အိမ်သားလုံး ဒုက္ခရောက်နိုင်ပါတယ်..ဆေးလိပ် မီးခိုးမှာ ဓာတ်ပေါင်း ၄၀ဝ၀ ကျော် ပါဝင်ပြီး အဲ့ဒီထဲမှာ ၄၃ မျိုးဟာ ကင်ဆာဖြစ်စေနိုင်ကြောင်းတွေ့ရှိထားပြီး ဖြစ်ပါတယ်.. နောက်ခြင်ဆေးခွေ တို့ အမွှေးတိုင် ထွန်းတာတို့ကလည်း အဆောက်အဦအတွင်း လေထုညစ်ညမ်းမှုကိုဖြစ်စေပါတယ်..\n✔ MWD: ဒီလိုမျိုးညစ်ညမ်းတဲ့လေကိုရှူမိရင် ကျန်းမာရေးအပေါ်မှာ ဘယ်လိုများထိခိုက်နိုင်ပါသလဲဆရာ..\nDr. KML: ထိခိုက်နိုင်တာကတော့ အများကြီးပဲ..အရေးကြီးတာကိုပြောရရင်\n၁။ ခန္ဓာကိုယ်တစ်ခုလုံးရဲ့ဘယ်နေရာမှာမဆို ကင်ဆာရောဂါဖြစ်စေနိုင်ပါတယ်..ထိတွေ့မှုများ လေလေ ပိုဖြစ်ဖို့များလေဖြစ်ပါတယ်.. gene mutation တွေ ဖြစ်စေနိုင်လို့ပဲဖြစ်ပါတယ်.. ယနေ့ကမ္ဘာ့နိုင်ငံအသီးသီးမှာ ကင်ဆာရောဂါဖြစ်ပွားတဲ့နှုန်း မြင့်မားလာနေတာဟာ လေထု ညစ်ညမ်းမှုကြောင့် ဖြစ်ပွားရခြင်း ဟာလဲ အဓိကကျပါတယ်..အဆုတ်ကင်ဆာ၊ ရင်သားကင်ဆာတွေကို အဓိကဖြစ်စေနိုင်ပါတယ်..\n၂။ အသက်ရှူလမ်းကြောင်းဆိုင်ရာရောဂါတွေ ဖြစ်နိုင်ပါတယ်..ပန်းနာရင်ကြပ်ရောဂါ (ချောင်းဆိုးရင်ကြပ်၊ အသက်ရှူကြပ်ခြင်း)၊ အဆုတ်အအေးမိ၊ တီဘီ ရောဂါဖြစ်လွယ်နိုင်ပါတယ်..\n၃။ မျက်စိအမြင်အာရုံထိခိုက်ခြင်း၊ မျက်စိနာခြင်းမှအစ မျက်စိရောဂါအမျိုးမျိုး ဖြစ်စေနိုင်ပါတယ်..\n၄။ ခန္ဓာကိုယ်ခုခံအားစနစ်ကျစေနိုင်ပါတယ်..ရောဂါပိုး (infection) တွေ ဝင်နိုင်ပါတယ်.. ရောဂါတွေ မကြာခဏဖြစ်နိုင်ပါတယ်..\n✔ MWD: ဆရာ့အနေနဲ့ မြဝတီရုပ်မြင်သံကြားပရိသတ်များကို ဘာများ ပြောချင်ပါသလဲ ဆရာ..\n(၁) Air Pollution ကိုလျော့နည်းအောင် ပြုလုပ်ရာမှာ လူတိုင်းမှာ တာဝန်ရှိပါတယ်.. Pollution ကို ဖန်တီးတဲ့နေရာမှာ မပါဝင်ဖို့ ဂရုစိုက် သင့်ပါတယ်..တောမီးရှို့တာ၊ ထင်းမီးရှို့တာကအစ အမှိုက်မီးရှို့တာအဆုံး မလုပ်မိဖို့ အရေးကြီးပါတယ်..အမှိုက်တွေကို စနစ်တကျ စွန့်ပစ်ဖို့လဲ လိုပါတယ်..\n(၂) စက်ရုံတွေအနေနဲ့ မီးခိုးမထွက်အောင် ဂရုပြုလုပ်ကိုင်ဖို့လိုပါတယ်..မိမိရဲ့အကျိုးစီးပွားအတွက် ဘေးပတ်ဝန်းကျင်မှာနေထိုင်သူတွေကို ကင်ဆာရောဂါ အပါအဝင် ကျန်းမာရေးထိခိုက်စေခြင်း မလုပ်ကြဖို့ တိုက်တွန်းလိုပါတယ်..စစ်ဆေးဖို့တာဝန်ရှိသူတွေအနေနဲ့လည်း ပြည်သူလူထု ကျန်းမာရေးကို ရှေးရှုပြီး ထိထိရောက်ရောက် ဆောင်ရွက်ကြဖို့ တိုက်တွန်းလိုပါတယ်..\n(၃) စက်ရုံ၊ အလုပ်ရုံ၊ ကျောက်မီးသွေးတွင်းတူးလုပ်သား၊ ရေနံဓာတုစက်ရုံ၊ စက္ကူစက်၊ ချည်စက်၊ ဘိလပ်မြေစက်ရုံတွေမှာ ဖုန်တွေ၊ မီးခိုးတွေထွက်တဲ့ နေရာမှာလုပ်တဲ့ လုပ်သားတွေအနေနဲ့ Protection အနေနဲ့ Mask တွေတပ်ဖို့.. Air Pollution ကြောင့်ဖြစ်တဲ့ရောဂါတွေကို ရှောင်လွှဲနိုင်ဖို့ မြို့ထဲ မီးခိုးများတဲ့နေရာတွေကို Mask တပ်ဖို့ .. Mask တပ်တာဟာ ရှက်စရာမဟုတ်ပါဘူး..\n(၄) မော်တော်ကား၊ မော်တော်ဆိုင်ကယ် မီးခိုးထွက်ရင် အမြန်ဆုံးပြုပြင်မောင်းနှင်ကြဖို့နဲ့ ယာဉ်စည်းကမ်းထိန်းသိမ်းသူများကလည်း အချို့အဆိုပါ ယာဉ်တွေကို လမ်းပေါ်မှာ မောင်းခွင့်မပေးဖို့ ကြီးကြပ်ပေးရပါမယ်.. (၅) ဆေးလိပ်သောက်တဲ့သူတွေဟာ အိမ်ထဲမှာသောက်ရင် အိမ်သားတွေကို ကျန်းမာရေး ထိခိုက်နိုင်တာတွေကို ရှောင်ကြဉ်ဖို့ အမွှေးတိုင်၊ ခြင်ဆေးခွေတွေ မသုံးဖို့ ပြောကြားလိုပါတယ်..\n#ဒေါက်တာခင်မောင်လွင် (FAME Pharmaceuticals)\nPosted by Alex Aung at 6:21 AM No comments:\nLabels: Health, News and Info, ဟောပြောချက်\n***** Martial Arts Institutes - သိုင်း နှင့် လက်ဝှေ သင်တန်းကျောင်း လိပ်စာများ *****\nMyanmar Thaing Federation – မြန်မာနိုင်ငံသိုင်းအဖွဲ့ချုပ်\nMyanmar Thaing Byaung Byan Association – မြန်မာနိုင်ငံသိုင်းပြောင်းပြန်အဖွဲ့ချုပ်\nLungeThaing (Burma Martial Art) – မြန်မာ့သိုင်းလူငယ်အဖွဲ့\nThaing Byaung Byan (သိုင်းပြောင်းပြန်)\nMyanmar Zar Ti Thway Thaing Pin Ma – မြန်မာ့ဇာတိသွေးသိုင်းပင်မ\nMahar Kyunan (Northern China) – Chinese Self-Defence Club – မဟာကြူနန်း\n- Mon, Wed and Fri (7:00 AM – 9:00 AM)\n- Tue, Thu and Sat (5:00 PM – 7:00PM)\nသိုင်းပြောင်းပြန် ခူးကာချန့် ( တောင်ဥက္တလာပ )\nဆရာကြီး ဦးဝင်းမြင့် - ဖုန်း ၀၉၂၅၄၀၇၁၈၈၀\nဆရာဦးဝင်းအောင်သူ - ဖုန်း ၀၉၇၉၅၃၃၉၁၇၂\nတောင်ဥက္တလာပ မြို့နယ် အားကစား ခန်းမ\n6း00မှ8း00ထိ။ ညနေဆို3း00မှ5း00ထိ ညဆို6း00မှ73း0ထိရှိပါတယ်\nThaing Byaung Byan – သိုင်းပြောင်းပြန် (မန္တလေး)\nCorner of 16 st , between 87 st & 88 st, ပင်လယ်တိုက်၊ ရွှေမန်းအုဌ်ကျောင်း၊\nPhone: 09420779417, 0933033843, 09785882700\nThaing Byaung Byan – သိုင်းပြောင်းပြန် (ပုသိမ်)\nDoe Nyi Naung Myanmar Thaing Pin Ma Club – ဒို့ညီနောင်မြန်မာ့သိုင်းပင်မကလပ် (မန္တလေး)\nBlack Buffalo Thaing Pin Ma- ကျွဲနက်သိုင်းပင်မ (မန္တလေး)\nFacebook: www.facebook.com/pages/Thut-Ti-Myanmar-Let-Whay-Club-Official/630087373698557 and https://www.facebook.com/pages/Thut-Ti-Myanmar-Lethwei-club/1654380818140434\n"အားမာန်(Vigour)" BANDO သင်တန်း\nBogalay Zay Street , Botahtaung , Yangon .\nဖုန်း - 09-73203070 , 09-254120010\nနဂါးမာန် ရိုးရာ လက်ဝှေ့ကလပ် - NaGaMarn Lethwei Club\nတူးတူး ( ပထမတန်း လက်ဝှေ့ကျော် ) - 09797899275\nဆရာကျော်စိုး ( နည်းပြချုပ် ) - 0943065822\nNo( 002/ B ) Tosta တော့စတား အိမ်ရာ ၊ ၆၅ရပ်ကွက် ၊ ဧရာဝဏ်လမ်းမကြီး တောင်ဒဂုံမြို့နယ် ရန်ကုန်\n( တောင်ဒဂုံ စက်မှုစုံ အကျော်မှာ ယုဇန သွားသွားလမ်း )\nTosta Compound , 65 quarter , Ayeyarwon Road , South Dagon , Yangon\n📌နေရာ📌 - MLC မြန်မာ့ လက်ဝှေ့သင်တန်း ( Mandalay )\nအမှတ် 14(A) 31 လမ်း 86လမ်း x 87 လမ်းကြား\n📌Location📌 - Mandalay Lethwei Camp\n🔥🔥🔥Mandalay Lethwei Camp🔥🔥🔥\n✨✨👉သင်တန်းချိန် တနေ့ ၇ ချိနိ👈✨✨\n✨✨တစ်တန်းကို တစ်နာရီကြာပါမည် ✨✨\n⏰မနက်7နာရီ မှ မနက်၁၀နာရီ( မနက်ပိုင်း ၃ချိန်)⏰\n⏰ညနေ ၅နာရီ မှ ညနေ ၉ နာရီ(ညနေပိုင်း ၄ချိန်)⏰\n💵 ၄၅၀၀၀ကျပ် တလစာ 📅\n💵 ၃၅၀၀၀ကျပ် ၁၀ ချိန်စာ (ရက် ၃၀ အတွင်း)✨\n💵 ၅၀၀၀ကျပ် တရက်✨\n✨ တဦးချင်း သီးသန့် ချိန်တွေလည်းဆောင်ရွက်ပေးနေပါပြီ✨\n7 hrs session per day\n(1 session per hour)\n7am-10am (3 sessions)\n5 Pm -9Pm (4 sessions)\n35000 kyats for 10 times in 30 days\nPhoenix Myanmar Lethwei Club (မြန်မာတို့ရဲ့ အမွေအနှစ် မြန်မာ့ရိုးရာလက်ဝှေ့)\nနေရာက သိမ်ဖြူလမ်းနှင့် ကန်ပတ်လမ်းထောင့်ရှိ မြန်မာရိုးရာ လက်ဝှေ့ အဖွဲ့ ချုပ်ဝင်း အတွင်းရှိ သုံးထပ်ဆောင် ဒုတိယ ထပ်မှာပါ၊ ဆရာဝန်များ အသင်း မျက်နှာချင်းဆိုင်မှာ ရှိပြီး မက်စ် ဆီဆိုင် ဘေးလမ်းက ဝင်ရပါမယ် ...\nPlace - Cornor of Thein Phyu Road & Kan Yeik Thar Road, Thein Phyu Stadium, Three stories building in front of Myanmar Lethwei Stadium. (Behind Max Energy Fuel)\nContact Us :09964400215\nFacebook : https://www.facebook.com/PhoenixFitnessMyanmar/\nTEAM PT (MMA GYM)\nJu Jitsu, Karate and MMA Martialart\nAddress : 46 6/F, Oat Tha Phaya Street, Bahan Township, Yangon.\nPhone: 09 795163943\nOpening Hours: 8:00 a.m. to 12:00 p.m. and 2:00 p.m. to 8:00 p.m.\nကျားရဲပိုင် ( Liger Paing ) စုစည်းတင်ပြသည် ။\nSpecial credits - Thaing Wizard ( Mr Aung Thu Htet )\n( မိတ်ဆွေတို့ သိတဲ့ သိုင်းသင်တန်း ကျောင်း လိပ်စာများရှိပါက ကွန်းမန့် မှာ မန့်သွားပေးပါအုန်းနော် )\nPosted by Alex Aung at 1:27 AM No comments:\nLabels: ၀ိတ်ချနည်းများ, News and Info, အားကစား\nမြန်မာအမည် - သခွားမွှေး\nအင်္ဂလိပ်အမည် - MUSKMELON\nရုက္ခဗေဒအမည် - Cucumis melo\nမျိုးရင်းအမည် - CUCURBITACEAE\nသခွားမွှေးသည် မြန်မာသခွားမသီးမျိုးနှင့် အနံ့အဆင်း ဆင်တူသော်လည်း မြန်မာသခွားမသီးမျိုး လောက် အနံ့စူးရှမှုမပြင်းထန်ဘဲ စွဲမက်ဖွယ်ကောင်းသော အနံ့ရှိပါသည်။ အချိုဓာတ်မှာ မြန်မာသခွားမသီးမျိုး ထက် ပိုမိုမြင့်မားပြီး အသားမှာ စေးပိုင်နေ၍ စားသုံးရာတွင် ထူးခြားသော အရသာပေးစွမ်းနိုင်ပါသည်။ အချိုပွဲ အဖြစ်လည်းကောင်း၊ ချက်ပြုတ်၍လည်းကောင်း စားသုံးကြပါသည်။\nအိန္ဒိယနိုင်ငံဖြစ်၍ သခွားမွှေးအား Cantalourpe ဟုလည်း လူသိများကြသည်။ အမေရိကတိုက်၊ အာရှ မိုင်းနားဒေသနှင့် မြေထဲပင်လယ်ဒေသတို့တွင် စီးပွားဖြစ်တွင်ကျယ်စွာ စိုက်ပျိုးကြသည်။\nအသီးပုံသဏ္ဍာန်မှာ အလုံးပုံ၊ ဘဲဥပုံ၊ လုံးရှည်ပုံဟူ၍ အမျိုးမျိုးတွေ့ရပြီး အသီးခွံအရောင်မှာ အစိမ်း အနု၊ အရင့်၊ အဖြူရောင်၊ အ၀ါရောင်၊ ဆင်စွယ်ရောင်စသည်ဖြင့် တွေ့ရပါသည်။ အသီးခွံသည် ပြောင်ချောရှိသ လို ပိုက်ကွန်သဖွယ် အကွက်များ မထင်မရှား ပါဝင်သောမျိုးနှင့် အကွက်ပေါ်လွင်ထင်ရှားသော မျိုးအဖြစ်လည်း ကောင်း အမျိုးမျိုး တွေ့ရပါသည်။\nအကွက်ပေါ်လွင်သိပ်သည်းမှုပေါ် မူတည်၍ ဈေးကွက်တွင် ကြိုက်နှစ်သက်မှုကွဲပြားကြောင်းတွေ့ရပါ သည်။ အဘယ်ကြောင့်ဆိုသော် ပြောင်းလဲတိုးတက်နေသော လူနေမှုအဆင့်အတန်းအရ အကွက်လှသော သခွားမွှေးအား လက်ဆောင်အဖြစ် ပေးသော ဓလေ့ ထွန်းကားလာခြင်းကြောင့် ဖြစ်ပါသည်။ အတွင်းသား အရောင်မှာ အဖြူရောင်၊ ဖြူစိမ်းရောင်၊ ဆင်စွယ်ရောင်၊ လိမ္မော်နီရောင်၊ အစိမ်းရောင်ဟု အမျိုးမျိုးကွဲပြားလျက်ရှိ ပြီး ဖြူစိမ်းရောင်မှာ ဈေးကွက်တွင် ၀ယ်လိုအား အများဆုံးဖြစ်ပါသည်။\nသခွားမွှေးတွင် ပါဝင်သော အစေ့များမှာ အလယ်ဗဟိုချက်တိုင်တွင် တစ်စုတစ်ဝေးတည်း တည်ရှိသည့် အတွက် စားသုံးရာတွင် အစေ့ဖယ်ရှားရလွယ်ကူပါသည်။\nလက်ရှိဈေးကွက်မှ ကြိုက်နှစ်သက် မျိုးများမှာ အောက်ပါတို့ ဖြစ်ပါသည်။\nစဉ် အမည် အသီးခွံတွင် အကွက်ရှိမှု အတွင်းသားအရောင်\n၁။ Sky Rocket ရှိ ဖြူစိမ်း\n၂။ New Century မရှိ လိမ္မော်နီ\n၃။ Sun Rise ရှိ လိမ္မော်နီ\n၄။ Sun Lady မရှိ လိမ္မော်နီ\n၅။ Jade Beauty ရှိ ဖြူစိမ်း\n၆။ Jade Jew မရှိ ဆင်စွယ်\n၇။ Emerald Kiji ရှိ ဖြူစိမ်း\nမြန်မာပြည်အနှံ့အပြားတွင် စိုက်ပျိုးနိုင်သော်လည်း သီးနှံမျိုးသစ်ဖြစ်၍ ရန်ကုန်တိုင်း၊ မန္တလေးတိုင်း၊ ပဲခူးတိုင်းနှင့် ရှမ်းပြည်နယ်တို့တွင် စိုက်ပျိုးကြသည်ကို တွေ့ရပါသည်။\n၄။ မြေနှင့် ရာသီဥတု\n(၂၆-၃၀) ဒီဂရီစင်တီဂရိတ်ခန့်တွင် ကောင်းမွန်စွာ ဖြစ်ထွန်းသည်။ အပူချိန် (၁၀) ဒီဂရီ စင်တီဂရိတ်ထက် ပို၍ မကွာခြားသောဒေသများတွင် ကောင်းမွန်စွာ ဖြစ်ထွန်းနိုင်သည်။ pH (၆-၆.၅) ပတ်ဝန်းကျင်တွင် ကောင်းမွန်စွာ ဖြစ်ထွန်းသည်။ ရေစီးရေလာကောင်း၍ ရေသွင်းရေထုတ် လွယ်ကူသော သဲနုန်းမြေများတွင် ကောင်းမွန်စွာ ဖြစ်ထွန်းနိုင်သည်။\nတစ်ဧကလျှင် မျိုးစေ့နှုန်း (၂၀၀) ဂရမ်သုံး၍ ပျိုးထောင်ပါ။\nမျိုးစေ့များကို (၅x၇) လက်မ ပလပ်စတစ်အိတ် (သို့မဟုတ်) (၄) လက်မအချင်းရှိ ပလပ်စတစ်ပျိုး ခွက် များတွင်ထည့်၍ ပျိုးထောင်ပါ။ ပျိုးမြေသည် မြေဆီအာဟာရ ကြွယ်ဝရန်လိုသည်။ အစေ့ချချိန်မှ (၂၅) မတိုင်မီ ပြောင်းရွှေ့စိုက်ပျိုးနိုင်သည်။ ထိုအချိန်တွင် ရွက်စစ် (၂-၄) ရွက်ပြန့်နေပြီဖြစ်သည်။\nပျိုးခင်းတွင် ပိုးမွှားရောဂါ ကျရောက်မှုအခြေအနေကို မျက်ခြေမပြတ် စစ်ဆေးကာကွယ် နှိမ်နင်းပါ။ စိုက် ခင်းပြုပြင်ရာတွင် ရေသွင်းရေထုတ်လွယ်ကူသော သခွားမျိုးရင်းဝင်အပင်များ ဆက်တိုက်မစိုက်ဘဲ (၃) ရာသီခန့် လှပ်ထားသောမြေတွင် စိုက်ဘောင်များဆွဲ၍ စိုက်ပျိုးနိုင်သည်။\nတန်းကြားပင်ကြား အကွာအဝေးကို (၃ x ၂) ပေ၊ (၄ x ၂) ပေ၊ (၅x ၂၁/၂) ပေ စသဖြင့် ရာသီဥတုပေါ် မူတည်၍ အမျိုးမျိုးစိုက်ပျိုးနိုင်သည်။ (၃ x ၂) ပေအကွာအဝေးဖြင့် စိုက်ပျိုးပါက တစ်ဧကလျှင် အပင် (၇၀၀၀) ကျော်ဝင်ဆန့်ပါမည်။\nအပင်ကို ပြုစုစောင့်ရှောက်ရာတွင် ပင်စည်ရှိ အဆစ် (၁၁) ဆစ်၏ အောက်ရှိအဆစ်တိုင်းမှ ထွက်ရှိသော ဘေးတက်များကို ဖဲ့ပါ။ မူလပင်စည်တွင် အဆစ် (၂၅-၃၀) ဆစ် (အပင်အမြင့် ၅-၅.၅) ပေခန့် ရှိချိန်တွင် ခေါင်နှိမ်ပါ။ ဘေးတက်များကို (၃) ရွက်ချန်ဖြတ်ပါ။ အဆစ်နံပါတ် (၁၁) မှ စတင်ကာထွက်ရှိသည့် ဘေးတက်၏အဆစ်တိုင်းတွင် အသီးတင်နိုင်မည့် အပွင့်များပါရှိနိုင်ပါသည်။ အဆစ်အမှတ် (၁၁၊ ၁၂) တွင် အသီးတင်မှုမရှိပါက အစာရေစာနှင့် ရာသီဥတု သင့်တင့်မျှတခြင်း မရှိကြောင်း သိနိုင်သည်။ သို့ပါ၍ အဆစ်အမှတ် (၁၀) အောက်မှ ဘေးတက်များဖဲ့ချိန်တွင် အစာရေစာလုံလောက်အောင် ကျွေးပေးရန် အရေးကြီး ပါသည်။\nပထမဆုံးတင်သည့် အသီးမှစတင်၍ (၃) လုံးပြည့်အထိ အသီးတင်စေပြီးနောက် အသီးမှာ တင်းနစ် ဘောလုံးခန့်ရှိချိန်တွင် တစ်ပင်တွင်ယူမည့် အသီးအရေအတွက် ဆုံးဖြတ်၍ အောက်ပါအတိုင်း ဆက်လက်ဆောင် ရွက်ပါ။\n- အသီးကြီးကြီးရလိုပါက တစ်ပင်တွင် တစ်လုံးသာယူပါ။\n- တစ်ပင်တွင် အများဆုံးအသီး (၂) လုံးသာ ယူသင့်ပါသည်။\n- မိမိယူမည့် အသီး၏ ရှေ့မှထွက်သောအရွက် တစ်ရွက်သာချန်လှပ်၍ ယင်းကိုင်းအား ဖြတ်ပါ။\n- ပြီးလျှင် တစ်ပင်လုံးရှိ ကျန်အပွင့်အသီးများ အားလုံးခြွေပစ်ပါ။ အချို့ သခွားမွှေးပြောင်မျိုးများတွင် အသီးခြွေရန်မလိုဘဲ တင်ရှိသော အသီးများအားလုံးယူရန် ဖြစ်သည်။\n- သီးထိုးယင် ကျရောက်တတ်သော စိုက်ခင်းများတွင် အသီးတင်းနစ်ဘောလုံးခန့် ရှိချိန်မှစ၍ သတင်းစာ စက္ကူအိတ်ဖြင့် စွတ်ပေးခြင်းဖြင့် အသီးပျက်စီးမှု မဖြစ်ပေါ်နိုင်ပါ။\nပြောင်းရွှေ့မစိုက်မီ တစ်ဧကတွင် မြေခံအဖြစ် မဖြစ်မနေ ထည့်သွင်းရန် နှုန်းထားမှာ အောက်ပါအတိုင်း ဖြစ်ပါသည်။\nယူရီးယား - ၁၁၂ ပေါင် (၂) အိတ်\nတီစူပါ - ၁၁၂ေါပင် (၁) အိတ်\nပိုတက်ရှ်- ၁၁၂ ပေါင် (၁) အိတ်\nပန်းစပွင့်ချိန်တွင် တစ်ကြိမ်နှင့် အသီးတင်ပြီး (၁၀) ရက်ခန့်တွင် တစ်ကြိမ် တစ်ဧကအတွက် စုစုပေါင်း ယူရီးယား (၂)အိတ်၊ တီစူပါ (၁) အိတ်နှင့် ပိုတက် (၁) အိတ်တို့ကို ထပ်မံကျွေးရန် လိုအပ်ပါသည်။\nဘူးဖရုံကျိုင်း (၀ါနီရောင်) Thrips များ၊ သစ်သီးယင်များ ကျရောက်မှုကို အများဆုံးတွေ့ရပါသည်။ ပိုးသတ်ဆေးများအဖြစ် Cypermethrin ,Cymbush, Decis,Nuvacron စသည်တို့ကို ရေအဆ (၄၅၀) ရောကာ (၅) ရက်တစ်ကြိမ် ပက်ဖျန်းခြင်းဖြင့် ကာကွယ်နိုင်ပါသည်။\nရောဂါအနေဖြင့် ရွက်ညိုပြောက်ရောဂါ၊ သံချေးရောဂါ၊ ပင်စည်နှင့် သီးပုပ်ရောဂါတို့ကို ရောက်တတ် သဖြင့် Topsin,Decnoil, Ridomyl တို့ကို ရေအဆ (၇၀၀) နှင့် ရော၍ (၅) ရက် တစ်ကြိမ် အလှည့်ကျ ပက်ဖျန်း ကာကွယ်နိုင်ပါသည်။\nပန်းပွင့်ပြီး (၃၅ - ၄၇) ရက်တွင် အသီးညှာထိပ်ရှိ နှာမောင်းများ ခြောက်လာမည်။ ရပ်ဝေးသို့ သယ်ယူ မည်ဆိုပါက ထိုအချိန်တွင် ခူးဆွတ်ရန် လိုအပ်ပါသည်။ စိုက်ခင်းမှ ဈေးကွက်သို့ အချိန်တိုတိုနှင့် ရောက်ရှိနိုင် မည်ဆိုပါက သီးညှာတ၀ိုက် အ၀ါရောင်သန်းချိန် အနံ့စတင် ထွက်ပေါ်လာချိန်တွင် ခူးဆွတ်ခြင်းနှင့် အရည် အသွေးမြင့်မားသော အသီးကို ဒဏ်ရာရခြင်းမှ ကာကွယ်ရန် သတင်းစာဖြင့် ထုတ်ပိုး ပို့ဆောင်ရန် လိုအပ်ပါသည်။\nPosted by Alex Aung at 5:53 AM No comments:\n🔹တင်မောင်အေး (ကန့် ဘလူ)🔹\nလက်မောင်းအုံတစ်ခုလုံး ကိုက်ခဲပြီး လက်မောင်းကပ်ခြင်းနှင့် ပတ်သက်၍ တိုင်းရင်းဆေး ပညာရပ်ဆိုင်ရာ အသိပညာပေး စာတမ်းဖတ်ပွဲအား ဘားအံမြို့ ၌ ပြုလုပ်ခဲ့ကြောင်းကို သတင်းစာတွင် ဖတ်လိုက်ရသည်။ လက်ကပ်ရောဂါနှင့် ပတ်သက်ပြီး ဝမ်းသာစရာ ကြားသိရသည်မှာ ရောဂါမဖြစ်ပွားရေး ပညာပေးမှုများကို ကျယ်ပြန့်စွာ ဆောင်ရွက်ခဲ့သောကြောင့် ကရင်ပြည်နယ်တွင် လက်ကပ်သည့် လူနာအရေအတွက်မှာ ယခင်နှစ်များထက် လျော့နည်းသွားခြင်း ဖြစ်သည်။\nထိုအချက်က ဆေးပညာရှင်များ အနေဖြင့် ဆေးကုသမှု တစ်မျိုးတည်းကိုသာ အလေးထားပြုလုပ်နေမည့် အစား ကုသရင်းပညာပေး၊ ပညာပေးရင်း ကုသဆိုသလို ကျန်းမာရေး အသိပညာပေးခြင်းပါ ပူးတွဲလုပ်ဆောင်က ပိုမိုထိရောက်မှု ရှိကြောင်း ထင်ရှားသော သာဓက တစ်ရပ်ပင်ဖြစ်ချေသည်။ အခြားတစ်ဖက်ကလည်း တိုင်းရင်းဆေးရုံများတွင် ကုသမှုများကို ပိုမိုပြည့်စုံအောင် ပြုလုပ်ပေးနိုင်သဖြင့် အတွင်းလူနာနှင့် အပြင်လူနာများ လာရောက်ပြသကုသမှု ခံယူနှုန်း များပြားလာသည်ဆို၏။\nလက်ကပ်ရောဂါ ခေါ် ပခုံးဆစ်ကပ်ခြင်းသည် ကူးစက်တတ်သော ရောဂါမဟုတ်သလို အသက်ကို ရန်ရှာနိုင်သော ရောဂါမျိုးလည်း မဟုတ်ပါချေ။ သို့တစေ ဝေဒနာ ခံစားနေကြရသူများအား ပြင်းစွာနာကျင်ကိုက်ခဲခြင်း ဖြစ်စေပြီး နေရထိုင်ရ၊ လုပ်ရကိုင်ရများစွာ အဆင်မပြေဖြစ်ကာ စိတ်အနှောင့်အယှက်ဖြစ်စေနိုင်သည်။ လက်ကို ပုံမှန်အတိုင်း မြှောက်မရ၊ လှုပ်ရှားမရ၊ အသုံးပြု မရသောကြောင့် တစ်စိတ်တစ်ပိုင်းအားဖြင့် ယာယီ မသန်စွမ်းမှုကဲ့သို့ ကြုံတွေ့ခံစားနေကြရလေသည်။\nဥပမာ- လက်ကိုခေါင်းနှင့်ကျောတို့၏ အနောက်ဘက်သို့ လည်းကောင်း၊ ပါးစပ်ဆီသို့ လည်းကောင်း ကောင်းစွာ မရောက်နိုင်ခြင်း။ သို့ဖြစ်ရာ မျက်နှာသစ်ခြင်း၊ ခေါင်းဖြီးခြင်း၊ လုံချည်ဝတ်ခြင်းနှင့် ဘေးဘက်သို့ပစ္စည်း လှမ်းယူခြင်း အစရှိသည်များကို ပြုလုပ်ရန်ခက်ခဲတတ်သည်။ ယခုစာရေးသူသည် အကြောအဆစ်ကု ပညာရှင် တစ်ဦးအနေဖြင့် ပခုံးဆစ်ကပ် လူနာများကို ဆေးရုံများတွင် ကိုယ်တိုင်ကိုယ်ကျ ကုသပေးခဲ့ရသည်။ ပခုံးဆစ်ကပ်သော လူနာအများစုသည် အသက် ၄ဝ နှစ်နှင့် ၆ဝ နှစ်အကြားတွင် ရှိတတ်သည်။\nလူနာအတော်များများမှာ ကောင်းသည့်ဘက်က လက်ဖြင့် နာသည့်ပခုံးကို ဆုပ်ထားလျက် ဆေးကုခန်း အတွင်းသို့ ဝင်လာတတ်ကြသည်။ ပခုံးကိုလည်း ခန္ဓာကိုယ်နှင့်ကပ်ပြီး မလှုပ်ရှားဘဲ ထားလေ့ရှိ၏။ ပခုံးရောဂါ ဝေဒနာများနှင့် ပတ်သက်ပြီး အဖြစ်များသော ဝေဒနာတစ်ခုဖြစ်သည်။ ပခုံးဆစ်ကပ်ခြင်းသည် ပခုံးဆစ်နှင့် ယင်းကိုငုံထားပေးသော အရွတ်တို့ ရောင်ရမ်းလာပြီး ကြာသောအခါ ထူထဲကာ ကျပ်လာသောကြောင့် ဖြစ်ရလေသည်။ အမျိုးသားများထက် အမျိုးသမီးများတွင် ပိုမိုဖြစ်ပွားလေ့ရှိသည်။ ရောဂါဖြစ်စဉ်ကို အဆင့်သုံးဆင့် သတ်မှတ်ပြောဆိုထား၏။ ပထမအဆင့် (freezing stage) တွင် ပခုံးဆစ်နေရာမှာ စနာတတ်ပြီး နာကျင်မှုကြောင့် လက်လှုပ်ရှားမှုများ ခက်ခဲလာသည်။ ရက်သတ္တ ခြောက်ပတ်မှ ကိုးလအထိ ကြာနိုင်သည်။ ဒုတိယအဆင့် (frozen stage) တွင် နာကျင်မှု သက်သာလာကာ ပခုံးဆစ်ကပ်လာ၏။\nလေးလမှ ကိုးလအထိ ကြာနိုင်သည်။ တတိယအဆင့် (recovery stage) တွင် ပြန်လည်ကောင်းမွန် လာတတ်ကာ ပခုံး ဆစ်လှုပ်ရှားမှုများ လုပ်နိုင်လာသည်။ ငါးလမှ နှစ်နှစ်အထိ ကြာနိုင်သည်။ ပခုံးနာကျင်မှုသည် တဖြည်းဖြည်းချင်း ဖြစ်လာပြီး လက်လှုပ်ရှားမှုပြုတိုင်း ပိုနာတတ်သည်။ အထူးသဖြင့် ပခုံးထိပ်အပြင်ဘက်ပိုင်းနေရာနှင့် လက်မောင်းရှေ့ အပေါ်ပိုင်းတို့တွင် နာလေ့ရှိပြီး ညအိပ်သောအခါ ဖြစ်သည့်ဘက်သို့ ဖိလျက် မအိပ်နိုင်ပါချေ။ လက်လှုပ်ရှားမှု အခန့်မသင့်က အသည်းခိုက်အောင်ပင် နာသွားတတ်ကြောင်းကို လူနာအချို့က ပြောပြကြသည်။ ယင်းသို့နာသွားက ပခုံးနေရာအပြင် လက်ဖျံအထိပင် အောင့်ကာနာတတ်လေသည်။\nပခုံးဆစ်ကပ်ခြင်းကို ဖြစ်စေသော အကြောင်းရင်းမြစ်ကို ယနေ့တိုင် အတိအကျ မသိရသေးဟု ဆိုသည်။ သို့သော် ဆီးချိုရှိသူများ၊ ပါကင်ဆန်ရောဂါရှင်များ၊ နှလုံးသွေးကြော ရောဂါဖြစ်သူများနှင့် သိုင်းရွိုက်ဂလင်း ရောဂါရှိသူများတွင် ဖြစ်နိုင်ခြေများကြောင်း တွေ့ရှိရသည်။ တစ်ဖန် လေဖြတ်ထားသူ အချို့တွင်လည်း ဖြစ်သည့်ဘက်မှပခုံးတွင် ပခုံးဆစ်နာခြင်းနှင့် ပခုံးကပ်ခြင်းတို့ ဖြစ်တတ်၏။ သို့ဖြစ်ရာ ဆရာဝန် သို့မဟုတ် အရိုးအကြောခွဲစိတ် အထူးကု ဆရာဝန်ကြီးများနှင့် ပြသသင့်ပါသည်။ ကုသမှုအပိုင်းမှာ ရောဂါဖြစ်နေသော အဆင့်အပေါ်တွင် မူတည်နေတတ်သည်။ သို့ဖြစ်ရာ ယခုဆောင်းပါးတွင် အကြောအဆစ်ဆိုင်ရာ ကုသမှုများနှင့် ပတ်သက်သည် တို့ကိုသာ ပြောပြပါမည်။ ယေဘုယျအားဖြင့် အကြောအဆစ်ဆိုင်ရာ ကုသမှု နှစ်မျိုးရှိသည်။\n(၁) ကုသစက်များ (Electrotherapy modalities) ဖြင့် ကုသပေးခြင်း၊ (၂) လှုပ်ရှား လေ့ကျင့်နည်းများ (Therapeutic exercises)ဖြင့် ကုသပေးခြင်း၊ ကုသစက်များဖြင့် ကုသခြင်းကို တစ်နည်းအားဖြင့် electrophysical agents သုံး၍ကုသ ပေးခြင်းဟုလည်း ပြောတတ်ကြသည်။ အဓိက ရည်ရွယ်ချက်မှာ နာကျင်မှုသက်သာ စေပြီး လက်ကိုပြန်လည် အသုံးပြုနိုင်စေရန်ဖြစ်သည်။\nပခုံးဆစ်ကပ်ခြင်းအတွက် အသုံးပြု လေ့ရှိသော ကုသစက်များမှာ အသံလွန်လှိုင်းစက် (therapeutic ultrasound)၊ လေဆာစက် (low-level laser therapy-LLLT)၊ လျှပ်စီးစက် (transcutaneous electrical nerve stimulation-TENS) နှင့် လျှပ်စစ် သံလိုက်စက် (pulsed electromaganetic field therapy-PEMF) တို့ဖြစ်ကြသည်။ လူနာတစ်ဦးစီ၏ ရောဂါဝေဒနာအဆင့်ကို လိုက်ပြီး လှုပ်ရှားလေ့ကျင့်နည်းများကို အကြောအဆစ်ကု ပညာရှင်က စနစ်တကျ သင်ကြားပြသပေးသည်။ လေ့ကျင့်ခန်းများနှင့် အတူ လူနာများ မှတ်သားလိုက်နာရမည့် ဆောင်ရန်၊ ရှောင်ရန်များကိုလည်း ညွှန်ကြားပေးသည်။\nPendulum Stretch ခါးကိုရှေ့သို့ အနည်းငယ် ၄၅ ဒီဂရီခန့်ကုန်းလျက် မနာသည့်ဘက်မှ လက်ကို စားပွဲပေါ် ထောက်ထားပါ။ ထို့နောက် နာသည့်ဘက်မှ ပခုံးအားဖြေလျှော့ပြီး လက်ကို လောင်းချပါ။ ပြီးလျှင် တံတောင် ဆစ်ကို ဆန့်လျက် နာရီလက်တံကဲ့သို့ လက်ယာရစ် ခုနစ်ကြိမ်(စက်ဝိုင်းပုံ) ဝှေ့ယမ်းပေးရမည်။ ပြီးသောအခါ လက်ဝဲရစ် ခုနစ်ကြိမ်လုပ်ပေးပါ။ တစ်ကြိမ်ပြီးလျှင် တစ်မိနစ်စီနားကာ နှစ်ခါထပ်လုပ်ပေးရမည်။\nCross-bodyreach မတ်တတ်အနေအထားဖြင့် ကောင်းသောလက်က နာသည့်ဘက်မှ တံတောင်ဆစ်(ယာ)ကို ကိုင်ထားပါ။ ထို့နောက် နာသည့်လက်ကို ရင်ဘတ်ဘက်သို့ တဖြည်းဖြည်း ဆွဲပေးရမည်။ ပခုံး၏အနောက်ဘက်နှင့် ဘေးကြောများ ဖြေလျှော့ပေးရန်ဖြစ်သည်။\nFinger walk နံရံကို မျက်နှာမူလျက်ရပ်ပါ။ ထို့နောက် ခါးအပေါ်လောက်နေရာမှစပြီး နာသည့်ဘက်မှ လက်မနှင့် လက်ညှိုးတို့ကို ခြေထောက်များသဖွယ် နံရံအပေါ်ဘက်သို့ တစ်ချောင်းချင်း လျှောက်တက်ပေးပါ။ ထိုအခါ လက်မောင်းသည် တဖြည်းဖြည်းအပေါ်သို့ မြင့်တက်လာပေမည်။ အတက်အဆင်း နှစ်ကြိမ်ခန့်ပြုလုပ်ပေးပါ။ တစ်နေ့လျှင် အနည်းဆုံး သုံးခါလုပ်ပေးရမည်။ အထက်ပါ လှုပ်ရှားလေ့ကျင့်မှုများကို ပြုလုပ်ပေးခြင်းဖြင့် တင်းနေသော အကြောများ ဖြေလျှော့ခြင်း၊ အားနည်းသောကြွက်သားများ သန်စွမ်းလာစေခြင်း၊ အဆစ်လှုပ်ရှားမှု ချောင်ချိလာခြင်းနှင့် ပုံမှန်အလုပ်များ ပြန်လည်လုပ်နိုင်ခြင်းတို့ဖြစ်စေမည်။\nလှုပ်ရှားလေ့ကျင့်မှုများ မပြုလုပ်မီနှင့်ပြုလုပ်ပြီးစတို့တွင် ရေနွေးအိတ်(ခပ်နွေးနွေး)ကပ်ပေးလျက် လှုပ်ရှားမှုများကိုလည်း အလွန်မနာကျင်စေဘဲ ညင်သာစွာ ပြုလုပ်ပေးသင့်လေသည်။ ပခုံးဆစ်ကပ်နေသဖြင့် နာ၍ကိုက်၍ လှုပ်လည်းမရသောကြောင့် ငြိမ်ငြိမ်လေးနေပါက အဆစ်ကပ်သော အခြေအနေ ပိုပြီး ဆိုးရွားလာမည်ဖြစ်သည်။ သို့ဖြစ်ရာ ဆေးကုသမှု မရှိသေးသူများအနေဖြင့် နားလည်တတ်ကျွမ်းသူများနှင့် အမြန်ဆုံးပြသ သင့်သလို ကုသမှုရရှိပြီးသောသူများကလည်း လှုပ်ရှားလေ့ကျင့်မှုများကို ဇွဲကောင်းကောင်းဖြင့် မှန်မှန်လုပ်ဆောင်သွားကြရန်နှင့် အခြားတစ်ဖက်မှလည်း လက်မနာကျင်စေဘဲ လုပ်နိုင်သည်များကို မိမိတို့တတ်နိုင်သမျှ နေ့စဉ် အသုံးပြုပေးကြရန် သတိပေး တိုက်တွန်းလိုက်ရပေသည်။ ။\nPosted by Alex Aung at 5:38 AM No comments:\nငယ်စဉ်ကတည်းက လက်ပွန်းတတီး ဖတ်ရှုအားပေးခဲ့ရသော ဆရာ ဆွေမင်း (ဓနုဖြူ) ရဲ့ လက်ရာ တွတ်ပီစာအုပ်များ ဒုတိယအကြိမ် စုစည်းဝေမျှတာဖြစ်ပါတယ်။ သဘာဝကျကျ ရယ်မောနိုင်ကြပါစေ။\n*** တွတ်ပီ PDF 172 files ***\nအကုန်လုံးတော့မဟုတ်ပေမဲ့ အလွယ်တကူရှာလို့ရအောင် ရသလောက်စုစည်းထားတာပါ...\n1.မြို့ ပြပုံပြင်များထမတွဲ 21MB\n2.မြို့ ပြပုံပြင်များ ဒုတိယတွဲ 34.9MB\n7.တွေ့လျှင်အကြောင်းကြားပေးပါ ကျေးဇူးဆပ်ပါမည် 7.7MB\n11.အဘိုးပေါက်ပီ၏ ဘဝမှတ်တမ်း ၁ 27.7MB\n12.အဘိုးပေါက်ပီ၏ ဘဝမှတ်တမ်း ၂ 31.5MB\n18.ဆွေမင်း(ဓနုဖြူ ) _ ဘဝတစ်ခု အမှတ်တရ 1.3MB (ဆရာဆွေမင်းရဲ့ ဆောင်းပါးတွေကိုစုစည်းထားတဲ့ စာအုပ်)\n22.အတိတ်ခါးခါး ၁ 4.9MB\n23.အတိတ်ခါးခါး ၂ 11.3MB\n25.မျှင့် ကိုသာအချစ်ဆုံး 11.4MB\n26.မင်းသားငပြူး ရသေ့တာတေ နှင်းဆီဒိန်းဒေါင်း 31.5MB\n27.မုဆိုးနားနီးတံငါ တံငါနားနီးမုဆိုး 62.6MB\n31.ဟာသဥယျာဉ် ၂ 14.7MB\n32.ဟာသဥယျာဉ် ၅ 14.5MB\n33.ဟာသဥယျာဉ် ၇ 16.1MB\n49.ပျောက်ဆုံးနေသောရွှေမြို့ တော် 18.1MB\n55.ဥယျာဉ်မှူးနှင့် ပန်းပုံပြင် 9.6MB\n59.ကြိုးဝိုင်းထဲက ဇာတ်ဆရာ 38.3MB\n61.ကြွက်ရဲ့ အယောင် ကြောင်ရဲ့ အလား 28.5MB\n64.သြချရတဲ့ ဘောသမတို့ရဲ့ပွဲ 15.8MB\n68.လူပျို ကြီးများဒုက္ခ 32.1MB\n71.လှူ မျှဝေ၍ 18.6MB\n74.ချစ်ရပါသည် မွေးဌာနီ 33.2MB\n79.နတ်ရဲတောင်ရဲ့ လျှို့ ဝှက်ချက် 47.6MB\n83.မြို့ ကျောင်းကခေါင်းလောင်းသံ 29.2MB\n85.သံယောဇဉ် ဆရာမလေး 20.5MB\n86.ဖိုက် ဖိုး ထရီး တူး ဝမ်း...အက်ရှင် 36.7MB\n90.သမုဒ္ဒရာ ဝမ်းတထွာ 20.3MB\n91.အဖေဒဲ့ပီ၏ ဘဝမှတ်တမ်း 89.8MB\n92.အောင်ဘာလေ ဒုတိယပိုင်း 31.1MB\n93.အောင်ဘာလေ ပထမပိုင်း 20.3MB\n98.ကျားဖြူ တစ္ဆေတောလုံးမွှေ 34.3MB\n100.မိုးကုတ်သူဌေး ဗိုက်ကလေး 37.2MB\n106.ရောမြို့ ကပြန်ခဲ့တယ် 40.9MB\n108.မြို့ ပြခရီး 17.2MB\n118.ပရမ်းပတာ အရိုင်းတို့ရွာ 36.7MB\n122.ကျွန်ုပ်လက်ဝါးနှင့်မသေးမျှင်ပါးမိတ်ဆက်ခြင်း (တတိုင်းမွှေးဂျာနယ်ပါကာတွန်းများ) 7.3MB\n123.ထူးဆန်းသောရွာကလေး (တတိုင်းမွှေးဂျာနယ်ပါကာတွန်းများ) 2MB\n124.မိုဘိုင်းရင်ခုန်သံ (တတိုင်းမွှေးဂျာနယ်ပါကာတွန်းများ) 9.7MB\n125.စတော်ဘယ်ရီပင်အောက်ကလူတချို့ (တတိုင်းမွှေးဂျာနယ်ပါကာတွန်းများ) 8.3MB\n126.မိန်းမနိုင်နည်း (တတိုင်းမွှေးဂျာနယ်ကာတွန်းများ) 3.8MB\n128.ဆင်သင်းကွဲ လူသင်းကွဲ 23.5MB\n129.လက်ရွေးစင်စွန့်စားခန်းများ ၂ 4.9MB\n130.လက်ရွေးစင်စွန့်စားခန်းများ ၃ 3.2MB\n131.လက်ရွေးစင်စွန့်စားခန်းများ ၅ 12MB\n164.တွတ်ပီဇာတ်လမ်းတိုလေးများ ၂ 10MB\n171.ဇာတ်ခုံပေါ်ကကြတဲ့အခါနှင့် သိုက်နန်းပတ္တမြားကြီး 29.2MB\nCredit: Orginal Owners


March 18, 2019 – Myanmar Peace Monitor\nThe proposed China-backed dams are located on two rivers, the N’Mai Hka and the Nga Chang Hka. Hundreds of indigenous peoples in the Yit Law also Yit Law Hkaung area of Kachin State’s Chipwe Township demonstrated against the construction of\nStaff March 18, 2019 News No Comments Read more\nThe local hospital has one doctor, who cannot visit the camps, and the hospital lacks medicine and basic equipment,acamp leader says. Internally displaced people (IDPs) in eastern Kachin State’s Chipwe Township are failing to receive treatment and care\nStaff March 18, 2019 March 18, 2019 News No Comments Read more\nမွန်အမျိုးသမီးများကွန်ယက် MWN ဦးစီး၍ မွန်အမျိုးသမီးများဖိုရမ် Mon Women’s Forum ကို မော်လမြိုင်မြို့ မြိုင်သာယာရပ်ကွက်ရှိ ပိုင်ခေတ်ခန်းမ၌ ယနေ့မွန်းလွဲပိုင်းတွင် ကျင်းပပြီးစီးခဲ့ကြောင်း သတင်းရရှိသည်။ ၃ ရက်ကြာကျင်းပခဲ့သော အဆိုပါ မွန်အမျိုးသမီးများဖိုရမ်သို့ မွန်ပြည်နယ်မြို့နယ်အသီးသီးမှ ကိုယ်စားလှယ် ၁၅ ဦးစီအပါအဝင် ကရင်ပြည်နယ်၊ ရန်ကုန်၊ တနင်္သာတိုင်းဒေသကြီးနှင့် ထိုင်းမြန်မာနယ်စပ် ဘုရားသုံးဆူဒေသတို့မှ အမျိုးသမီးကိုယ်စားလှယ် ၁၀၀ ကျော်တက်ရောက်ကြောင်း သိရသည်။ မွန်အမျိုးသမီးအစည်းအရုံး ဒုဥက္ကဌ မိကွန်းချမ်းနွန်က “မွန်အမျိုးသမီးရဲ့ အသိအမြင်တွေနှီးနှောဖလှယ်တဲ့ပွဲ တစ်ခုကျင်းပတာပေါ့၊ ဒီနေ့ဟာ မွန်အမျိုးသမီးနေ့လည်းဖြစ်တဲ့အတွက် ဒီညမှာ\nအစိုးရ၏ငြိမ်းချမ်းရေးဆွေးနွေးမှုကမ်းလှမ်းချက်ကို ပြည်ထောင်စုနိုင်ငံရေးဆွေးနွေးညှိနှိုင်းရေး အမြဲတမ်း ကော်မတီ FPNCC အဖွဲ့ဝင် တိုင်းရင်းသားလက်နက်ကိုင်အဖွဲ့ ၇ ဖွဲ့နှင့် ကရင်နီအမျိုးသားတိုးတက်ရေးပါတီ KNPP တို့ လက်ခံတက်ရောက်မည်ဖြစ်ကြောင်း သတင်းရရှိသည်။ လာမည့်မတ်လ ၂၁ ရက်နေ့တွင် နေပြည်တော်ရှိ NRPC ရုံး၌ ငြိမ်းချမ်းရေးဆွေးနွေးပွဲကို တိုင်းရင်းသားလက်နက်ကိုင်တစ်ဖွဲ့ချင်းစီအား အစိုးရဖိတ်ခေါ်ထားခြင်းဖြစ်သော်လည်း မြောက်ပိုင်းမဟာမိတ် ၇ ဖွဲ့က FPNCC အနေဖြင့် တက်ရောက်ဆွေးနွေးမည်ဖြစ်ကြောင်း UWSP “ဝ” ပြည်သွေးစည်းညီညွတ်ရေးပါတီ လားရှိုးမြို့ ဆက်ဆံရေးတာဝန်ခံ ဦးညီရမ်းက ပြောသည်။ အဆိုပါငြိမ်းချမ်းရေးဆွေးနွေးပွဲကို KNPP ကလည်း တက်ရောက်မည်ဖြစ်ကြောင်း\nAA sets fire to steel truss-loaded ship in Paletwa Myanmar Government Invites Ethnic Armed Groups to Peace Talks Urgent Political Action Needed to Solve Rakhine’s Problems AA Accuses EU of Pro-Gov’t Bias in Statements on Rakhine Conflict ကုလားတန် စီမံကိန်းအတွက် ပူးတွဲစစ်ဆင်ရေး\nStaff March 18, 2019 March 18, 2019 Peace related news headline No Comments Read more


ကျော်ဝင်း – ဘဝ မာတိကာ နိုင်ငံရေး မာတိကာ – နှင့် မဟာဗျူဟာ မာတိကာများ | MoeMaKa Burmese News & Media\n(စာရေးဆရာ ကျော်ဝင်း၏ ဖေ့စ်ဘွတ်မှ ကူးယူဖော်ပြပါသည်)\nမိုးမခ၊ ဇူလိုင် ၁၉ ၊ ၂၀၁၇(၁)\n၁၈၊ ဇူလိုင်၊ ၂၀၁၇။ အာဇာနည်နေ့မတိုင်ခင် တစ်ရက်။ စစ်ပြီးခေတ် မြန်မာ့နိုင်ငံရေးတွင် အငြင်းပွားစရာ အကောင်းဆုံးဖြစ်ဖွယ်ရှိသည့် ပုဂ္ဂိုလ်ကြီးတစ်ဦးကား နှုတ်ဆက်ထွက်ခွါသွားခဲ့ချေပြီ။ စီးပွားရေးပညာရှင်၊ နိုင်ငံရေးသမား၊ စာရေးဆရာနှင့် ဂျာနယ်လစ်၊ ဆရာကြီးမောင်စူးစမ်း ဖြစ်ပါသည်။ စွဲလန်းသူ အချို့က သူ့ကို တသသ ဖြစ်နေကြသည့်တိုင်၊ မကျေနပ်သူများကား သူ့ကို ကျိန်ဆဲနေကြပါလိမ့်မည်။ သူကတော့ ဘာကိုမှ ကြားနိုင်တော့မည်မဟုတ်တော့…။ အားလုံးကို ဥပက္ခာ ပြုသွားခဲ့ချေပြီ။\nစစ်တွင်းက၊ တပ်မတော်သား။ စစ်ကြီးပြီးတော့၊ ဘာသာသုံးခုတွင် ဂုဏ်ထူးတန်း တက်နိုင်သော အမှတ်ဖြင့်၊ အိုင်အေ အောင်သည်။ ဘောဂဗေဒ ဂုဏ်ထူးတန်းတက်သည်။ ဒေါက်တာလှမြင့် အထူးမျှော်လင့်ထားသော ကျောင်းသားတစ်ယောက်…။\nသို့တစေ၊ တက္ကသိုလ်ကို ကျောခိုင်းပြီး၊ ဗမာပြည်ကွန်မြူနစ်ပါတီ ဦးဆောင်သော လက်နက်ကိုင် တော်လှန်ရေးထဲ ပါသွားသည်။ တောနှင့်တောင်တွင် ပြေးလွှားရင်း၊ ‘မာက်္ခ(စ)ဘောဂဗေဒ’ ကိုပြုစုသည်။ အမေရိကန် ‘ကေတီအေ’ မှ ရေးဆွဲသော ‘ပြည်တော်သာစီမံကိန်း’ ကို လှမ်းဝေဖန်သည်။ လူထုဂျာနယ်တွင် ‘မောင်စူးစမ်း’ ကလောင်အမည်ဖြင့် ‘ဗမာ့စီးပွားရေးစစ်တမ်း’ ထွက်လာသည်။\nတောမှပြန်ရောက်တော့၊ စာမေးပွဲဆက်ဖြေသည်။ အောင်သည်။ ရန်ကုန်တက္ကသိုလ် ဘောဂဗေဒဌာနတွင်၊ လက်ထောက်ကထိက ဖြစ်လာသည်။ သို့တိုင် လက်ထောက်ကထိကရာထူးကို ‘ဆိနိတ်’က မခန့်နိုင်၊ ကောင်စီကသာခန့်နိုင်သည် စသဖြင့် အငြင်းပွားရာမှ၊ နှုတ်ထွက်လိုက်ရသည်။\nဗမာပြည်ကွန်မြူနစ်ပါတီ၊ မြန်မာ့ဆိုရှယ်လစ်လမ်းစဉ်ပါတီ၊ အမျိုးသားဒီမိုကရေစီအဖွဲ့ချုပ်…။ လွတ်လပ်ရေးရပြီးနောက်ပိုင်း၊ မြန်မာ့နိုင်ငံရေးကို အဓိကပုံသွင်းခဲ့သော၊ နိုင်ငံရေးပါတီတိုင်းနှင့် ပတ်သတ်ခဲ့ဖူးသည်။ သို့နှင့်တိုင်…၊ ပါတီအားလုံးနှင့် ‘မဟာဗျူဟာ ကွဲလွဲချက်’ တွေရှိခဲ့သည်။\n– ဗမာပြည်ကွန်မြူနစ်ပါတီ – နှင့်\n၂။ တိုင်းရင်းသားအရင်းရှင်သည်၊ နယ်ချဲ့သမားနှင့် ပြန်မလာစတမ်း ပူးပေါင်းသွားပြီဆိုသော အယူအဆ။ (ချမ်းအေးစစ်တမ်း နှင့် ဝေဖန်)\n၇။ မြို့သိမ်းနှင့် တောရွာ\n၈။ တိုက်ပွဲ ပုံသဏ္ဍာန် ပြောင်းသင့်/မပြောင်းသင့် ကိစ္စ။\n– မြန်မာ့ဆိုရှယ်လစ်လမ်းစဉ်ပါတီ – နှင့်\n၂။ ကတ္တားပိုင်း (Subjective Factor) ပြည့်စုံလျှင်၊ ကမ္မပိုင်း (Objective Condition) ကို ပြောင်းလဲ ပစ်နိုင်သည် ဆိုသော အယူအဆ။\n၃။ ဆိုရှယ်လစ်စနစ်ကို၊ ဈေးကွက် ယန္တရားနှင့် ထိမ်းမြားပေးရန် အယူအဆ။\n– အမျိုးသားဒီမိုကရေစီအဖွဲ့ချုပ် – နှင့်\n၁။ ဦးနေဝင်းကို ဂုဏ်သရေရှိစွာ ထွက်ပေါက်ပေးရေး။\n၃။ ဈေးကွက် စီးပွားရေး နှင့် ဒီမိုကရေစီ၊ တစ်ပြိုင်နက်တည်း ချက်ခြင်း ပူးတွဲမလာနိုင်။ ဈေးကွက်စီးပွါးရေး နှင့် ဒီမိုကရေစီ၊ သူ့လမ်းနှင့်သူ သီးခြားရွေ့မည် – ဆိုသော မှန်းဆချက်။\n– ၂၀၀၈ အခြေခံဥအဒေ နှင့် ပတ်သတ်၍\n၂။ အဆိုပါ ဖွဲ့စည်းပုံအခြေခံဥအဒေအောက်တွင်၊ နိုင်ငံရေးပါတီတို့ ဆောင်ရွက်ရန် အဆင်သင့် ဖြစ်/မဖြစ်။\nဤသည်တို့မှာ၊ ဆရာပါဝင် ပတ်သတ်ခဲ့သော၊ နိုင်ငံရေးပါတီများနှင့် ကွဲလွဲခဲ့သော ‘အခြေခံမဟာဗျူဟာပြဿနာများ’ ဖြစ်ပါသည်။ သို့ဖြစ်လင့်ကစား၊ ဆရာက အသေးစိတ်ရှင်းမပြခဲ့။ ခေါင်းစဉ်လောက်သာ ဖော်ပြထားသည်။ စာရေးသူအနေနှင့် အနုစိတ်သိနိုင်ရန် ကြိုးစားခဲ့ဖူးပါသည်။ သို့တစေ အပြည့်အဝကား မအောင်မြင်ခဲ့။\n၂၀၁၁ ခုနှစ်၊ ဆရာ စာမရေးတော့ကတည်းက၊ ဆရာ့ကျန်းမာရေးမှာ၊ တဖြည်းဖြည်း ဆိုးလာသည်။ တောထဲတွင် လက်နက်ကိုင်ဘဝဖြင့် ကျင်လည်ခဲ့သော ရက်များမှလွဲ၍၊ ကျန်ဘဝ၏ အဆစ်အပိုင်းများကို ကောင်းကောင်း မမှတ်မိချင်တော့။ သို့ဖြင့် ကွန်မြူနစ်ပါတီနှင့် ကွဲလွဲခဲ့သော မဟာဗျူဟာ ပုစ္ဆာ ရှစ်ရပ်ကိုသာ မေးမြန်းစုံစမ်းခွင့် ရခဲ့သည်။ ဖြစ်နိုင်လျှင်တော့၊ ဆိုခဲ့ပါ မဟာဗျူဟာ ပုစ္ဆာများနှင့် ဆရာ့ရပ်တည်ချက်ကို၊ စာရေးသူ ဉာဏ်မှီသမျှ တင်ပြလိုပါသည်။ သို့မှသာ ‘မောင်စူးစမ်း’ ဆိုသော ပုဂ္ဂိုလ်ကြီး၏ တန်ဖိုးကို လူငယ်တွေ ‘ဆဝါး’ နိုင်လိမ့်မည်ထင်သည်။\nယခုလောလောဆယ်၊ စာရေးသူပြောနိုင်သည်မှာ၊ မြန်မာ့နိုင်ငံရေးတွင်၊ ဆရာမောင်စူးစမ်းလို၊ လစ်ဘရယ်စိတ်အခံ ရှိသူများမှာ၊ ‘ကံမကောင်းခဲ့’ ဟူ၍သာ စိတ်ပျက်လက်ပျက် ဆိုရပါတော့မည်။ ဤနေရာတွင် ‘လစ်ဘရယ်စိတ်အခံ’ ဆိုသည်မှာ၊ မြန်မာလက်ဝဲသမားတွေ နားလည်ချက်အတိုင်း ဆိုလိုသည်မဟုတ်။ ‘အတွေးအခေါ်သစ်များကို လက်ခံသော၊ လွတ်လပ်သော၊ အစွန်းမရောက်သော’…..စသည့် အဘိဓာန်ဖွင့်ဆိုချက်အတိုင်း ဆိုလိုရင်း ဖြစ်သည်ကို သတိချပ်စေချင်သည်။\n(စာရေးဆရာကြီး မောင်စူးစမ်း ကွယ်လွန်ကြောင်း ကြားသိရသည့်အတွက် ၀မ်းနည်းပါကြောင်း (မိုးမခမီဒီယာ))\nTags: ကျော်ဝင်း, မောင်စူးစမ်း\nမောင်စွမ်းရည် – မောင်စူးစမ်း (ခေါ်) ဦးချမ်းအေး(အသက် ၉၁ နှစ်) (0)\nOne Response to ကျော်ဝင်း – ဘဝ မာတိကာ နိုင်ငံရေး မာတိကာ – နှင့် မဟာဗျူဟာ မာတိကာများ\nZaw Aung on July 20, 2017 at 9:36 pm\nHe is surely worked as what his thinking. I appreciate as one of myanmar great thinker / great writer. Sadly his idea is not implemented by governments. Anyway he completed many art works. Thanks Saya Maung Suu Sann. RIP.


WizAct 24 နဲ့ အိမ်မှာရှိတဲ့ အခန်းတစ်ခန်းချင်းစီကို ဘယ်လို ပိုးသတ်သန့်ရှင်းကြမလဲ - My Doctor " );( document.contains ) || document.write( "" );( window.DOMRect ) || document.write( "" );( window.URL && window.URL.prototype && window.URLSearchParams ) || document.write( "" );( window.FormData && window.FormData.prototype.keys ) || document.write( "" );( Element.prototype.matches && Element.prototype.closest ) || document.write( "" );( "objectFit" in document.documentElement.style ) || document.write( "" );\nကမ္ဘာ့ကျန်းမာရေးအဖွဲ့ (WHO) ရဲ့ လမ်းညွှန်ချက်တွေအရ အထူးသဖြင့် ကိုရိုနာဗိုင်းရပ်စ် ကပ်ရောဂါ ဖြစ်ပွားနေတဲ့အချိန်မှာ အိမ်ထဲက မကြာခဏ ထိတွေ့နေရတဲ့ မျက်နှာပြင်တွေကို ပိုးသတ်သန့်ရှင်းပေးဖို့ အရေးကြီးပါတယ်။ နေ့တိုင်း တစ်အိမ်လုံးက ရှိသမျှနေရာတွေကို သန့်ရှင်းရေး လုပ်စရာ မလိုပါဘူး။ ပိုးမွှားတွေ ရှိနေတတ်တဲ့ နေရာတွေကို အဓိက ပိုးသတ်ပေးရင် ရပါတယ်။\nအိမ်မှာ အသန့်ဆုံးလို့ ထင်ရတဲ့နေရာတွေ၊ တစ်ခါတလေ အိမ်သားတွေ လုံးဝထင်မထားတဲ့ နေရာတွေမှာတောင် အန္တရာယ်ရှိတဲ့ ဗိုင်းရပ်စ်နဲ့ ပိုးမွှားတွေ ရှိနေနိုင်ပါတယ်။ ပိုးသတ်သန့်ရှင်းတဲ့အလုပ်ဆိုတိုင်း တစ်ချို့အိမ်မှုကိစ္စတွေလို အချိန်ပေးပြီး ပင်ပင်ပန်းပန်း လုပ်စရာ မလိုပါဘူး။ ဒီဆောင်းပါးမှာ ဗိုင်းရပ်စ်နဲ့ ပိုးမွှားတွေ အများဆုံး ရှင်သန်ပေါက်ဖွားနေနိုင်တဲ့ အိမ်ထဲကနေရာတွေကို ဘယ်လို အလွယ်တကူ ပစ်မှတ်ထားပြီး ပိုးသတ်နိုင်လဲဆိုတာ အခန်းတစ်ခန်းချင်းစီခွဲပြီး ရှင်းပြပေးထားပါတယ်။ အခုဖော်ပြသွားမယ့် ပုံမှန် သန့်ရှင်းရေးအတွက် အကြံပေးချက်တွေက ပိုးမွှားတွေ ဆက်ပြီး မပျံ့နှံ့အောင် ကာကွယ်ပေးနိုင်ပြီး အိမ်မှာ ကိုဗစ်-၁၉ ဗိုင်းရပ်စ်တွေ ကပ်ငြိနိုင်ခြေကနေ လျှော့ချပေးနိုင်တဲ့အတွက် မိသားစုကို ကာကွယ်ပေးရာမှာ အထောက်အကူ ဖြစ်မှာပါ။\nဒါဆို အိမ်မှာ ပိုးသတ်သန့်ရှင်းဖို့ ဘယ်လို ပိုးသတ်ဆေးကို သုံးသင့်ပါလဲ?\nWizAct 24 ဆိုတာ နိုင်ငံတကာအဆင့်မီ မျက်နှာပြင်ပိုးသတ်ဆေးဖြစ်ပြီး တစ်ချက်ဖြန်းလိုက်ရုံနဲ့ မျက်နှာပြင်ပေါ်က ၉၉.၉% သော ဘက်တီးရီးယားနဲ့ ဗိုင်းရပ်စ်တွေကို ရှင်းလင်းပေးနိုင်ပါတယ်။ ဖြန်းပြီးသွားတဲ့ အချိန်မှာလည်း WizAct 24 ရဲ့ ပိုးသတ်နိုင်စွမ်းက အဲ့ဒီ့ မျက်နှာပြင်ပေါ်က ဆက်ပြီး ရှိနေမှာဖြစ်လို့ လူတွေဘယ်လောက်ပဲ ထပ်ပြီး ထိတွေ့ပါစေ (၂၄) နာရီလုံး ပိုးသတ်နိုင်တဲ့ မျက်နှာပြင်တစ်ခုအဖြစ် ဆက်ပြီး ရှိနေမှာဖြစ်ပါတယ်။\nမဖြစ်မနေ ပိုးသတ်သန့်ရှင်းပေးဖို့ အလိုအပ်ဆုံး အခန်းတစ်ခန်းချင်းစီရဲ့ စာရင်း!\nအိမ်မှာ မကြာခဏ ထိတွေ့မှုအရှိဆုံး မျက်နှာပြင်တွေနဲ့ ပစ္စည်းတွေအကြောင်း အိမ်ဝင်ပေါက်ကနေစပြီး ပြောရအောင်။ ဒီနေရာမှာ အိမ်ဝင်ပေါက်အနားက လူခေါ်ခေါင်းလောင်း၊ မီးခလုတ်၊ တံခါးလက်ကိုင်၊ ဖိနပ်စင်၊ သော့ချိတ်တဲ့စင်၊ ဝင်ပေါက်နားက စားပွဲ၊ ကောင်တာ၊ ထီးထားတဲ့ပုံးတွေ ပါဝင်ပါတယ်။\nဧည့်ခန်းထဲက လဲလျောင်းအနားယူတဲ့နေရာ အနီးတဝိုက်မှာရှိတဲ့ မီးခလုတ်၊ TV ရီမုတ်နဲ့ အခြား လျှပ်စစ်ပစ္စည်းတွေမှာလည်း ပိုးမွှားတွေ ခိုအောင်းနိုင်ပါတယ်။ ဒီပစ္စည်းတွေအပြင် TV စင်၊ ကော်ဖီစားပွဲ၊ မီးအုပ်ဆောင်း၊ ဆိုဖာနဲ့ အလှဆင်ခေါင်းအုံး၊ ပြတင်းပေါက်၊ ခန်းဆီးလိုက်ကာ၊ ယင်းလိပ်နဲ့ မတ်တပ်ပန်ကာတွေကိုလည်း WizAct 24 သုံးပြီး ပိုးသတ်သန့်ရှင်းပေးသင့်ပါတယ်။\nမီးဖိုချောင်ဆိုတာ အိမ်တစ်အိမ်ရဲ့ အဓိကနေရာဖြစ်ပေမယ့် မကြာခဏ ထိတွေ့ရတဲ့ မျက်နှာပြင်တွေ အများကြီးရှိပြီး အိမ်ကိုဝယ်လာတဲ့ အသုံးအဆောင်တွေ၊ အစားသောက်တွေကို မီးဖိုချောင်ထဲမှာ ထားတတ်ကြတာကြောင့် တခြားအခန်းတွေထက် ပိုးမွှားတွေ ပိုရှိနေနိုင်ပါတယ်။ မီးဖိုချောင်စားပွဲ မျက်နှာပြင်၊ အစားအသောက်ပြင်ဆင်တဲ့နေရာနဲ့ မိုက်ခရိုဝေ့ဗ်မီးဖို၊ ရေခဲသေတ္တာ၊ ကြောင်အိမ် အပါအဝင် ရေပိုက်ခေါင်းနဲ့ ဘေစင်နေရာက လက်ကိုင်တွေကိုလည်း ပိုးသတ်သန့်ရှင်းပေးသင့်ပါတယ်။\nပူနွေးစိုစွတ်တဲ့ နေရာတွေက ပိုးမွှားတွေ ပေါက်ဖွားလေ့ရှိတဲ့ ပတ်ဝန်းကျင်တစ်ခုကို ဖြစ်စေတတ်ပါတယ်။ ရေချိုးခန်းတံခါးလက်ကိုင်၊ အိမ်သာရေဆွဲချတဲ့ခလုတ်၊ ရေပိုက်ခေါင်း၊ ရေချိုးခန်းသုံးဗီရိုတွေ၊ အမှိုက်ပုံးတွေနဲ့ မျက်နှာသုတ်ပုဝါ ချိတ်တဲ့တန်းတွေကို ပိုးသတ်သန့်စင်ပေးဖို့ လိုပါတယ်။\nလူအများစုဟာ အိပ်ခန်းထဲမှာပဲ အချိန်တော်တော်များများ ကုန်ဆုံးလေ့ရှိတဲ့အတွက် အိပ်ခန်းတံခါးလက်ကိုင်၊ မှန်တင်ခုံ၊ အဝတ်ဗီဒို၊ အိပ်ရာဘေးက စားပွဲခုံ၊ မီးအိမ်၊ နှိုးစက်နာရီ၊ မွေ့ရာနဲ့ ခေါင်းအုံး စတဲ့ ပုံမှန် ထိတွေ့ဖြစ်တဲ့ မျက်နှာပြင်တွေကိုလည်း ပိုးသတ်သန့်ရှင်းပေးဖို့ လိုပါတယ်။\nကလေးတွေ ဆော့ကစားတတ်တဲ့ နေရာတွေမှာလည်း ပုံမှန် ပိုးသတ်သန့်ရှင်းပေးဖို့ လိုအပ်တဲ့ မကြာခဏ ထိတွေ့ဖြစ်တဲ့ မျက်နှာပြင်နဲ့ ပစ္စည်းတွေ ရှိနေပါတယ်။ ကလေးတွေဆော့တဲ့ ဘောလ်ပင်၊ စာရေးစားပွဲနဲ့ ရှင်းလင်းတဲ့အခါ ကစားစရာတွေ ထားတဲ့နေရာ ဒါမှမဟုတ် ပုံးတွေကိုလည်း ပိုးသတ်သန့်ရှင်းပေးရပါမယ်။\nအိမ်က အလုပ်ခန်း (သို့မဟုတ်) စာဖတ်ခန်း\nအိမ်မှာ အလုပ်လုပ်တဲ့၊ စာဖတ်ပြီး အနားယူတဲ့ နေရာက ထိုင်ခုံ၊ စားပွဲ၊ ကွန်ပျူတာ၊ လက်တော့ပ်၊ ကီးဘုတ်၊ မောက်စ်၊ ပုံနှိပ်စက်၊ စာရွက်စာတမ်းထားတဲ့နေရာ၊ စာအုပ်စင်နဲ့ စာကြည့်မီးအိမ်တွေကို ပိုးသတ်သန့်ရှင်းပေးဖို့ မမေ့ပါနဲ့ဦး။\nကဲ…ပျော်ဖို့မကောင်းဘူးလား? အိမ်မှာရှိတဲ့ အခန်းတိုင်းကို ပိုးသတ်သန့်စင်ဖို့က နည်းနည်းလေး အလုပ်များပေမယ့်လည်း ဒီလို ပိုးသတ်မထားဘူးဆိုရင် အန္တရာယ်ရှိတဲ့ ပိုးမွှားတွေက ထင်မထားတဲ့နေရာမှာ ရှိနေနိုင်ပြီး တစ်ချို့မျက်နှာပြင်တွေမှာဆိုရင် နာရီပေါင်းများစွာကြာအောင် ဗိုင်းရပ်စ်တွေ ရှင်သန်ပေါက်ဖွား နေနိုင်ပါတယ်။\nတစ်နေ့မှာ (၁၅) မိနစ်လောက် ပုံမှန် အချိန်ပေးပြီး အိမ်ကို ပိုးသတ်သန့်ရှင်းလိုက်တာက ကိုယ်ချစ်ရတဲ့ မိသားစုကို ဗိုင်းရပ်စ်တွေ မကူးစက်နိုင်အောင်ကာကွယ်ဖို့ အရေးကြီးတဲ့ အလုပ်တစ်ခု လုပ်နိုင်လိုက်တာဖြစ်လို့ ကိုယ်တိုင်လည်း စိတ်အေးချမ်းသာစွာ အိမ်မှာ နေထိုင်နိုင်မှာပါ။\nလက်ရှိ မြန်မာနိုင်ငံမှာ WizAct 24 ကို 450ml အရွယ်အစားနဲ့ နီးစပ်ရာ စတိုးဆိုင်တွေကနေ ဝယ်ယူနိုင်ပါတယ်။ WizAct 24 450ml အရွယ် ဘူးတစ်ဘူးကို အကြိမ် (၇၀၀) လောက်အထိ ဖြန်းနိုင်ပါတယ်။ တစ်ဘူးချင်း ဈေးကတော့ မြန်မာငွေ (၄၂၀၀) ကျပ် ဝန်းကျင် ရှိပါတယ်။ WizAct 24 ကို အိပ်ဆောင်ပိုးသတ်ဖြန်းဆေးဘူး (18ml) ကို မြန်မာငွေ (၁၀၀၀) ကျပ်နဲ့ ဝယ်ယူနိုင်ပြီး WizAct 24 ပိုးသတ်ပုဝါ (၁၀) ခုပါ တစ်ထုပ်ကို မြန်မာငွေ (၁၀၀၀) ကျပ်နဲ့ ဝယ်ယူနိုင် ပါတယ်။


သိပ္ပံနည်းကျကျ ယောင်းအပေါ်အချစ်တွေ ပြိုဆင်းလာအောင်လုပ်နိုင်မယ့်အချက်(၆)ချက် - For her Myanmar\nအချစ်ဆိုတာနွေးထွေးကြင်နာမှုတွေ ၊ ရင်းနှီးမှုတွေကနေ စတင်လာတယ်လို့ပဲ ဆိုရမလား?? လူတော်တော်များများက အချစ်ကို ရွေးချယ်တဲ့နေရာမှာတော့ တရင်းတနှီးနဲ့ နွေးထွေးကြင်နာတတ်တဲ့သူတွေကို ပိုအလေးပေးပြီး ရွေးချယ်တတ်ကြပါတယ်။ ဒီတော့ ယောင်းတို့ချစ်နေသူတွေအပေါ်မှာလည်း ဒီလိုခံစားမှုတွေ လွှမ်းမိုးခံရပြီး ယောင်းတို့အပေါ်စိတ်ယိုင်လဲလာစေဖို့ ဘယ်လိုလုပ်ဆောင်ရမလဲဆိုတာကို ဖြူသန့်ကဝေမျှပေးသွားပါမယ်။\nပထမဆုံးချိန်းတွေ့တဲ့အချိန်မှာ ကော်ဖီပူပူလေးမှာသောက်တာက နွေးထွေးတယ်လို့ ခံစားရစေပါတယ်။ နွေးထွေးတဲ့နေရာ၊ အစားစာ၊ နွေးထွေးတဲ့အရာတွေက လူတွေကိုပိုပြီး သတိတရမှတ်မိနေစေလို့ပါ။\nမျက်ဝန်းဆိုတာစိတ်ရဲ့ တံခါးပေါက်ဖြစ်ပါတယ်။ မျက်လုံးချင်းဆက်သွယ်တာက အချစ်တွေပိုတိုးစေပါတယ်တဲ့။ မျက်ဝန်းကိုကြည့်တာနဲ့ဘာပြောချင်လဲ၊ ဘယ်လိုစိတ်ခံစားနေရလဲ၊ လိမ်ပြောနေလားဆိုတာ ခန့်မှန်းလို့ရပါတယ်။ အရမ်းချစ်ကြတဲ့ ချစ်သူစုံတွဲ ၇၅%က မျက်လုံးကြည့်လိုက်တာနဲ့ အချင်းချင်းနားလည်တယ်လို့ ပြောကြပါတယ်။ ဒါကြောင့် အချစ်မှာပျော်ဝင်ဖို့ဆိုရင် မျက်လုံးချင်း ဆက်သွယ်ပေးဖို့မမေ့ပါနဲ့နော်။\n(၃) အရှိအတိုင်း ပွင့်ပွင့်လင်းလင်းနေပါ။\nချိန်းတွေ့တဲ့အချိန်မှာ ကြောက်နေတာတွေ၊ ကိုးရိုးကားရားနိုင်တာတွေ၊ အကျင့်ဆိုးလေးတွေကို ဖုံးကွယ်ထားစရာမလိုပါဘူး။ အလွဲလေးတွေကို ဟာသအဖြစ်ပြောရင်း တစ်ဖက်လူစိတ်ထဲမှာမှတ်မှတ်ရရ ထင်ကျန်နေစေမှာပါနော်။\nနှစ်ယောက်ထဲသိတဲ့ ဘာသာစကားပြုလုပ်ထားတာက ပိုနွေးထွေးပြီး ရင်းနှီးတယ်လို့ခံစားရစေမှာပါ။ အကြိုက်တူဖြစ်နိုင်တဲ့ ရုပ်ရှင်တွေ၊ ဟာသတွေ ၊ သီချင်းတွေ၊ စာအုပ်တွေကိုပြောပြီး ဒီနာမည်လေးတွေနဲ့ လျှို့ဝှက်ဘာသာစကားဖန်တီးလိုက်ရင်တော့ တွေ့တာမကြာသေးပေမဲ့လည်းအရမ်းရင်းနှီးနေသလို ခံစားရစေမှာပါနော်။\nRelated Article>>> အချစ်က ကျန်းမာရေး ကောင်းစေလား?\nအကောင်းမြင်တာက တစ်ဖက်လူရဲ့ယုံကြည်မှုကို ပိုရစေမှာပါ။ ပြဿနာတစ်ခုဖြစ်ရင် အဆိုးမြင်ပြီးအပြစ်တင်စကားပြောမဲ့အစား နွေးထွေးတဲ့စကားတွေပြောရင်းနဲ့ ဝိုင်းဖြေရှင်းပေးတာက တစ်ဖက်သူရဲ့စိတ်ထဲကို စွဲမြဲနေအောင်မှတ်မိနေစေလို့ သူ့ဆီကအချစ်ကိုရဖို့ ပိုလွယ်ကူစေမှာပါ။\nအရမ်းမရင်းနှီးသေးတဲ့အချိန်မှာ တစ်ဖက်သူဆီကို ဖုန်းစဆက်တာတွေ၊ စာအရင်ပို့တာတွေမလုပ်ပါနဲ့။ ဖုန်းစောင့်နေတာနဲ့လည်း အချိန်တွေမကုန်စေပါနဲ့။ စောင့်နေရတယ်ဆိုတာ စိတ်ကိုပိုထိခိုက်စေလို့ တခြားမှာအာရုံစိုက်ပြီး မေ့မေ့ပျောက်ပျောက်နေသင့်ပါတယ်။ တစ်ဖက်က ဖုန်းစဆက်လာရင်လည်း ချက်ချင်းဖုန်းကိုင်တာမလုပ်ဘဲ Miss call ၁၀ ခါလောက်ဖြစ်မှ ဖုန်းကိုင်တာမျိုးလုပ်သင့်ပါတယ်။ဒီလိုအပြုမူတွေကြောင့် တစ်ဦးနဲ့တစ်ဦး နားလည်ဖို့ပိုကြိုးစားမိသလို relationship တစ်ခုမှာ ဘာတွေအရေးကြီးလဲဆိုတာကို နားလည်လာပါလိမ့်မယ်။\nယောင်းတို့ချစ်တဲ့သူတွေ စိတ်ကိုလွှမ်းမိုးနိုင်မယ့် အချက်လေးတွေပြောပြပြီးပြီဆိုတော့ ကျန်တာကယောင်းတို့တာဝန်ပါပဲလို့။ အချစ်တစ်ခုတည်မြဲဖို့ဆိုရင်တော့ နားလည်မှုတွေ၊ ယုံကြည်မှုတွေ၊ချစ်ခြင်းမေတ္တာတွေ၊သစ္စာရှိမှုတွေနဲ့ ရှေ့ဆက်သွားကြပါလို့ အကြံပေးရင်း……..\nအခဈြဆိုတာနှေးထှေးကွငျနာမှုတှေ ၊ ရငျးနှီးမှုတှကေနေ စတငျလာတယျလို့ပဲ ဆိုရမလား?? လူတျောတျောမြားမြားက အခဈြကို ရှေးခယျြတဲ့နရောမှာတော့ တရငျးတနှီးနဲ့ နှေးထှေးကွငျနာတတျတဲ့သူတှကေို ပိုအလေးပေးပွီး ရှေးခယျြတတျကွပါတယျ။ ဒီတော့ ယောငျးတို့ခဈြနသေူတှအေပျေါမှာလညျး ဒီလိုခံစားမှုတှေ လှမျးမိုးခံရပွီး ယောငျးတို့အပျေါစိတျယိုငျလဲလာစဖေို့ ဘယျလိုလုပျဆောငျရမလဲဆိုတာကို ဖွူသနျ့ကဝမြှေပေးသှားပါမယျ။\nပထမဆုံးခြိနျးတှတေဲ့အခြိနျမှာ ကျောဖီပူပူလေးမှာသောကျတာက နှေးထှေးတယျလို့ ခံစားရစပေါတယျ။ နှေးထှေးတဲ့နရော၊ အစားစာ၊ နှေးထှေးတဲ့အရာတှကေ လူတှကေိုပိုပွီး သတိတရမှတျမိနစေလေို့ပါ။\nမကျြဝနျးဆိုတာစိတျရဲ့ တံခါးပေါကျဖွဈပါတယျ။ မကျြလုံးခငျြးဆကျသှယျတာက အခဈြတှပေိုတိုးစပေါတယျတဲ့။ မကျြဝနျးကိုကွညျ့တာနဲ့ဘာပွောခငျြလဲ၊ ဘယျလိုစိတျခံစားနရေလဲ၊ လိမျပွောနလေားဆိုတာ ခနျ့မှနျးလို့ရပါတယျ။ အရမျးခဈြကွတဲ့ ခဈြသူစုံတှဲ ၇၅%က မကျြလုံးကွညျ့လိုကျတာနဲ့ အခငျြးခငျြးနားလညျတယျလို့ ပွောကွပါတယျ။ ဒါကွောငျ့ အခဈြမှာပြျောဝငျဖို့ဆိုရငျ မကျြလုံးခငျြး ဆကျသှယျပေးဖို့မမပေ့ါနဲ့နျော။\n(၃) အရှိအတိုငျး ပှငျ့ပှငျ့လငျးလငျးနပေါ။\nခြိနျးတှတေဲ့အခြိနျမှာ ကွောကျနတောတှေ၊ ကိုးရိုးကားနိုငျတာတှေ၊ အကငျြ့ဆိုးလေးတှကေို ဖုံးကှယျထားစရာမလိုပါဘူး။ အလှဲလေးတှကေို ဟာသအဖွဈပွောရငျး တဈဖကျလူစိတျထဲမှာမှတျမှတျရရ ထငျကနျြနစေမှောပါနျော။\nနှဈယောကျထဲသိတဲ့ ဘာသာစကားပွုလုပျထားတာက ပိုနှေးထှေးပွီး ရငျးနှီးတယျလို့ခံစားရစမှောပါ။ အကွိုကျတူဖွဈနိုငျတဲ့ ရုပျရှငျတှေ၊ ဟာသပှဲတှေ၊ သီခငျြးတှေ၊ စာအုပျတှကေိုပွောပွီး ဒီနာမညျလေးတှနေဲ့ လြှို့ဝှကျဘာသာစကားဖနျတီးလိုကျရငျတော့ တှတေ့ာမကွာသေးပမေဲ့လညျးအရမျးရငျးနှီးနသေလို ခံစားရစမှောပါနျော။\nRelated Article>>> အခဈြက ကနျြးမာရေး ကောငျးစလေား?\nအကောငျးမွငျတာက တဈဖကျလူရဲ့ယုံကွညျမှုကို ပိုရစမှောပါ။ ပွဿနာတဈခုဖွဈရငျ အဆိုးမွငျပွီးအပွဈတငျစကားပွောမဲ့အစား နှေးထှေးတဲ့စကားတှပွေောရငျးနဲ့ ဝိုငျးဖွရှေငျးပေးတာက တဈဖကျသူရဲ့စိတျထဲကို စှဲမွဲနအေောငျမှတျမိနစေလေို့ သူ့ဆီကအခဈြကိုရဖို့ ပိုလှယျကူစမှောပါ။\nအရမျးမရငျးနှီးသေးတဲ့အခြိနျမှာ တဈဖကျသူဆီကို ဖုနျးစဆကျတာတှေ၊ စာအရငျပို့တာတှမေလုပျပါနဲ့။ ဖုနျးစောငျ့နတောနဲ့လညျး အခြိနျတှမေကုနျစပေါနဲ့။ စောငျ့နရေတယျဆိုတာ စိတျကိုပိုထိခိုကျစလေို့ တခွားမှာအာရုံစိုကျပွီး မမေ့ပြေ့ောကျပြောကျနသေငျ့ပါတယျ။ တဈဖကျက ဖုနျးစဆကျလာရငျလညျး ခကျြခငျြးဖုနျးကိုငျတာမလုပျဘဲ Miss call ၁၀ ခါလောကျဖွဈမှ ဖုနျးကိုငျတာမြိုးလုပျသငျ့ပါတယျ။ဒီလိုအပွုမူတှကွေောငျ့ တဈဦးနဲ့တဈဦး နားလညျဖို့ပိုကွိုးစားမိသလို relationship တဈခုမှာ ဘာတှအေရေးကွီးလဲဆိုတာကို နားလညျလာပါလိမျ့မယျ။\nယောငျးတို့ခဈြတဲ့သူတှေ စိတျကိုလှမျးမိုးနိုငျမယျ့ အခကျြလေးတှပွေောပွပွီးပွီဆိုတော့ ကနျြတာကယောငျးတို့တာဝနျပါပဲလို့။ အခဈြတဈခုတညျမွဲဖို့ဆိုရငျတော့ နားလညျမှုတှေ၊ ယုံကွညျမှုတှေ၊ခဈြခွငျးမတ်ေတာတှေ၊သစ်စာရှိမှုတှနေဲ့ ရှဆေ့ကျသှားကွပါလို့ အကွံပေးရငျး……..\nTags: Crush, eye, Food, Happy, language, love, miss call, Positive, Warm


ယနေ့လူငယ်များနှင့် ယဉ်ကျေးမှု သိမှတ်ဖွယ်ရာ | Myanmar Gazette News Media Forum Network\nHome » Ideas & Plans » ယနေ့လူငယ်များနှင့် ယဉ်ကျေးမှု သိမှတ်ဖွယ်ရာ\nယနေ့လူငယ်များနှင့် ယဉ်ကျေးမှု သိမှတ်ဖွယ်ရာ\nPosted by အရင့်ရောင် on Jun 27, 2012 in Ideas & Plans | 17 comments\nယဉ်ကျေးမှုသည် ပေါင်းသင်းဆက်ဆံရာ၍ လည်းကောင်း ၊ စကားဟြေဆိုရာ၍ လည်းကောင်း ၊ နေထိုင်စားသောက်ရာ၍ လည်းကောင်း ၊ လှုပ်ရှားသွားလာရာ၍ လည်းကောင်း ၊\nအရေးကြီးသော အမူအရာတစ်ရပ်ဖြစ်ပေသည်။ အဓိကအားဖြင့် ယဉ်ကျေးမှုသည် ကိုယ်အမူရာ ယဉ်ကျေးမှု နှုတ်အမူအရာ ယဉ်ကျေးမှု ဟူ၍ ရှိပေသည်။ထိုယဉ်ကျေးမှုသည် စာရိတ္တကောင်းခြင်းနှင့်မတူပေ။\nအချို့သော ပုဂ္ဂိုလ်တို့သည် အကျင့်စာရိတ္တကောင်းသော်လည်း ကိုယ်နှင့်နှုတ်၏ ယဉ်ကျေးမှုမရှိသည်ကို တွေ့ရတက်ပေသည်။ ထို ပုဂ္ဂိုလ်မျိုးတို့သည် အကျိုးရှိသလောက် မရရှိနိုင်ချေ။ ယဉ်ကျေးမှုသည် အတက်ပညာနှင့်လည်း မဆိုင်ပေ။ ထို့အတူ မွေးရာပါ အမူအရာလည်း မဟုတ်ချေ။သင်ကြား ၊ ပြသ ၊ ဆိုဆုံးမမှုဖြင့် ပြုပြင်ရသော အလေ့အကျင့် အမူအရာ ဖြစ်သည်။\nအကျင့်စာရိတ္တလည်း-ကောင်း ၊ အတက်ပညာလည်း-တက် ၊ ယဉ်ကျေးမှုလည်းရှိသော ပုဂ္ဂိုလ်မျိုးသည် အလွန်အဖိုးတန်သော လူတော်လူကောင်း အမျိုးကောင်း သား/သ္မီး ဖြစ်၏။ ယဉ်ကျေးမှုကို တန်ဖိုးပေး ၀ယ်၍မရသော်လည်း ၊ ယဉ်ကျေးမှုဖြင့် အရာရာကို ရအောင်စွမ်းဆောင်နိုင်သည်။\nမြန်မာ့ယဉ်ကျေးမှုသည် ရှေးအစဉ်အလာ ထေရ၀ါဒ ဗုဒ္ဓဘာသာကိုအခြခံ၍ ဖြစ်တည်လာခဲ့သည့် ဓလေ့ထုံးတမ်းစဉ်လာ အမူအရာဖြစ်သည်။ စိတ်ကောင်းရှိခြင်း ၊ အကြံအစည်ကောင်းခြင်းတို့သည် ယဉ်ကျေးမှု၏ မူလ အခြေခံဖြစ်သည်။ သနားညှာတာခြင်း ၊ ကိုယ်ချင်းစာတရားထားရှိခြင်း ၊ တစ်ကိုယ်ကောင်းစိတ်မမွေးခြင်း ၊ မေတ္တာရှေ့ထား၍ ချေချေငံငံဟြေဆိုဆက်ဆံခြင်းတို့သည် မွန်မြတ်သော ယဉ်ကျေးမှုဖြစ်၏။\nယဉ်ကျေးမှု ဓလေ့ထုံးစံသည် လူမျိုးတိုင်း ၊ ဘာသာတိုင်း၌ရှိသော အမူအကျင့်ဖြစ်၏။ သို့သော….. တစ်ဦးနှင့် တစ်ဦး ၊ တစ်ဘာသာနှင် တစ်ဘာသာမတူညီချေ။ တစ်ဦးနှင့် တစ်ဦး အတုယူသင့်သည်များရှိသကဲ့သို့ ရှောင်ရှားသင့်သည်များလည်း ရှိပေသည်။ အထူးသဖြင့် အနောက်တိုင်း ယဉ်ကျေးမှုနှင့် အရှေ့တိုင်း ယဉ်ကျေးမှုကား လုံးလုံးလျားလျား ကွဲပြားခြားနားလျှက်ရှိပေသည်။\nအရှေ့တိုင်း ယဉ်ကျေးမှုသည် ထေရ၀ါဒ ဗုဒ္ဓသာသနာ၏ အဆုံးအမကို အခြေခံသော ယဉ်ကျေးမှု ဖြစ်သည်။ အရှေ့တိုင်း ယဉ်ကျေးမှု (အဓိက မြန်မာ့ယဉ်ကျေးမှု) ကို စာအုပ်စာပေများ ဖတ်ရှုခဲ့ခြင်းကြောင့် အခုလို နည်းနည်းလေးမျှသိရှိခဲ့ရပါသည်။\nမည်သောဟူရှင့် ” ဟူ၍\nအရှင် မန်လည်ဆရာတော်ကမဃဒေ၀လင်္ကာစာအုပ်တွင် ရေးဖွဲ့၍ ဆုံးမ အသိပေးခဲ့ပါသည်။ မိဘ များသည် ငယ်စဉ်တောင်ကျေး ကလေးဘ၀ကပင် မိမိတို့၏ သား/သ္မီးများကို လိမ္မာရေးခြားရှိသော ယဉ်းကျေးမှုရှိသော အမျိုးကောင်း သား/သ္မီ များဖြစ်လာစေရန် သင်ကြားပြသ ဆိုဆုံးမ ကြရသည်။ သို့မှသာ အားကိုးအားထားပြုရသည့်သား ၊ အရိပ်ခို၍ မိဘ၏ရင်ကို အေးမြစေသည့် သမီး ဖြစ်လာကြပေမည်။\n“ ငယ်ငယ်ကသား ၊ ကြီးလာတော့အား ”\n“ ငယ်ငယ်ကသ္မီး ၊ ကြီးလာတော့ထီး ” ဟူ၍ ဆိုရိုးစကားထားရှိပေ၏။\n“ ငယ်ငယ်ကသား ၊ ကြီးလာတော့ကျား ”\n“ ငယ်ငယ်ကသ္မီး ၊ ကြီးလာတော့မီး ” ဟူသည်နှင့်အညီ\nမိမိ၏ “သား”သည် အားမကိုးရပဲ “ ကျား ”ကဲ့သို့ ကြောက်စရာ သား ဖြစ်လာမည်။\n“သ္မီး” သည်လည်း ထီးကဲ့သို့ အရိပ်ခိုစရာမရရှာပဲ ၊\n“မီး” ကဲ့သို့ပူလောင်စေသောသမီး ဖြစ်လာကြပေမည်။\nမတက်ငြားဟု ” ဟူ၍ လမ်းညွှန်သြ၀ါဒ ပြုခဲ့သည့်အတိုင်း မိဘများက သား/သ္မီးများအား ယဉ်ကျေးမှုကို သင်ကြားပေးရန် အထူးလိုအပ်နေပေသည်။\nဤအချက် (၁၀)ချက်ကို သေချာစွာ ဖတ်မှတ်စေချင်ပါတယ်။\n၁။ မိခင်ဖခင်၊ ကျေးဇူးရှင် ၊ မြဲပင် နိစ္စချစ်ပါကြ။\n၂။ နှမထိုထို ၊ ညီအစ်ကို ၊ ကြည်ညိုရွှင်ပြ ၊ ကြင်နာကြ။\n၃။ မယားနှင့်လင် ၊ စိတ်ပျော်ရွှင် ၊ အစဉ်ထာဝရ ၊ ကြည်သာကြ။\n၄။ မိတ်ဆွေရင်းချာ ၊ ပေါင်းသောအခါ ၊သစ္စာဓမ္မ ၊ စောင့်ထိန်းကြ။\n၅။ ဣနြေ္ဒသိက္ခာ ၊ စောင့်စည်းပါ ၊ လိုအင်ဆန္ဒ ၊ နည်းပါးကြ။\n၆။ အားလုံးသတ္တ၀ါ ၊ ကိုယ်ချင်းစာ ၊ မေတ္တာရှေ့ထား ၊ သနားကြ။\n၇။ အတက်ပညာ ၊ သင်ကြားခါ ၊ ကျင့်စာရိတ္တ ၊ ကောင်းပါကြ။\n၈။ အများကောင်းရာ ၊ သယ်ပိုးခါ ၊ မြဲစွာလုံ့လ ၊ ပြုပါကြ။\n၉။ ပြည့်သူ့ဥပဒေ ၊ အထွေထွေ ၊ ရိုသေစွာပ လိုက်နာကြ။\n၁၀။ လူမျိုးတွက်တာ ၊ ကြုံကြိုက်လာ၊ ညီညာဖျဖျ ၊ စွန့်စားကြ။\nဟူ၍ ဖတ်ရှုမှတ်သားထားသမျှလေးကို တင်ပြလိုက်ရပါတယ်…….\nမည်သူ့ သား/သ္မီး ဟု\nပြည်သူ့နီတိယဉ်ကျေးမင စာအုပ်မှ မှတ်သား ရေးမှတ် ဖတ်အပ်သည့် စာတွေမို့လို့\nနေတက် ၊ ထိုင်တက် ၊ ဟြေတက် ဆိုတက် ၊ လုပ်တက်ကိုင်တက်ရှိကြပြီး\nယဉ်ကျေးသိမ်မွေ့သော လူရည်ချွန် ၊ လူရည်မွန်များဖြစ်လာကာ\nဘာသာတရား၏ အဆု့းအမများနှင့်ယဉ်ပါးပြီး ဖြစ်နေကြသဖြင့် ဘာသာတရာကို မှန်ကန်လေးနက်စွာ ကိုးကွယ်ဆည်းကပ်တက်သော ၊ လိုက်နာကျင့်သုံးတက်သော လူတော်လူကောင်းများဖြစ်လာကြမည်မှာ ဧကန်ဖြစ်ပါသည်။ လူငယ် လူရွယ်များ ဘာသာတရား ၊ လူမှုရေး ၊ ယဉ်ကျေးမှု အစဉ်ရှေးရှုလျှက် လူတော်လူကောင်းများ ဖြစ်လာကြပါစေသတည်း ။\nဖတ်ရတာ ဗဟုသုတ ရပါတယ်ရှင်\nအခုလို တင်ပြပေးတာ တကယ်ပဲကျေးဇူးတင်ပါတယ်\nသိနှင့်ပြီးသား ရွာသူ/သာတွေ အတွက်တော့ ဆားမပါတဲ့ ဟင်းတစ်ခွက်လိုပဲပေါ့နော်\nညီလေးတွေ ညီမလေး တွေတော့ ဒါတွေကို နဲနဲလေး လောက်ပဲ သိမယ်\nအဲ စာတွေက အများကြီး …\nဖတ်တော့ ဘူး မအားတေးလို့ ..\nဟိဟိ အဲလိုယဉ်ကျေးတာ …\nကိုအရင့်ရောင်ရေ ……… အခုလို ပညာပေးစာပေစာသားလေးတွေကို မျှဝေပေးတာကျေးဇူးပါ ….. ယဉ်ကျေးတယ် မယဉ်ကျေးဘူးဆိုတာ တစ်ခါတစ်ရံ မိဘအုပ်ထိန်းသူနဲ့သက်ဆိုင်သလို ပတ်ဝန်ကျင်နဲ့လည်း သက်ဆိုင်မယ်လို့ထင်ပါတယ် တစ်ချို့ကလည်း ပတ်ဝန်းကျင်ကြောင့် ရိုင်းစိုင်းနေတဲ့သူတွေရှိသလို ပတ်ဝန်း ကျင်ကြောင့်လိမ္မာယဉ်ကျေးသွားသူတွေလည်းရှိပါတယ် ……..\nမှတ်ထားပြီးလိုက်နာသင့်တဲ့အရာတွေကို ပြောပြပေးတာ ကျေးဇူးနော် ကိုအရင့်ရေ……….. မှတ်သားသွားပါကြောင်းးးးးးးးးးးးးးးးးးးးးးးးး\nကိုရင့် စာတွေကိုဖတ်ပီးတော့ ကိုယ့်ကိုကိုယ် ရှက်တောင်ရှက်တယ်\nတော်တော်လိုသေးတယ်လို့လည်းထင်တယ်လေ (ကိုယ့်ကိုကိုယ် အားမနာတမ်းဝေဖန်ကြည့်တာနော်)\n“ ငယ်ငယ်ကသ္မီး ၊ ကြီးလာတော့မီး ”\nဖတ်ပြီးမှတ်သွားပါတယ် ဗျို့ ။\nအမှန်ပြောရင် အကုန်နီးပါးမလိုက်နာခဲ့ ဘူးဗျို့ \nခုမှ လိုက်နာရင်ကောင်းမလားလို့ \nနောက်လဲ ကလေးတွေအတွက် ရေးပေးပါအုံး…\nမေ့သွားလို့ …… တစ်ဆယ်ယူသွားလိုက်အုံးမယ်နော်\nအင်း .. ဒီတခါတော့ လွတ်လွတ်ကင်းကင်းတင်လို့ ..၀င်မန့်ပါဦးမယ် …(ဂေဇက်ကို ခုတုံးလုပ်ပြီး သူ့ချစ်သူဆီရေးတဲ့ ကဗျာမဟုတ်တာကြောင့်လည်း ပါတယ် )\nယဉ်ကျေးမှုနဲ့ စာရိတ္တနဲ့ … ဘာမှ မဆိုင်တာကိုတော့ ထောက်ခံတယ် .. ။\nယဉ်ကျေးမှုဆိုတာမျိုးကလေ … စိတ်ရင်းထဲမှာ ရှိမှ .. လုပ်ဆောင်နိုင်တာမျိုး … ဟန်ဆောင်ပြီး လုပ်နေလျှင် ခဏတာပဲ ဖုံးဖိထားနိုင်တဲ့ အပြုမူမျိုးလို့ ထင်ပါတယ် … ။\nရှေးစွန်းစွဲ..ကွန်ဆာဗေးးးးးတစ်တွေရေးတဲ့.. စာတွေ..အတွေးအခေါ်တွေကို.. မိုဒမ်နှိုက်စ်လုပ်သင့်ပြီလို့ထင်မိတယ်..\nအဲဒါတွေကို.. ဒီအတိုင်းကူးချ..လိုက်နာလက်ခံနေမဲ့အစား.. တခုချင်းစီကို.. ဒီခေတ်နဲ့ညှိ..ဆွေးနွေးကြည့်ပါလား..\nဆိုတာမှာ.. ယူအက်စ်ဆို.. ကိုယ့်ကလေးကို.. ကျောင်းပို့ချိန်..ကျောင်းမပို့ရင်. စာသင်ရမဲ့အရွယ်..စာပေးမသင်ရသ်… အစိုးရက..မိဘကို.. ဆိုရှယ်ရုံးပို့ပြီး…ပညာပေးမယ်..\nသားသမီးနဲ့..မိဘ.. ရန်တိုက်ပေးတာမပါ..။ ဘေးလူ့အသိုင်းအ၀ိုင်းက.. အစိုးရကတဆင့်..ဥပဒေထုတ်ပြီး.. သတ်မှတ်လုပ်ပေးတာမျိုးပေါ့..\nကျန်တာတွေ.. ချဲ့တွေးးစဉ်းစား… ဆွေးနွေးကြည့်ကြစေလိုတာပါ..\nသဂျီးရဲ့ ..သူတို့ နိုင်ငံမှာ .. အစိုးရကိုက .. လူတွေအတွက် အလုပ်ကိုင်၊အခွင့်လမ်း ခံစားခွင့်တွေ .. လုံလောက်အောင်ပေးထားတာ .. ဒီတော့ သူတို့ကလေးတွေ ကျောင်းမပို့ပဲ ..အလုပ်ထွက်လုပ်ခိုင်းတာမျိုး … မရှိလောက်ဘူး .. ဒီမှာက ကလေးလည်း စကားပြောတတ်လျှင် တောင်းစားလို့ ရတယ် … စာနည်းနည်း တက်လျှင် … ဈေးရောင်းလို့ရတယ်ဆိုတော့ ……. စနစ်ကြောင့်မဟုတ်ဘူး .. ထအော်ဖို့တောင် …. လိပ်ပြာမလုံဖြစ်မိပါတယ်\nအကို အရင့်ရောင် ရေအခုလိုမှတ်သားစရာကလေတေ တင်ပေးတဲ့အတွက်


ပုဂံခေတ်နှောင်းပိုင်း (၁၂၈၃) မြန်မာ-မွန်ဂို စစ်ပွဲများ(အပိုင်း ၁) | Myanmar Gazette News Media Forum Network\nHome » History » ပုဂံခေတ်နှောင်းပိုင်း (၁၂၈၃) မြန်မာ-မွန်ဂို စစ်ပွဲများ(အပိုင်း ၁)\nပုဂံခေတ်နှောင်းပိုင်း (၁၂၈၃) မြန်မာ-မွန်ဂို စစ်ပွဲများ(အပိုင်း ၁)\nPosted by San Hla Gyi on May 26, 2012 in History | 27 comments\n(ဒီဆောင်းပါးဟာ မွန်ဂိုစစ်ဘုရင် ဂျင်ဂစ်ခန်အကြောင်း ရေးရင်းနဲ့ ဆက်ရေးစရာလေးတွေ ပေါ်လာလို့ ရေးလိုက်တဲ့ ဆောင်းပါးဖြစ်ပါတယ်။ ရေးတုန်းကတော့ အပိုင်းမခွဲဘဲ တပုဒ်ထဲ ရေးမလို့ပါ။ ဒါပေမယ့် သိပ်ပြီးရှည်တာရယ် အထောက်အထားတွေကို တတ်နိုင်သလောက် ဖတ်နေရလို့ပါ။ ရသမျှ အချိန်လေးမှာ တတ်နိုင်သမျှ ကြိုးစားထားပါတယ်။ သိပ်မကောင်းပေမယ့် အတတ်နိုင်ဆုံး ကြိုးစားထားပါတယ်။ အရင်တုန်းက မေးဖူးတဲ့ ကိစ္စလေးတွေကိုလည်း နောက်တပိုင်းမှာ ဖြေနိုင်အောင် ကြိုးစားပါမယ်။)\nမွန်ဂိုစစ်သည်တွေ မြန်မာနိုင်ငံကို ပုဂံခေတ်နှောင်းပိုင်း လောက်မှာလာတိုက်ခဲ့တာ မှန်ပါတယ်။ သက္ကရာဇ် ၁၂၈၃ လောက်မှာ ဖြစ်ပြီး နရသီဟပတေ့(မင်းခွေးချေး) လို့ကျော်ကြားတဲ့ ဟင်းခွက် ၃၀၀ ပြည့်မှပွဲတော် တည်သူ လက်ထက်မှာပါ။ မြန်မာရာဇဝင်မှာတော့ တရုတ်တရက်တို့ လာရောက်နှောင့်ယှက်ခြင်း လို့ရေးပါတယ်။ နရသီဟပတေ့ကို မြန်မာရာဇဝင်မှာ တရုတ်ပြေးမင်းလို့လည်း ခေါ်ပါတယ်။ အမှန်တော့ သူ့ကို မွန်ဂိုပြေးမင်းလို့ပဲ ခေါ်သင့်ပါတယ်။\nဘာလို့လဲဆိုတော့ တရုတ်စစ်သည် တွေဆိုပေမယ့် အဲဒီအချိန်က တရုတ်နိုင်ငံ ကိုယ်တိုင်တောင် သူ့ကျွန်လို့ ပြောနိုင်တဲ့ အနေအထားပါ။ ကျနော် ဂျင်ဂစ်ခန်အကြောင်းမှာ ရေးခဲ့သလို မွန်ဂိုတွေဟာ တရုတ်ပြည်အလုံးကို ရပြီးတဲ့အခါမှာ တရုတ်ဧကရာဇ် ဘွဲ့ကိုခံယူလိုက်ပါတယ်။ ဂျင်ဂစ်ခန်ရဲ့ မြေးတော်ကူဗလေခန် ဟာစစ်တိုက်တော်သလို အမြင်လည်းကျယ်တယ်။ ဘိုးတော်ဂျင်ဂစ်ခန် ကလည်း မြေးတော်ကို သူအသက်ရှိစဉ် ကတည်းက အလွန်ချစ်ခင်ပြီး အများရှေ့မှာတောင် သူ့မြေးတော်ရဲ့ အစွမ်းကို ချီးကျူးလေ့ ရှိပါတယ်။\nကူဗလေခန်ဟာ သူမွန်ဂိုဧကရာဇ် ဖြစ်လာချိန်မှာ မြို့တော်ကို မွန်ဂိုလီးယားလွင်ပြင် ကယ်ရာကိုရမ်းကနေ တယ်တူ(အခု ပီကင်း) သို့ပြောင်းရွှေ့လိုက်ပါတယ်။ အဲဒီမြို့တော်ဟာ အဲဒီခေတ်က အလွန်ကျယ်ဝန်းပြီး လှပခမ်းနားပါတယ်။ တယ်တူ ဆိုတာ မွန်ဂိုဘာသာနဲ့ ရုံးတော်ကြီးလို့ အဓိပ္ပါယ်ရတယ်လို့ သိရပါတယ်။ မွန်ဂိုတွေဟာ သူတို့ရဲ့ထက်မြက်ပြီးသား စစ်စွမ်းရည်ကို တရုတ်တွေရဲ့ ယာဉ်ကျေးမှုနဲ့ ပေါင်းလိုက်တဲ့ အခါမှာ ကူဗလေခန်ရဲ့ လက်ထက်ဟာ မွန်ဂိုသမိုင်းမှာ အင်အားအကြီးမားဆုံးပါပဲ။ သူတို့ရဲ့ ပိုင်နက်ဟာ အဲဒီအချိန်က ကမ္ဘာ့အကျယ်အဝန်းရဲ့ တဝက်လောက်နီးပါးပါပဲ။\nမြေပုံထဲမှာ ကြည့်တော့လည်း တကယ့်ကို အကြီးကြီးပါပဲ။ သူတို့သြဇာခံဘုရင်တွေ ဆွေသားမျိုးသားတွေနဲ့ ပိုင်ပိုင်နိုင်နိုင် အုပ်ချုပ်တာပါ။ စစ်ရေးကြုံပြီ ဆိုရင် မွန်ဂိုမြင်းသည်ကျော်တွေကို မြင်းတွေကို ကြိမ်တို့ခိုင်းပြီး မွန်ဂိုလူမျိုးတွေနဲ့ လက်အောက်ခံ နယ်များမှ စစ်သည်များကို ခန်မင်းကြီးရဲ့ တံခွန်တော်အောက်မှာ လာရောက်စစ်ထွက်ဖို့ ဆင့်ဆိုလေ့ရှိတယ်လို့လည်း သိရပါတယ်။\nအဲဒီတော့ ပုဂံနေပြည်တော်ကိုလည်း သံစေပြီး လက်ဆောင်ပဏ္ဏာဆက်ဖို့(လက်အောက်ခံဖြစ်ဖို့) ရာဇသံပို့ပါတယ်။ အဲဒီမှာ နရသီဟပတေ့ က “ငါတို့မှာ ဒီလိုထုံးစံမရှိ ဒါကြောင့် မပေးနိုင်” လို့ပြောပြီး သံအဖွဲ့ကို ကောင်းစွာဧည့်ခံပြီး ပြန်လွှတ်လိုက်ပါတယ်။ ၁၂၇၁ မှာပါ။\nအမှန်အတိုင်း ပြောရရင် နရသီဟပတေ့ဟာ လူတော်မဟုတ်ပါဘူး။ ဒါကို မြန်မာရာဇဝင်တွေမှာ ဖော်ပြခဲ့သလို ပုံပြင်ဆန်ဆန် အဖြစ်အပျက်တွေမှာလည်း ဒီကိစ္စဟာ ထင်ရှားပါတယ်။ ဒါပေမယ့် ဒီလိုပြောလိုက်တာလေးကို ဖတ်လိုက်ရလို့ အော် မတော်ပေမယ့် ဒီလိုတော့လည်း ပြောဖော်ရရှာသားပဲ လို့တောင် တွေးမိပါတယ်။(ဧရာဝတီမြစ်ကြီး ပါယူသွားလို့ မပြောလိုက်တာပဲ မောင်မင်းကြီးသား တော်ပါပေတယ်ဗျာ။)\nဘာလို့လဲဆိုတော့ သူဒီလိုပြောလိုက်တာလေးက မထင်မှတ်ပဲ အရေးပါသွားပါတယ်။ မြန်မာနိုင်ငံ အင်္ဂလိပ်လက်အောက် ရောက်တော့ တရုတ်ဘုရင်က သံအဖွဲလွှတ်ပြီး မြန်မာနိုင်ငံမြောက်ပိုင်း ကချင်ပြည်နယ်နဲ့ ရှမ်းပြည်နယ်ဟာ သူတို့အပိုင်ပါလို့ ပြောပြီးပေးဖို့ တောင်းတော့ အင်္ဂလိပ်တွေက ဒီကိစ္စကိုပဲ ပြန်ညွှန်းပြီး မြန်မာတွေဟာ သူတို့ထီး သူတို့နန်းနဲ့ နေတုန်းက တရုတ်ကို တန်းတူရည်တူပဲ ဆက်ဆံခဲ့တယ်။ လွတ်လပ်တဲ့ နိုင်ငံလည်းဖြစ်တယ်။ သူတို့တွေ သံအမတ်အဖြစ်နဲ့ မြန်မာပြည်ကို လာကတည်းက ဒီနယ်တွေဟာ မြန်မာဘုရင်အစိုးရက ပိုင်တယ်ဆိုတာ ထင်ထင်ရှားရှား တွေ့ရတယ်လို့ ပြောလိုက်ပါတယ်။(အထူးမှတ်ချက် မြန်မာဟု သုံးနှုန်းခြင်းမှာ တိုင်းရင်းသားများကိုပါ မြန်မာများအဖြစ် ပြောခြင်းဖြစ်ပါတယ်။ ဆွေဆွေမျိုးမျိုးတွေ ပြဿနာလုပ်မှာ စိုးလို့ ဖြစ်ပါတယ်။)\nနောက်ပြီး လန်ဒန်တိုင်း(စ်) သတင်းစာရဲ့ အယ်ဒီတာထံ ပေးစာကဏ္ဍမှာလည်း မြန်မာတွေကိုယ်တိုင်က အညံ့ဆုးံလို့ ပြောတဲ့ ဘုရင်ကတောင် တရုတ်တွေကို အလျှော့ပေးဖို့ မစဉ်းစားပဲနဲ့ ကျွန်ုပ်တို့ မြန်မာတွေကို အုပ်စိုးတဲ့ အခါမှ မြန်မာ့နယ်တွေကို တရုတ်ကို ပေးရမယ်ဆိုရင် မြန်မာတွေက ကျွန်ုပ်တို့ကို ရယ်မောကြလိမ့်မယ် ဆိုပြီး ရေးခဲ့တယ်လို့ သိရပါတယ်။\nတိုက်ဆိုင်လို့ နရသီဟပတေ့ အကြောင်းပါထည့်ပြောရရင် သူဟာ ဟင်းခွက်သုံးရာပြည့်မှ ပွဲတော်တည်လေ့ ရှိပါတယ်တဲ့။ ဒါသေချာပါတယ်။ ဘာလို့လဲဆိုတော့ မှန်နန်းရာဇဝင်မှာ ဒီလိုရေးတဲ့အပြင် သူကိုယ်တိုင်တည်တဲ့ မင်္ဂလာစေတီကျောက်စာ မှာလည်း “တနေ့တနေ့သော် ဟင်းခွက်သုံးရာ တမူလည်း စားသောက်ထသော” ဆိုပြီးသူ့ကိုယ်သူ ရေးထားလို့ပါ။ မြန်မာရာဇဝင် တလျှောက်လုံးလည်း အဲဒီလို ပွဲတော်တည်တတ်တာ သူတယောက်ပဲ တွေ့ဖူးပါတယ်။ သူ့ထက် ဘုန်းတန်ခိုးကြီးတဲ့ အင်ပါယာနိုင်ငံတွေကို ထူထောင်နိုင်သူတွေဖြစ်တဲ့ အနော်ရထာတို့ ဘုရင့်နောင်တို့ အလောင်းဘုရားတို့တောင် အဲဒီလို ပွဲတော်တည်တာ မတွေ့ဖူးပါဘူး။ သူကတော့ ထိပ်ဆုံးက ကျနော်ပေါ့ဗျာ။(မှတ်ချက် ဖြုန်းတီးသော နေရာတွင် ဖြစ်ပါသည်။)\nနောက်ပြီးသူဟာ အိပ်ရာကနိုးရင် အနားမှာရှိတဲ့ ပစ္စည်းတွေနဲ့ ယောင်ယမ်းပြီး ပစ်ခတ်လေ့ရှိလို့ မိဖုရားစောက ချွန်ထက်တဲ့ ဓား လှံလက်နက်တွေ အိပ်ရာနား မထားစေပဲ အသီးအနှံတွေကို ပဲထားလေ့ ရှိပါသတဲ့။ ကြည့်ရတာ အိပ်ရာကနိုးတာနဲ့ တွေ့တဲ့လူကို တခုခုနဲ့ ကောက်ပစ်တတ်ပုံ ရပါတယ်။ တနေ့တော့ အဲဒီလို ကောက်ပစ်လိုက်တာ ပစ်လိုက်တဲ့ အသီးက အပျိုတော်နန်းတွင်းသူ ရဲ့ခါးကိုမှန်သွားပြီး ခါးကြီး ရောင်ရမ်းလာလို့ အဲဒီအသီးကို အဲဒီအချိန်ကစပြီး ခါးရမ်းသီး လို့ခေါ်ပါတော့သတဲ့။(သမိုင်းကို ရေးတာပေမယ့် တချို့မိတ်ဆွေတွေက ထူးထူးဆန်းဆန်းလေးတွေ စိတ်ဝင်စားတတ်လို့ ထည့်ပြောခြင်း ဖြစ်ပါတယ်။ ဦးကုလား ရာဇဝင်ကြီးထဲမှာ ပါခဲ့တာပါ။ ပါးစပ်ပြောမဟုတ်ပါ။ ဒီပို့စ်မှာတော့ ထူးခြားဆန်းကျယ်လေးတွေပါ အလျှင်းသင့်သလို ထည့်ရေးပါမယ်။)\nမောင်းမမိဿံတွေကလည်း ၃၀၀၀ တောင်ရှိတယ်လို့ သိရပါတယ်။ အကုန်လုံးကတော့ မိဖုရားတွေ ကိုယ်လုပ်တော်တွေ မဟုတ်ပါဘူး။ အပျိုတော်တို့ နန်းတွင်းသူတွေ အားလုံးပါမှာပါ။ ရာဇဝင်ထဲမှာ သူဟာ ဘီလူးဘဝက ဝင်စားလို့ အစားအသောက် ကြူးတာတို့ အမျက်ကြီးတာတို့ အမျှော်အမြင်နည်းတာတို့ ဖြစ်တယ်လို့ ရေးကြပါတယ်။ ဘာပဲဖြစ်ဖြစ် အဲဒီလို တနေ့တနေ့သော် မောင်းမမိဿံ ၃၀၀၀ ကိုလည်း စားသောက်တော်မူထသော အဲလေ ယောင်လို့ ဆောရီး ဟင်းခွက်သုံးရာကို စားသောက်တော်မူထသော ဘုရင်ကြီးက ပဏ္ဏာမဆက်နိုင်လို့ တရုတ်သံအဖွဲ့ကို ငြင်းလိုက်ပါတယ်။\nအဲဒီလို နရသီဟပတေ့က ငြင်းလိုက်တဲ့အခါမှာ မွန်ဂိုဘုရင် ကူဗလေခန်က ၁၂၇၃ မှာသံအဖွဲ့ကို နောက်တကြိမ်လွှတ် လိုက်တယ်လို့ သိရပါတယ်။ မြန်မာရာဇဝင် အဆိုအရတော့ ဘုရင်က ရှေ့တော်ဝင်ခွင့် ပေးတဲ့အခါမှာ သံတွေရဲ့ အမူအရာဟာ စော်ကားရိုင်းပျသလို ပြုမြဲ ရှိခိုးကန်တော့ခြင်းကို မပြုလို့ နရသီဟပတေ့က တယောက်မလွတ်သတ်စေ လို့အမိန့်ပေးတယ်လို့ သိရပါတယ်။ အမတ်ကြီး အနန္တပစ္စည်းက အခုလို သံအဖွဲ့ဝင်တွေ ရိုင်းပြတာကို တရုတ်ဘုရင် ဥတည်ဘွားကို တိုင်ကြားသင့်ပါတယ်။ မင်းတကာ ပြုမြဲမဟုတ်တဲ့ သတ်စေလို့ အမိန့်တော် မထားသင့်ပါလို့ ပြောပေမယ့် ဒင်းတို့ ပြုမူပုံဟာ သည်းခံနိုင်ဖွယ် မရှိလို့ မိန့်တော်မူတယ် ဆိုပါတယ်။ တရုတ်တွေ အနေနဲ့ အကြောင်းပြရရင်တော့ ရက်စက်သော ရိုင်းစိုင်းသော ယာဉ်ကျေးမှုမရှိတဲ့ လူ့အရိုင်းအစိုင်း မြန်မာလူမျိုးများ အဲလေ နရသီဟပတေ့ မင်းပေါ့ဗျာ။\nအမှန်တော့ တရုတ်သံအဖွဲ့က ရိုင်းပြတယ် ဆိုတာတော့ ဖြစ်နိုင်ပါတယ်။ ဘာလို့လဲဆိုတော့ သမိုင်းအရ အဲဒီအချိန်ဟာ မွန်ဂိုလူမျိုးတွေအတွက် သမိုင်းမှာ နေမွန်းတည့်ချိန်ပါ။ စစ်မျက်နှာ အသီးသီးမှာ အောင်နိုင်ခဲ့ပြီး မာနကြီးနိုင်ချိန် ဖြစ်ပါတယ်။ ဘယ်လိုပဲဖြစ်ဖြစ် သူတို့ကတော့ မြန်မာတွေရဲ့ ပုဂံအင်ပါယာကိုပါ သူတို့အုပ်ချုပ်မယ်လို့ တွေးထားပြီးပြီ ထင်ပါတယ်။ ဘာလို့လည်းဆိုတော့ ဆရာကြီး ဒေါက်တာသန်းထွန်းက ဒီသံအဖွဲ့ တရုတ်ပြည်ကို ပြန်မရောက်တာဟာ နယ်စပ်ဒေသရှိ လူရိုင်းအချို့နဲ့ တွေ့တာ ဖြစ်နိုင်တယ်လို့ ဆိုပါတယ်။ တရုတ်မှတ်တမ်းမှာ မြန်မာတွေသတ်တာလို့ အတိအလင်း မရေးထားသလို နရသီဟပတေ့ ကိုယ်တိုင်ရေး ကျောက်စာတခုမှာ မင်းတို့ကား တမန်ကိုမချုပ်ရာ လို့ရေးထားတယ် လို့ဆိုပါတယ်။\nအမှန်တော့ နရသီဟပတေ့ရဲ့ အရည်အချင်းငြံ့ဖျင်းမှုကြောင့် သူ့နန်းစံချိန်မှာကို ပုန်ကန်မှုတွေက ပေါ်နေပါပြီ။ ဒါပေမယ့် အစောပိုင်း ပုန်ကန်မှုတွေကိုတော့ သူက နှိမ်နှင်းနိုင်ပါတယ်။ ဘာလို့လည်းဆိုတော့ သူကိုယ်တိုင် ဖွံ့ဖြိုးအောင် မလုပ်နိုင်ပေမယ့် ရှေးဘိုးဘေးတွေ ပုဂံခေတ်ကောင်းချိန်က ထားခဲ့တဲ့ အရှိန်အဝါတွေကြောင့်ပါ။ အဲဒီလို သံတမန်တွေ ကိစ္စနဲ့ ပက်သက်ပြီး မွန်ဂိုတရုတ်တပ်တွေ မြန်မာနိုင်ငံထဲကို အလုံးအရင်းနဲ့ ချီတတ်လာပါတော့တယ်။\nနရသီဟပတေ့ မင်းလက်ထက်မှာ ခါးရမ်းသီး = ခရမ်းသီး လို့ စဖြစ်လာတယ်လို့ ဖတ်ခဲ့ရဖူးတာ ဟုတ်သလားဗျ ၊ ကိုစံလှကြီးခင်ဗျား ။ နောက်ပြီး နရသီဟပတေ့ မင်းဟာ သူ့ သား ရှေ့ မှာ အဆိပ်ပါတဲ့ ဟင်းခွက်၃၀၀ ကိုစားပြီး သေခဲ့တာလို့ လဲ ဖတ်ခဲ့ရတယ် ။ ဟုတ်မဟုတ်လေး ဖြေပေးပါဦး ခင်ဗျ ။\nဟုတ်တယ် ကို windtalker ရေ\nကျနော်လဲ အဲဒီလိုပဲ ဖတ်ခဲ့ရဖူးလို့ ဆောင်းပါးထဲမှာ ထည့်ရေးခဲ့တာပါ။ နောက်တချက်လဲ ဟုတ်ပါတယ်ဗျ။ သူဟာ သားတော် ပြည်စား သီဟသူ ခတ်တဲ့အဆိပ်ကို စားပြီးသေတာပါ။ သီဟသူရဲ့ ရှေ့မှာတော့ မဟုတ်နိုင်ပါဘူး။ ဘာလို့လဲဆိုတော့ မွန်ဂိုတွေပြန်တယ် ကြားလို့ ပုဂံကို ပြန်စုန်တုန်း ပြည်အရောက်မှာ သားတော်သီဟသူက ဖောင်တော်ကို တားပြီး အဆိပ်ပါတဲ့ ပွဲတော်အုပ်ကို ဆက်တာပါ။ သူကိုယ်တိုင်တော့ ဟုတ်ချင်မှဟုတ်မယ်။ မင်းချင်းတယောက်ကိုများ လွှတ်ပြီး ဆက်ခိုင်းလေသလား မသိပါ။\nဒါပေမယ့် အဲဒီပွဲတော်အုပ်မှာ အဆိပ်ပါတာ သိလို့ မစားဘူးလို့ နေတုန်းမှာ သီဟသူရဲ့ လူတွေက အိမ်ဓားဖွေးဖွေး(ဓားလွတ်) တွေနဲ့ ဖောင်ပေါ်တတ်လာတာ တွေ့လို့ မိဖုရားစောက ဓားတွေ လှံတွေနဲ့ သေရတာထက် စာရင် အဆိပ်စားပြီး သေရတာ တော်ပါသေးတယ်လို့ ပြောလို့ စားပြီး နတ်ရွာစံတာပါ။ သေခါနီးမှာ နောင်ဘဝအဆက်ဆက် သားယောကျာင်္းလေး မရရပါလို၏လို့ ဆုတောင်းသွားတယ်လို့ သိရတယ်။\nသီဟသူက သူ့ကို ငယ်ငယ်တုန်းက ကျီစားဖူးတာကို အညှိုးထားတယ်လို့ သိရတယ်။ ဖြစ်ပုံက ဒီလိုပါ။ နရသီဟပတေ့က သူ့သားတော်တွေကို သူပွဲတော်တည်ချိန်မှာ ဝက်လက်ကင်တွေ ဝက်ပေါင်ကင်တွေ ပေးတယ်လို့ ဆိုတယ်။ စားဖိုမှူးတွေကို စီစဉ်ခိုင်းတာပေါ့ဗျာ။ အဲဒီမှာ သီဟသူမင်းသားလေးဟာ အမြဲတမ်း ဝက်ပေါင်ကင်ပဲ ရသတဲ့။ စာအုပ်ထဲမှာတော့ ဝက်လက်ကင်က ဝက်ပေါင်ကင်ထက် ပိုပြီး နူးညံ့တယ်လို့ ဆိုတယ်။ ဟုတ်မဟုတ်တော့ ကင်ပြီး မစားဖူးသေးပါဘူး။ ဖတ်ဖူးတဲ့အတိုင်း ပြန်ပြောတာပါ။ နောက်ပြီး ကျနော်ထင်တာက ရှေးမြန်မာတွေရဲ့ အယူအရ လက်တို့ ဘာတို့က ခြေထောက်ထက် မြတ်တယ်လို့ ထင်လို့လား မသိပါဘူး။\nအဲဒီမှာ သီဟသူက သူ့မယ်တော်ကို ပူဆာပါတယ်။ ဒီမှာတင် သူ့မယ်တော်ကို စာဖိုမှူးတွေကို တံစိုးလက်ဆောင်ပေးပြီး အခြားမင်းသားတွေရဲ့ ခွဲတမ်းဝက်လက်ကင် တွေကို သူ့သားတော်အတွက် ပေးဖို့ နားလည်မှူယူပါတယ်။ ကြည့်ရတာ သူတို့ သားအမိထက် အရှိန်အဝါကြီးတဲ့ မင်းသားတွေ မိဖုရားတွေ ရှိပုံပါပဲ။ အဲဒီလိုလုပ်လို့ အခြားမိဖုရားတပါးက နရသီဟပတေ့ကို တိုင်တဲ့အတွက် သူက သီဟသူတို့ သားအမိကို လူပုံအလည်မှာ ဝက်လက်ခိုးမ နဲ့ ဝက်လက်ခိုးမသားဆိုပြီး ဆဲရေးလေ့ ရှိသတဲ့။ သူ့ကို အမျှော်အမြင်နည်းတယ် လို့ပြောတာ အဲဒီအချက်လည်း ပါတယ်ဗျ။\nလူပုံအလည်မှာ ကိုယ့်သားသမီး ကိုပြန်ပြီး ဝက်လက်ခိုးမသားလို့ ဆဲမှတော့ သူလည်း ဝက်လက်ခိုးမသားရဲ့ အဖေဖြစ်သွားတော့တာပေါ့။ အဲဒါကို သီဟသူက စိတ်နာပြီး အငြိုးထားခဲ့တာပဲ။\nအခုလို စိတ်ရှည်လက်ရှည် ရှင်းပြပေးတဲ့အတွက် လေးစားကျေးဇူးတင်ရှိပါတယ် ခင်ဗျား။\nစည်းရုံးရေး ညံ့ တဲ့ သဘော လို့ ထင်ပါတယ် ဗျာ။ နှုတ်ကြောင့်သေ ..လက်ကြောင့်ကျေ ဆိုတာလေး …။\nခေါင်းလောင်းကြီး နော် .. ဒါဗြဲ ..။\nကို windtalker နဲ့ ကို M လုလင်ရေ\nလာရောက် အားပေးတဲ့အတွက် ကျေးဇူးတင်ပါတယ်။ ဒုတိယပိုင်းမှာတော့ ကျန်နေတဲ့ အကြောင်းလေးတွေ ဆက်ပြောမယ် လို့စဉ်းစားထားတယ်။ ကို M လုလင်ပြောတဲ့ အကြောင်းရေးပါ့မယ်။ အမှန်တော့ ပြည်တွင်းအကြောင်းရေးရင် ကျနော်တို့ လူမျိုးတူချင်း(မြန်မာနိုင်ငံသားချင်း) ဖြစ်ခဲ့တဲ့ ကိစ္စတွေက ရှောင်လို့ မရတော့ဘူးဗျ။ အဲဒါကြောင့် တော်ကြာ ကိုယ့်ဆွေမျိုးတွေ တသက်လုံး ဖုံးထားသမျှ အခုမှပေါ် ဆိုတာမျိုး ဖြစ်မှာလည်း စိုးလို့ပါ။ ရေးပါ့မယ်။\nဟုတ်ပါတယ်ဗျာ။ မြန်မာရာဇဝင်တွေမှာ သူ့ကို အဲဒီလို နာမည်ပေးကြတာ တကယ်လဲ သူက ညံ့လို့ပါ။ တကယ်တော်သူ တွေကိုလဲ(စစ်ရေးဖြစ်ဖြစ် စည်းရုံးရေးဖြစ်ဖြစ်) တော်ရင်တော်သလို ရေးပေးကြပါတယ်။\nကျနော် ကြားဖူးထားတာ တစ်ခုရှိပါတယ် …\nအဲဒီ ခန် ဆိုတာတွေနဲ့ မြန်မာတွေနဲ့ ပတ်သက်ပြီးတော့ပေါ့ ..\nခန် တွေက မြန်မာတွေကို လာပြီး တိုက်တယ် ..\nအဲဒီအခါမှာ မြန်မာတွေက ပြောက်ကျားစနစ်နဲ့ ပြန်တီးလွှတ်လိုက်တယ် ..\nခန် တွေ ပြန်ပြေးရရောတဲ့ ..\nနောက်တော့ သူတို့ကို တိုက်ထုတ်လိုက်တာ ဘယ်လို လူမျိုးပါလိမ့်လို့ ခန် တွေက စုံစမ်းကြည့်တော့ ..\nဟောဗျာ .. မြန်မာ စစ်တပ်ထဲက အနိမ့်ဆုံး အရာရှိလေး ဖြစ်နေတယ်တဲ့ …\nအဲဒီမှာ ကမ္ဘာ့အင်အားကြီး ခန် တွေကိုတောင် အေးဆေး တိုက်ထုတ်နိုင်တယ်ကွ … ဆိုပြီး ..\nမြန်မာတွေ သွေးနထင်ရောက်ပြီး ..\nအင်္ဂလိပ်တွေ လက်အောက် ကျွန်အဖြစ် ရောက်ခဲ့ရတာပဲ … လို့ ကျနော် ကြားခဲ့ဖူးတာပါ …\nအဲဒါကရော ဟုတ်သလား ခင်ဗျ ….\nကို မဟာရာဇာ အံစာတုံးရေ\nခန်ဆိုတာ မွန်ဂိုဘာသာနဲ့ အောင်နိုင်သူလို့ အဓိပ္ပါယ်ရတယ်လို့ သိရပါတယ်။ စစ်ပွဲအကြောင်းကို အသေးစိတ်ရေးနိုင်အောင် ဒုတိယပိုင်းမှာ ကြိုးစားပါ့မယ်။ ကိုအံစာတုံးပြောတာလဲ မှန်ပါတယ်။ မြန်မာတွေ ပြန်တိုက်ပါတယ်။ ဒါပေမယ့် အဲဒီနောက်ပိုင်းကစပြီး တရုတ်ရဲ့ အင်အားကို ရပ်ခံနိုင်အောင် အင်ဒိုချိုင်းနား ကျွန်းဆွယ်နိုင်ငံ တွေကို အင်ပါယာအဖြစ် စုစည်းမှ ဖြစ်မယ်လို့ မြန်မာတွေ စိတ်ကူးရခဲ့တယ်လို့ ဒေါက်တာထင်အောင်ရဲ့ ညောင်ရမ်းအလွန်(The Stricken Peacock) စာအုပ်ထဲမှာ ဖတ်ဖူးပါတယ်။ ခုခေတ်အာဆီယံအဖွဲ့ကို တရုတ်နဲ့ အိန္ဒိယကို ပြိုင်နိုင်အောင် ဖွဲ့ခဲ့သလိုပေါ့။ အဲဒီခေတ်ကတော့ အာဆီယံ Charter မှမရှိသေးပဲဗျ။ ဟဲ ဟဲ ဒီအတိုင်းဆို အာဆီယံဖွဲ့စည်းရေးကို ကျနော်တို့ မြန်မာတွေက တော်တော် စောစော ကတည်းက စဉ်းစားခဲ့တာဗျ။(မြန်မာမျိုးချစ်တဦးရဲ့ ကိုယ့်ကိုကိုယ် အမွှမ်းတင် ပြောကြားချက်)\nအင်္ဂလိပ်နဲ့ တိုက်တဲ့အခါမှာ သွေးနားထင်ရောက်တယ် ဆိုတာကတော့ သူတို့ရေးတဲ့ စာအုပ်တွေနဲ့(ဒါမှလည်း တရားပါပေတယ် ဆိုပြီး ဖြစ်မှာကိုး) ကိုယ့်နိုင်ငံ ကိုယ့်လူမျိုးကို နှိမ့်နှိမ့်ချချ လေးပြောမှ တရားတဲ့ လူဝါဒသမား အမြင်ကျယ်သူလို့ ကိုယ့်ကိုကိုယ် အထင်ရောက်တတ်တဲ့ မဟာပညာရှင် အချို့ရဲ့ ပြောကြားချက်များ ဖြစ်ပါတယ်။ အင်္ဂလိပ်-မြန်မာ ပထမစစ်ပွဲ အတွက်ဆိုရင်တော့ မှန်ပါတယ်။ မြန်မာတွေကိုယ်တိုင် အင်္ဂလိပ်ရဲ့ တကယ့်လက်နက်ဆန်း တွေကို မသိခဲ့သေးပါဘူး။(ဒါပေမယ့် အင်္ဂလိပ်တွေကိုယ်တိုင်က စစ်တိုက်ဖို့ ဆုံးဖြတ်ထားပြီးပါပြီ။) ဒုတိယ နဲ့တတိယ စစ်ပွဲတွေကတော့ မြန်မာတွေက အလျှော့ပေးခဲ့ပါတယ်။ ဒါပေမယ့် အရမ်းလွန်လာမှသာ မယှဉ်နိုင်ပေမယ့် အသက်နဲ့ ဂုဏ်သိက္ခာကို လဲဖို့ ကိုယ့်ဘိုးဘွားတွေက ဆုံးဖြတ်ခဲ့တာပါ။\nနောက်ပိုင်း အဲဒါတောင် ရေးဖြစ်မလား မသိပါ။ ခက်တာက သမိုင်းက တစကိုဆွဲကြည့်လိုက်တာနဲ့ ဆက်နေတာတွေပါ ပါလာပြီး မဆုံးနိုင်အောင်ပဲ။ အခုတောင် ဒီအကြောင်းရေးချင်လို့ စာအုပ် စာတမ်းတွေ ရတဲ့အချိန်လေးမှာ ဖတ်ကြည့်တာ ဖတ်လို့တောင် မနိုင်သလိုပဲဗျာ။(ကျနော်ကွန်မန့်တွေက ရေးရင်းနဲ့ ဆောင်းပါးငယ်လေးတွေ ဖြစ်သွားတတ်တယ်ဗျာ။ ပြောချင်တာက များလို့ပါ။)\nကျန်အပိုင်းတွေကို ဆက်လက် မျှော်နေမယ်နော်။\nလာရောက် အားပေးတဲ့အတွက် ကျေးဇူးတင်ပါတယ်။ ကျနော့် အနေနဲ့ ဆောင်းပါးတပုဒ်လုံးကို တခါတည်း အပြီး ရေးမလို့ပါ။ ဒါပေမယ့် ဖတ်ထားဖူးတဲ့ အချက်တွေကို ရတဲ့အချိန်လေးမှာ ပြန်နွှေးရတာရယ် အခြားစာအုပ်တွေကို လည်းရနိုင်သမျှ ပြန်ကြည့်ရလို့ပါ။ သမိုင်းလိုဆောင်းပါးမျိုးကို အချိန်တို အတွင်းမှာ ပြင်ဆင်ရတာမို့ စာဖတ်သူမိတ်ဆွေတွေက သည်းခံ အားပေးတာကို ကျေးဇူးတင်ပါတယ်။\nနောက်အပိုင်းတွေကျရင်လည်း ပိုကောင်းအောင် ကြိုးစားရေးပါ့မယ်။\nလာရောက် အားပေးတဲ့အတွက် ကျေးဇူးတင်ပါတယ်။\ngood post. ps keep on posting continuous episodes.\nThanksalot for your kind words and comments. Glad to know that you appreciated my posts.\nအမလေးဗျာ ပထမဆုံး အားပေးတဲ့ စာဖတ်သူ တယောက်လို့ ထင်ပါတယ်။ ကျနော်ကလည်း ပြန်ပြောပါရစေ။ ခင်ဗျား ကြိုက်တယ်ဆိုလို့တော့ ဝမ်းသာပါတယ်။ ဒါပေမယ့်ဗျာ ဆရာလို့ ခေါ်တာကတော့ ခင်ဗျားရဲ့ ကိုယ်ပိုင်ဆုံးဖြတ်မှုနဲ့ ခေါ်ခြင်းဖြစ်ပါတယ်။ ကျနော်ကတော့ ကျနော်ရေးတဲ့ စာတွေကို ဖတ်သူတွေကို ဆရာလုပ်လိုစိတ် မရှိတာအမှန်ပါ။ အားလုံးကို လေးလေးစားစားနဲ့ စာပေမောင်နှမတွေ မိတ်ဆွေတွေလို့ ခေါ်ခဲ့တာပါ။\nခင်ဗျားကျနော့်ပို့စ် တွေကို ဖတ်ဖူးတယ်ဆိုတော့ ဒါတွေကို ထပ်ပြောစရာတောင် မလိုပါဘူး။ အချို့စာတွေမှာဆိုရင် တတ်နိုင်သလောက် ရေးတာမှာ လိုတာလေးတွေ ရှိရင်လည်း ပြောပြကြပါလို့တောင် ပြောပါသေးတယ်။ မယုံရင် ကျနော့်ပို့စ်တွေနဲ့ ကွန်မန့်တွေကို ပြန်ဖတ်ကြည့်ပါ။ ခင်ဗျားပြောစကားအရ သေသေချာချာ ဖတ်ဖူးမှန်း သိသာပါတယ်။ ပိုထင်ရှားအောင် Highlight လုပ်တာပါ။\nခင်ဗျား အခုလို ကျနော့်ကို ဆရာလို့ ခေါ်တာကို ကျနော်ရဲ့ တောင်းဆိုမှုကြောင့် မဟုတ်ပဲ ခင်ဗျားဆန္ဒအရ ခေါ်ခြင်းဖြစ်တဲ့ အတွက် ကျနော့်အနေနဲ့ ခင်ဗျားကို တားမြစ်ပိုင်ခွင့် မရှိပါဘူး။ ဒါပေမယ့် သာယာမှု မရှိဘူးဆိုတာ ထပ်ပြောပါရစေ။ ကျနော့်ကို ပညာပြည့်ဝ နှလုံးလှသူတယောက်လို့ ပြောတာလည်း ခင်ဗျားရဲ့ အမြင်ဖြစ်ပါတယ်။ ကျေးဇူးတင်ပါတယ်။ ဒါပေမယ့် မသာယာပါဘူး။\nခင်ဗျားပြောသလို စာရင်းအနှစ်ချုပ်လေး လုပ်ဖို့ဆိုတာကတော့ ကောင်းပါတယ်။ လောလောဆယ် မလွယ်သေးပါဘူး။ ကျနော်က အဲဒီလောက် အဆင့်မမြင့်သေးဘူးလို့ ထင်ပါတယ်။ ခင်ဗျားမှတ်မိမယ် ဆိုရင် ကျနော်ရဲ့ အနီးဆုံးပို့စ်မှာတောင် ဒီမှာရေးနေတာတွေဟာ တခါတလေမှ ဖတ်လေ့ရှိသူ များအတွက်ပါ။(မန်းဂေဇက်မှာ ပင်တိုင်ရေးနေ ဖတ်နေသူတွေ အတွက်က အပျော်သဘောမျိုး ဖတ်ရအောင်ပါ လို့တောင် ကိုယ့်ကိုကိုယ် နှိမ့်ချပြီး ရေးခဲ့ပါတယ်။ ဒီပို့စ်မတိုင်ခင် အရင်ပို့စ်မှာ ဖြစ်ပါတယ်။ ပြန်ဖတ်ကြည့် နိုင်ပါတယ်။) အားရင် လုပ်နိုင်လာရင်တော့လည်း လုပ်ချင် လုပ်မယ်ပေါ့ဗျာ။\nခင်ဗျားပြောတဲ့ ဒေါသကြီးသော ဘုရင်တို့ ကိုယ့်ကိုကိုယ့် အထင်ကြီးသောဘုရင်တို့ ဆိုတာတော့ ရှိမှာပေါ့ဗျာ။ လူသားတွေပဲကိုး။ ဒါပေမယ့် ကျနော်နည်းနည်း ချဲ့ပြောချင်တယ်ဗျာ။ ဘုရားရှင် လက်ထက်တော်က သာတိဆိုတဲ့ ရဟန်းတပါးဟာ ဘုရားမဟောတဲ့ အဓမ္မဝါဒတွေကို လိုက်ဖြန့်ဖြူးနေလို့ ဘုရားရှင်က အချည်းနှီးသောရဟန်း ဆိုပြီး ရှုံ့ချခဲ့တယ်ဗျ။ ရှင်ဒေဝဒတ် တုန်းကလည်း ဒီလိုပဲ။ အဲဒါကို ကျနော်တို့က ဟာ ကိလေသာကင်းတယ် ဆိုပြီးတော့ သူများကို ပြောလိုက်တာ ဒေါသမကင်းသော ဘုရားရှင်ဆိုပြီး သွားပြောရင် မှားသွားလိမ့်မယ်ဗျ။ ဘာလို့လဲဆိုတော့ principal မှားတာကိုပြောတာ သူတို့ကို မနာလိုလို့ မဟုတ်ဘူးဗျ။ လောကမှာ အမြတ်ဆုံးဆိုတဲ့ ဘုရားရှင်တောင် မတရားမှုကို ရှုံ့ချတတ်တယ်လို့ နမူနာပေးတာပါဗျာ။\nနောက်ပြီး ဒီလိုပဲ ခရီးသွားစဉ်တုန်းက တွေတဲ့ ပရိဗိုဇ်တယောက်ကလည်း ငါ့ရှင့်ဆရာ ဘယ်သူလဲလို့ မေးတော့ တရားအလုံးစုံကို မိမိကိုယ်တိုင်ပင် သိမြင်ရကား လောကသုံးပါးမှာ ထင်ရှားပြစရာ ငါ့ဆရာ ဘယ်မှာရှိအံ့နည်းလို့ ကိုရဲ့ရဲ့ဝံ့ဝံ့ဖြေခဲ့တယ်ဗျ။ တကယ်သိလို့ သိပါတယ် ပြောတာကို ခင်ဗျားနဲ့ ကျနော်က သွားပြီးတော့ ကိုယ့်ကိုကိုယ့် အထင်ကြီးသော ဘုရားရှင်ဆိုပြီး သွားပြောရင် ရှင်ဒေဝဒတ် သီတင်းသုံးနေတဲ့ နေရာကို လိုက်သွားရလိမ့်မယ်ဗျ။ အော်ဇီကို အဲလေ အဝီစိငရဲကိုပေါ့ဗျာ။\nအော် တိုက်ဆိုင်လို့ ကျနော်လည်း ကြည်ညိုလို့ လောကမှာ အမြတ်ဆုံးဆိုတဲ့ ဘုရားရှင်တောင် ဒီလိုကိစ္စတွေကို ဒီလိုသဘောထားတယ် ဆိုတာ ဥပမာပေးတာနော်။ လျှောက်မတွေးနဲ့အုံး။ ခင်ဗျားစာကို ကြည့်ရတာ ကိုယ်လိုရာဆွဲတွေးမယ့်ပုံ ရတယ်ထင်လို့ပါ။\nနောက်ပြီး ကျနော်ပြောတဲ့ အချက်တွေထဲက မရှင်းဘူးထင်ရင် ချက်ချင်းပြန်လာ ဆွေးနွေးနိုင်ပါတယ်ဗျာ။ ကျနော် တတ်နိုင်သမျှ ပြန်ဖြေပါ့မယ်။ ခင်ဗျားကို ကျနော်က “မျက်နှာချင်းဆိုင်ပြီး အဆင်သင့်“ ကြိုဆိုနေပါတယ်။\nအင်း ကို victory ရေ\nအမှန်တော့ ခင်ဗျားကို ကျနော်က လမ်းညွှန်ပြောပြတယ် ဆိုတာထက် ကျနော့်ရဲ့ ယုံကြည်ချက် သဘောထားကို ပြောခြင်းသာ ဖြစ်ပါတယ်။ “လမ်းညွှန်ပြောပြတယ်” လို့ခံယူတာကတော့ ခင်ဗျားရဲ့ ခံယူချက်ပဲ ဖြစ်ပါတယ်။ ကျနော်ရဲ့ သဘောထား မဟုတ်ပါဘူးလို့ ထပ်ပြီး highlight လုပ်ပါရစေ။ တချို့က ကျနော်ရဲ့ ပြောစကားထဲက လိုရာတွေ ဆွဲတွေးပြီး အဓိပ္ပါယ် တလွဲဖွင့်မှာ စိုးလို့ပါ။\nအခြားစာရေးသူတွေ ဘယ်လိုစာတွေရေးတယ် ဆိုတာ ကျနော် မဝေဖန်ပါဘူး။(ကျနော့်ကို တိုက်ရိုက် မဝေဖန်ရင်ပေါ့။ သူတို့ကိုလည်း လေးစားပါတယ်။) ခင်ဗျား ကျနော့်စာကို စနစ်တကျရေးထားတယ် လို့ချီးကျုးတဲ့အတွက် ကျေးဇူးတင်ပါတယ်။ ဒါလည်း ခင်ဗျားရဲ့ မှတ်ချက်ပါ။\nကြုံလို့ ခင်ဗျားကို ကျနော် သမိုင်းအကြောင်းလေးလည်း ပြောချင်တယ်ဗျာ။ ဝါဿနာပေါ့ဗျာ။ စစ်သူကြီး မဟာဗန္ဓုလရဲ့ စကားလေးပါ။ သူ့အကြောင်းမဟုတ်သလို စစ်ပွဲအကြောင်းလည်း မဟုတ်ပါဘူး။ စကားလေးရဲ့ သဘောတရားကိုလည်း ကြိုက်လို့ပါ။ ဓနုဖြူခံတပ်မှာ သူ့ကိုလက်နက်ချဖို့ အင်္ဂလိပ်တပ်က စာပို့ရာမှာ သူက “သာယာအေးချမ်းသော ကျွန်ုပ်၏ ဓနုဖြူမြို့ကလေးနှင့် ခံတပ်ကို မိတ်ဆွေတဦး အနေနဲ့ လာရောက်လည်ပတ် လိုပါလျှင် ကျွန်ုပ်က တာဝန်ကျေစွာ လိုက်လံပြသပါမည်။ သို့မဟုတ် ရန်သူအနေနဲ့ လာရောက် တိုက်ခိုက်လိုပါသည် ဆိုလျှင်လဲ ယှဉ်ပြိုင်တိုက်ခိုက်ရန် အသင့်ရှိပါသည်” တဲ့ဗျာ။ ရန်သူတွေက တောင်လေးစားခဲ့တဲ့ စာလေးလို့ သိရပါတယ်။\nဖတ်သွားပါတယ် ကိုစံလှကြီး ။ ဗဟုသုတလည်း ရပါတယ်။ စိတ်ဝင်စားစရာလည်း ကောင်းပါတယ်။\nကိုစံလှ ပြောသလိုပါပဲ သမိုင်းကို ရေးရတာ အလွန်လက်ဝင်ပါတယ်။ အားလုံးက ဆက်စပ်နေပြီး အစဆွဲထုတ်မိရင် လည်း မပြီးနိုင်အောင် ပါလာတော့တာပါ။ စိတ်ရှည်လက်ရှည်ရေးပေးတဲ့အတွက် ကျေးဇူးတင်ပါတယ်။ ဆက်ပြီးလည်း ရေးပေးစေချင်ပါတယ်။\nကြိုက်တယ်ဆိုလို့ ဝမ်းသာပါတယ်ဗျာ။ ကျေးဇူးပြုပြီး ကျနော်ရဲ့ တခြားကွန်မန့်လေးတွေလဲ ဖတ်ကြည့်ပါလို့ တိုက်တွန်းပါရစေ။ ဘာလို့လဲဆိုတော့ ကျနော်ရဲ့ ရပ်တည်မှု သဘောထားတွေက ကျနော့်စာတွေထဲမှာ ပါပြီးသားပါ။ မ pooch တို့လို အမြဲတမ်း ဖတ်နေကျလူတွေက ပိုသိမှာပါ။\nနီးရာဓားကိုကြောက်ရပြီး ဘုရင်အလိုလိုက် အကြိုက်ဆောင်ခဲ့ရတဲ့သမိုင်းတွေထဲက\nအမှားတွေကို ထုတ်နှုတ်ပြတဲ့အတွက်… ကျေးဇူးတင်ပါတယ်…\nလာရောက် အားပေးတဲ့အတွက် ကျေးဇူးတင်ပါတယ်။ သင်ခန်းစာ ဆိုတာကတော့ သမိုင်းထဲက ယူရမှာ ဖြစ်သလို လက်ရှိကိစ္စ တွေကလည်း ယူရမှာ ဖြစ်ပါတယ်။ ခင်ဗျားမပေါ်လာ တာတောင် ကြာပြီထင်တယ်ဗျာ။ ကျနော့်နဲ့ လူချင်းမသိပေမယ့် စိတ်ချင်းရင်းနှီးတယ် လို့ခံစားရတဲ့ စာပေမောင်နှမ မိန်းကလေး တယောက်လည်း ပျောက်နေတယ်ဗျာ။ သတိရလိုက်တာ။\nဟိုခေတ်တုန်းက နီးရာဓား ကြောက်ပြီး ဘုရင်အလိုလိုက် အကြိုက်ဆောင် ခဲ့ရတာတွေ ရှိသလို ဒီခေတ်မှာလဲ ရာထူးရှိရင် မြှောက်ပေါင်းတာတို့ ပိုက်ဆံရှိတယ်ထင်ရင် ဖားချင်တာတို့ ရှိတာပဲဗျ။ ကျနော်က ဘာလို့ သမိုင်းရေးတာလဲ ဆိုတော့ တချို့ကိစ္စတွေက ဝေးလွန်းလို့ လူတွေမေ့တတ်တယ် ထင်လို့ပါ။ အနီးခေတ်သမိုင်း(ဥပမာ ဗိုလ်ချုပ်အောင်ဆန်းတို့ အမေစုတို့ကတော့) သိတဲ့လူ များတယ်လေဗျာ။ ဒါကြောင့် အဝေးခေတ်သမိုင်း ကိုဦးစားပေး ပြောတာပါ။\nစိတ်ဝင်တစား စောင့်ဖတ်နေပါတယ် ခင်ဗျ..\nမြန်မာဘုရင်အတော်များများကို. လူရမ်းကားများ.ထင်ရာစိုင်းသူများ အဖြစ်ပုံဖော်ပြီး..\nအရေးအပြောအများနေတဲ့ အချိန်မှာ..အတော်မိုက်မဲတဲ့မင်းလို့ သိထားရတဲ့ နရသီဟပတေ့မင်းရဲ့..\n“ငါတို့မှာ ဒီလိုထုံးစံမရှိ ဒါကြောင့် မပေးနိုင်”\nဆိုတဲ့စကားနဲ့ အင်္ဂလိပ်တွေရဲ့ အမြင်တစိတ်တပိုင်း ကိုဖတ်သိရတဲ့အတွက်..\nကိုအမ်လုလင် တောင်းဆိုသလို.ခေါင်းလောင်းအကြောင်းလေးလည်း သိချင်သား..\nကို amatmin ရေ\nပထမဆုံးအကြိမ် လာရောက် အားပေးခြင်းလို့ ထင်ပါတယ်။ ကျေးဇူးတင်ပါတယ်။ ခေါင်းလောင်းကြီး အကြောင်းလည်း ရေးမှာပါ။ ဒါပေမယ့် လောလောဆယ် ပြည်တွင်းနဲ့ နိုင်ငံခြားဆက်ဆံရေးကို ဦးစားပေး ရေးချင်လို့ပါ။ သမိုင်းအကြောင်းရေးရင် အငြိအစွန်းလေး တွေရှိလာတတ်တယ်ဗျ။ လူဆိုတာကလဲ ကိုယ်ကသူများကို ပြောရင်သာကောင်းတာ သူများက ကိုယ့်ကို အချက်အလက်နဲ့ ပြန်ပြောလို့ ကိုယ်ခံရပြီဆိုမှ ဒေါသကြီးသောတို့ ခန္တီတရားတို့ မေတ္တာပို့ပါတို့ သစ္စာပြုပါတို့ သစ္စာမေတ္တာ ရွှေမန်းသဘင်တို့ ဖြစ်ကုန်တော့တာပဲ။\nရှက်ဖွယ် ရှက်ဖွယ်……….ဟီး ဟီး ဟီး။\nကို M.T ရေ\nပထမဆုံးအကြိမ် လာရောက်အားပေးတဲ့ ပရိတ်သတ်နဲ့ တူပါတယ်ဗျာ။ ကျေးဇူးတင်ပါတယ်။ နောက်လဲ အားပေးပါ။ ခင်ဗျား နောက်တာလေးလဲ ကောင်းပါတယ်ဗျာ။ လူတွေက ဒီလိုပဲဗျ။ စကားလေး နည်းနည်းပါးပါး လှည့်ပြောတတ်တာနဲ့ ကိုယ့်ကိုကိုယ် လည်လှပြီ ထင်နေတတ်တာ။ တကယ်ပြောတော့လည်း သေသေချာချာ ရှင်းအောင် မပြောနိုင်ပဲနဲ့များ။ လာပြီး လေးစားရိုသေထိုက်သော လူကြီးတွေ ဘာတွေဆိုတာက ပါသေးတယ်။ စောင်းပြော မြောင်းပြော တကယ်ပြောတော့ ချိုမိုင်မိုင်တွေဗျ။